
19. Hrvatski knezovi. 

eć od davnih vremena bijaše u Hrvata običaj, da 
je svako pleme biralo svoje župane, podžupane i satnike 
iz neke odredjene porodice. Tako je kasnije u svakom 
plemenu bila po jedna porodica, — kad kad i više njih 
— koja se je od ostalih „plemenitih Hrvata" odlikovala 
tim što su članovi njezini obnašali najviše časti u kra- 
ljevstvu, i Sto je po milosti kraljevoj dobijala prostrane 
posjede, gradove i dvore, dk koji put i čitave župe u 
baštinu. Tako postadoše u Hrvata knezovi (comites) 
i kneževske porodice. Knezovi su bili i kraljevi 
doglavnici i službenici, njegovi dvorski častnici (komor- 
nik, posteljnik, vinotoč ili peharnik, dvorski djed, ko- 
njušnik, tepčija) i savjetnici ; neke od tih porodica imale 
su pravo i na b a n i j u (bansku čast) ; jedna dapače iz 
plemena Svačića uzvišena bi po izumrću Eriesimirovića 
na kraljevski priestol. 

Kad su te kneževske porodice toliko vriedile za 
vladara hrvatske krvi, kako li se tek osiliše za krajeva 
Arpadova koljena poslije g. 1102! Sam Koloman upravo 
se je njihovom pomoću uspeo na hrvatsko priestolje; 
pa on i njegovi nasljednici ugadjali su svakom prilikom 
toj moćnoj gospodi, smatrajući ih za najčvršći temelj 
svoga vladanja u zemljah kraljevstva hrvatskoga. 

Kad je u Petrovoj gori tužno poginuo kralj Petar 
od plemena Svačića, njegom ^^ to^l w^'i5&a ^bs^^s^^ss^-. '^ 



mjesto i\J6ga digoše se za Eolomana i prvih mu na- 
sljednika knezovi Omiški od roda Račića. 

Još za vladara hrvatski krvi pleme je Eačića izašlo 
na glas u nekadanjoj oblasti Neretvi i u susjednoj župi 
Poljičkoj. Kneževska porodica toga plemena stolovaše u 
gradu Omišu, a poglavica kneževske porodice bijaše 
vojvoda hrvatske mornarice, župan Poljički i gospodar 
čitave zemlje od rieke Cetine do Neretve, koja se je 
možda već onda počela nazivati Krajinom, pošto je bila 
na skrajnjoj medji hrvatskoga kraljevstva. Poimence se 
proslavi knez Nikola (1167 — 1180), koji je bio 
tako jak, da su žitelji latinskoga još tada grada Kotora 
ugovorili s njime poseban ugovor, samo da bi mogli 
slobodno brodariti po jadranskom moru. Ime Kačića 
znalo se tada u samom Carigradu, a nadbiskup splitski 
Arnerije platio je svojom glavom, kad je htjeo da skuči 
kneza Nikolu. 

U isto vrieme, kad se na južnoj medji hrvatskoga 
kraljevstva podigoše knezovi Omiški od plemena Kačića, 
domogne se druga kneževska porodica velike vlasti u 
sjevernom primorju, poimence na otoku Krku. Ne znamo, 
od kojega su hrvatskoga plemena potekli ti Krčki 
knezovi, koji se kasnije prozvaše Frankapan i. 
Još za vladanja hrvatskih krajeva vladahu Krkom ti 
knezovi; a kad je oko g. 1118 pao Krk pod Mletke, 
morade knez Dujam prignuti vrat pod tudji jaram, samo 
da ne izgubi svoje djedovine. Kneza Dujma nasliediše 
g. 1163 sinovi njegovi Bartol i Vid. Braća moradoše se 
tada zavjeriti, da će mletačkome duždu za otok i župu 
Krčku plaćati svake godine 350 dukata, da će primati 
i gostiti mletačke poslanike, i napokon, da će otok braniti 
od dušmana i neprijatelja mletačkih; izuzevši jedino okru- 
njene glave i njihove vojske. Otokom će vladati i potomci 
JUibovi, budu li samo točno vršili uvjete ovoga ugovora. 



Mučno bješe Erikim knezovom služiti tudjina go- 
spodara. Kad se ono ugarsko-hrvatski kralj Bela III. 
podiže, da vrati hrvatskomu kraljevstvu dalmatinske 
gradove i otoke (1180 — 1190), koje su Mletci za pre- 
djašnjih tužnih vremena ugrabili, Krčki knezovi stadoše 
pod barjak kraljev i odmetnuše se od Mletaka. Upravo 
pomoću kneza Bartola shrva Bela silu mletačku i pri- 
dobi svomu žezlu čitavu Dalmaciju. Krčki knezovi ve- 
selo se sada pokloniše svome zakonitome kralju, a on ih 
obilno nagradi. God. 1193 pokloni on knezu Bartolu 
svu župu Modrušku sa svimi zemljami, pripadci i do- 
hodci; neka vlada u njoj i on sam i svi potomci nje- 
govi za sve vieke, neka sudi plemenitim i neplemenitim 
Ijudem; jedino kad bi se hrvatski ban desio u župi, 
onda neka on bude sudac u ime kraljevo. Krčki kne- 
zovi morat će za tolik dar pomagati kralja na vojsci: 
kad god bi kralj digo na oružje puk hrvatski, knezovi 
će priteći sa svom čeljadi, pa će privesti deset ljutih 
oklopnika. ako je rat u kraljevstvu, a samo četiri oklo- 
pnika, vođi li se rat u tuđjini. 

Obasuti kraljevskom milosti vlast se je Krčkih 
knezova sve više širila i kriepila. Kad su za provale 
Mongola g. 1241 digli kuku i motiku, da spase svoga 
kralja Belu IV., kratj ih poslije sretne obrane odliko- 
vaše svakom prigodom. Još za kralja Andrije II. dobiše 
god. 1223 čitavu župu Vinodolsku s gradovi Riekom, 
Trsatom, Grobnikom, Bakrom, Hreljinom, Drivenikom, 
Bribirom, Novim i Ledenicami ; a sada im kralj Bela IV. 
to potvrdi i povrh toga g. 1260 darova znameniti grad 
Senj u ime zahvalnosti, što su mu za mongolske pro- 
vale „kao s neba poslani" u pomoć pritekli. 

Od Rieke do Velebita bili su sada Frankapani naj- 
moćniji knezovi hrvatski. Kralj Bela, bojeći se sile mle- 
tačke, radio je sam, da ili jo^ n\^^ ^T^šEvgcsfc«, \R^ \^ ^ "^^ 

ime živo nastojao, da ih namjesti u gradovih dalmatin- 
skih za gradske načelnike. Volio je on, da dalmatinskim 
obćinam gospođtge hrvatski knez, koji mu je vječnu 
vjeru prisego, nego li kaki Talijan prekomorac, koji će 
prvom prigodom poletiti k svomu jatu. Pa upravo zato 
naši su vladari još od Bele III. sveđjer živo nastojali, 
da osile hrvatsku gospođu, pa da onako jaki i gordi 
brane hrvatsko primorje od Mletčanina, koji se bješe 
pomamio za kićenimi gradovi đalmatinskimi. 

Uz Frankapane bješe na sjeveru Velebita i drugih 
moćnih knezova hrvatskih. U župi Lici a u gradu Po- 
čitelju stolovahu knezovi Vlatkovići; u gradu Zvoni- 
gradu knezovi roda Višanova. U župi Krbavi dobaviše 
se knežije potomci kneza E u r j a k a od plemena G u š i ć a. 

Još za kralja Bele IV. zagospodova knez Kurjak čita- 
vom Krbavom, i sagradi grad, koji se prozove njegovim 
imenom. Njegovi potomci, Krbavski knezovi ili 
Kurjakovići obladaše u kasnija stoljeća i Likom, 
pa se proslaviše dičnimi djeli svojimi. 

U nekadanjoj Bieloj Hrvatskoj medju Velebićem i 
nekom Cetinom, toj srčiki svih oblasti hrvatskih, slo- 
vijahu još od kraljeva narodnih dični knezovi Bri- 
birski od plemena Šubića. Poviest tih knezova 
stara je i slavna ; još za vladara hrvatske krvi zapala ih 
je u baštinu Bribirska župa s tvrdim gradom Bribirom 
(u današnjem Šibenskom kotaru). Osobito se za kralja 
Andrije II. iztaknu knez Gregorij e Bribirski, za 
kojega kaže stari Ijetopisac, da je bio moguć, bogat, 
vješt upravitelj i poduzetan vojvoda. Svagdje mu se 
je sreća smijala, sve mu je išlo za rukom. Svladav re- 
dom svoje suparnike, on je s braćom svojom i rodom 
svojim bio svemoguć u čitavoj primorskoj Hrvatskoj od 
Velebita do Poljica. Dalmatinski gradovi upravo se na- 
tjecali, kako bi mu bolje ugodili. Ponosni Split izabrao 



ga svojim knezom (načelnikom), isto tako i hrvatski 
grad Šibenik ; a grad Trogir proglasi brata mu Stjepana 
I. svojim knezom. 

Još više proslavi Bribirske knezove Stjepan II. 
ili Stjepko (1240-1274), sin Stjepana I. On bješe 
uz knezove Frankapana štit i obrana kralja Bele IV. 
Bio je knez u Trogiru, načelnik u Šibeniku, a od god. 
1244 ban primorski. On obrani grad Trogir od Mon- 
gola, odoljevši zamamnim nečim mongolskoga kana; 
on pomagaše hrvatskoga bana Dionisija, kad je vojevao 
s odmetnim gradom Splitom i bosanskim banom Nino- 
slavom ; on je na posljedku živo nastojao, da se pono- 
sni Zadar, koji bješe pao u šake grabežljivih Mletaka, 
opet vrati u krilo svoga zakonitoga kralja. Upravo po- 
radi tolikih zasluga za kralja i domovinu potvrdi za- 
hvalni kralj Bela IV. god. 1251. njemu i braći njegovoj 
i čitavome rodu njegovu župu Bribirsku, da knežuju 
u njoj kroz sve vieke. Vrli Stjepan II. umre 6. kolo- 
voza 1274, ostavivši za sobom četiri sina i dvie kćeri. 
Kći mu Stana (Stanislava) odreče se svieta te se zaka- 
ludjeri; kasnije osnuje u Skradinu samostan sv. Jeli- 
save, kojemu je do smrti bila predstojnicom. Od sinova 
njegovih proslaviše se za kasnije burnih \remena Pa- 
vao I., Juraj II. i Mladen I. Osobito se Pavao dobavi 
kao ban hrvatski tolike vlasti, da je kraljeve skidao i 
namještao. 

I u zagorskoj Hrvatskoj, poimence u župi Kninskoj, 
Psetskoj, Cetinskoj i Hlivanskoj bješe moćnih porodica 
kneževskih, koje se medjutim tek kasnije javljaju na 
obzorju hrvatske poviesti. U župi Hlivanjskoj knezovao 
je knez Mihovil, kojega se potomci zovu Mihovilo- 
vi ći, a u župi Kninskoj živjeli su knezovi Nelipićiod 
slavnoga plemena Svačića. 

Za vladara hrvatske toN\ \y^ «Ql \\sž«a-^'^8ssfcTK<v'>a- 

plemena Svačića najmoćnija vlastela a Hrvatskoj ; no 
ođkad je kralj Petar Svačić onako tužno a Petrovoj 
gori poginao (1102), potamnjela je slava roda i^'egova. 
Knezovi od plemena Svačićeva izgubiše tvrdi grad 
Knin i biše potisnuti od dragih rodova kneževskih. Tek 
za kralja Bele IV. počeše se iznovice dobavljati stare 
slave i ugleda; ali knezova Bribirskih ipak ne potam- 
m'eše. Prvi poznati nam knez od plemena Svačića po- 
slije smrti kralja Petra Svačića bijaše vojvoda Neli- 
pi ć (1244), po kojem se čitava kneževska porodica pro- 
zove Nelipići. 

Na sjevernom obronku planine Gvozda , baš na 
medji hrvatske i slovinske zemlje podigoše se knezovi 
Babonići, za koje ne znamo, iz kojega su plemena 
potekli. Sigurno je, da se je vladanje knezova Babonića 
steralo već u prvo doba u slovinskoj zemlji. Od ove 
porodice rodi se i znameniti biskup zagrebački Stjepan 
n. (1225 — 1247), preporoditelj svoje biskupije, koji je 
htjeo da učini Zagreb stolicom prve i jedite nadbiskupije 
za svu Hrvatsku i Dalmaciju. Za kralja Bele IV. pro- 
slavi se osobito knez Babonić po kojemu je kasnije či- 
tava kneževska porodica dobila svoje ime. Već knez 
Babonić vladao je oko g. 1241 trima županijama (Go- 
ričkom, Gorskom i Đubičkom) i mnogimi hrvatskim! 
župami oko Une i na podnožju Gvozda; njegov sinBa- 
doslav bijaše župan u županiji Sanskoj , Vrbaškoj i 
Glažkoj, a drugi sin njegov Stjepan odlikovao se je kao 
ban slovinski (ban čitave Slavonije). Na posljedku osili 
se kneževsM rod Babonića toliko, da mu je vladanje 
obuhvatalo velik dio slovinske zemlje od rieke Save na 
jug do planine Gvozda, i od medje kranjske (iyemačke) 
na zapadu sve do banovine Bosne na iztoku. Kbx> što 
je baulja na primorskoj Hrvatskoj kasnije zapala Bri- 
iirsire knezove od plemena fe\i\)ita, tako \^ b^sAja a 

slovinskoj zemlji kroz neko vrieme bila gotovo na- 
sljedna u porodici Babonića. 

Eneževske porodice, koje sa se izticale u slovinskoj 
zemlji medju Dravom i Savom, slabo su nam poznate, 
pa ih zato ni ne spominjemo. Jedna se ipak kasnije 
toliko iztiče, da se je moramo sjetiti. To je porodica 
Gorjanskih od plemena Družma (de genere Đuru- 
sma). Stolica tih knezova, a kasnijih banova bijaše grad 
Gorjan na sjeveru Djakova, u nekadanjoj Vukovskoj žu- 
paniji. Još za Bele IV. proslavio se je knez Stjepan 
Gorjanski, koji za to postade banom Mačve (u današnjoj 
Srbiji.) Njegovi sinovi Pavao, Ivan i Andrija već se spo- 
minju kao moguća vlastela slovinska. 

Obredasmo redom kneževske porodice, koje se po- 
najviše za kralja Bele IY. podigoše do velika ugleda i 
slave u kraljevstvu hrvatskom. Kraljevska milost, harna 
njima za spas od Mongola, obasu ih blagom, posjedi, 
častmi i naslovi. Povrh svega nadari ih tolikimi pravi- 
cami i povlasticami, da je gotovo svaki knez u svome 
vladanju bio jedini gospodar svojih podanika. A time 
osakati Bela baš nemilo staru bansku čast i vlast. Kne- 
zovi, koji su dosad bili pokorni banu kao svome kralju, 
počeli su prezirati kraljeva zamjenika, pa se ravno utje- 
cali kraljevu okrilju. A što će jednom biti, ako se ti 
mogući knezovi opru i samome kralju, ako im se uzhtije, 
da budu kraljići u svome vladanju? Hoće li onda po- 
moći slabome kralju poniženi bani, kojih imade sada u 
jedan čas i po dva i po tri: i u Primorju, i u Hrvat- 
skoj, i za čitavu slovinsku zemlju? 

20. Eranisaige u Zagrebu. 

(1300.) 

Kralj Bela IV. umre g. 1270 i ostavi kralievatv<\ 
ngaroko i hrvatsko svome siivu §A.\^^wvnL ^ • ^^ "^ "^^- % 

daše samo dvie godine, a nasjiedi ga sin Ladislav IV., 
prozvan Eumanac (1272 — 1290). Sestra toga kralja, 
po imenu Marija, pođje za kralja Earla II. Hromoga 
iz francezke porodice Aiižu (Anjou), koja je nedavno za- 
vladala kraljevstvom napuljskim. Tako dodje porodica 
Arpadovića u rodbinstvo s Anžuvinci u južnoj Italiji. 

Vladanje kralja Ladislava bijaše gotova nevolja za 
Hrvatsku i Ugarsku. Sam kralj bijaše kud i kamo lošiji 
od svoga pradjeda Andrije II., prava nakaza ljudskoga 
stvora. Bijaše on mladić prekomjerno razuzdan i puten, 
u kojega ne bješe upravo nijedne vrline, te se je za 
njega i dvojilo, da li je umro kao kršćanin. Za njegova 
kraljevanja pritisla je Ugarsku poput krvožedne more 
samovolja imućnijega plemstva, pošto je bezbrižni i raz- 
kalašeni kralj bio preslab, da bi ga obuzdao. Pogansk 
Kumani, koje je Ladislav najvolio, počinjali su svojom 
obiesti silna bezakonja; Židovi pako, koji su uzeli u 
zakup sav prihod kraljevske blagajne, izsisali su narod, 
oglobili ga i upropastili. Gorkim riečima oplakuje tužnu 
Ugarsku tadanji papa Nikola IV. : „Kraljevsko priestolje, 
bugari on, stenje pod pritiskom, a pošto je kralj izgubio 
sav ugled, to se u državi otimlju ne samo imanja vjer- 
nika, nego se pliene i crkveni posjedi, a i pobožne za- 
klade. Bogu je plakati, kolika pogibija prieti spasu duša, 
pošto se ljudi grozno ubijaju i tvore nebrojena zla". I 
stari neki Ijetopisac ugarski priča o kralju Ladislavu 
ovako : „Za njegova vladanja počela je Ugarska padati 
sa velike moći svoje. Pored domaćega razdora gradovi 
su opustili, sela ostadoše spaljena, a mira i sloge po- 
nestade. Bogataši osiromašiše, plemići pako prometnuše 
se u nevoljne kmetove. U to doba takodjer biše i dvo- 
kolice uvedene, a narod ih prozva kolima Ladislavlje- 
vimi, pošto bješe poradi sveudiljna haračenja i robljenja 

ponestalo tegleće stoke, pa sa mjesto i\je morali aprezati 
u kola ljude". 

Mladi kralj Ladislav bješe podivljao, kako se malo 
kad dogadja kod okmnjenih glava. A pri tome pomagala 
ga je rođjena majka njegova, koja je, pošto je sama 
bila Kumanka, skupljala oko dvora svoje surove rodjake i 
rodjakinje. Eumanke pak bile su divne ljepote, pa 
kako su bUe samo na oko kršćanke, nisu poštivale 
ni kršćanskoga zakona o čistoći. Njihove liepe, zamamne 
oči dovabiše pohotnoga kralja s dvora u kumansko kolo. 
On pošalje svoju zakonitu ženu, mladu Izabelu napulj- 
sku u samostan, materi i banu Joakimu ostavi da vla- 
daju, a on sam podade se slastim razbludna života, 
koliko mu je samo srce i tielo moglo podnieti. U kolu 
kumanskom zateče ga i prieka smrt. Lutajući s kuman- 
skimi čopori po južnoj Ugarskoj utabori se 10. srpnja 
1290 nedaleko od nekog grada u Biharskoj županiji. 
Noću medjutim provališe u njegov šator tri kumanska 
vojvode, te ga ljuto izraniše i ubiše. Ubojice biSe na to 
sa svojimi porodicami grozno mučene i pogubljene, a 
truplo kraljevo sahranjeno bi u Velikom Varadinu. 

Tako pogibe nesretni kralj Ladislav IV., navršivši 
tek dvadeset i osam godina. Tko će ga zamieniti na 
priestolu? Od čitavoga roda Arpadova bijaše tada na 
životu jedan jediti kraljević, i to Andrija Mletčanin, 
koji je posljednjih godina Ladislavljeva vladanja bio 
vojvoda u Hrvatskoj i Slovitiskoj zemlji. No njega nije 
voljelo ni hrvatsko ni ugarsko plemstvo, a upravo su 
na-nj mrzila mnoga gospoda i knezovi, pa ga nisu htjeli 
priznati za zakonitoga potomka Arpadova roda. 

Andrija Mletčanin bio je unuk kralja Andrije II. 
po trećoj mu ženi Beatrici, kćeri estenskoga markgrofa 
Andoandina. Jednu samo godinu^ i to doo^tjd. ^ss^^kk^^&i;?^ 
i nezadovoljno proiiv\e\a je> ^^\3ĆvQa.\sj^\v%^'^^^«^^ 

Po muževoj smrti (1235), bojeći se ona progonstva svoga 
pastorka, mladoga kralja Bele IY., koji ja je još za živa 
otca prezirao, uteče preobučena u mužkom ođielu iz 
Ugarske preko Dalmacije kući u Italiju. Došavši putem 
u grad Split, sazove tamo vieće, te pred nadbiskupom, 
plemstvom i svećenstvom izjavi, da je zatrudnjela od 
pokojnoga supruga^ zahtievajući ujedno, da joj se diete 
prizna zakonitim čedom Andrije II., i da mu se s toga 
zajamči pravo na priestolje. Nekoliko mjeseci iza toga 
porodi ona u estenskoga markgrofa, brata si Aze, mužko 
diete, koje prozva Stjepanom. Mladi Stjepan, jedva što 
bješe ponarastao na Azinu dvoru i saznao, da mu u 
žilah teče kraljevska krv, ponese se, pa segne neza- 
hvalnik za ujčevom grofovijom, ali bi svladan i uteče 
a Španiju k svojoj polusestri, aragonskoj kraljici Jolanti. 
No ni ovdje ne bješe mu duga obstanka, već se morade 
vratiti u Italiju, gdje u gradu Raveni postade gradskim 
načelnikom. Zavadivši se medjutim i s Ravei\jani, da bi 
si spasao rusu glavu, umače u Mletke i oženi se tamo 
s Tomazinom, kćerju uglednoga patricija (vlastelina) 
Morosina. Od ovoga se braka rodi Andrija Mletčanin. 

Još Bela IV. mrzio je iz sve duše i progonio porod 
svoje maćuhe Beatrice ; isto je tako i sin njegov Stjepan 
y. priekim okom gledao i Stjepana i sina mu Andriju, 
ne priznavajući ih za krv svoje krvi. Uz kraljeve svoje 
pristajahu i vlastela i knezovi u Hrvatskoj i Ugarskoj. 
Istom za kralja Ladislava IV. Eumanca nekako se An- 
drija Mletčanin izmiri s dvorom kraljevskim; pače La- 
dislav ga njegdje g. 1278 imenuje vojvodom čitave Sla- 
vonije ^Slovinske zemlje i Hrvatske), pa ga tako i označi 
za svoga nasljednika na priestolju. 

Za trinaest godina, što je Andrija bio vojvoda čitave 

SJavon^je^ slabo su gospoda i knezovi hrvatski marili za 

^es». On Je mimo sjedio u Zagtetovi u krel^evskih 

đvorih slobodnoga i kraljevskoga grada Gradca, dočim 
8U kraljevstvom upravljali bani ; i to ban čitave Slavonije 
i ban primorski. Jedino znademo o njem, da ga je g. 
1286 ujak njegov Albertin Morosini oženio Klarom, 
kćeiju goričkoga grofa Alberta; i da je u svemu slušao 
svoje mletačke rodjake, kojim je šiljao u pohode zagre- 
bačkoga građjanina; kneza Januša Crnoga. 

Dok je tako Andrija lastovao u Zagrebu, gospoda 
su hrvatska, a i bani radili, što su htjeli i kako su 
htjeli. Najtužnije se ponieše knezovi od grada Eiseka, 
i to poimence braća Ivan, Nikola i Henrik, sinovi bana 
Henrika. Knezovi ti dobaviše se iza otca svoga velikoga 
bogatstva u slovinskoj zemlji: Ivan postade županom 
četiriju županija: Sanske, Vrbaške, Garićke i Goričke, 
dočim se je brat mu Nikola popeo još više, postavši 
g. 1279 banom čitave Slavonce. No upravo taj Nikola 
bijaše gotov hajduk, koji Je ^ braćom svojom počinjao 
silna nasilja, u ngesto da pravedno vlada svojom bano- 
vinom. Nije poštedio ni same crkve ni njezinih službe- 
nika, već je palio i harao, kamo bi dolazio. Najviše 
stradaše s njega biskupija zagrebačka i njezina glava, 
biskup Timotija. Jednom navališe braća sa svojimi če- 
tami na biskupovo selo Vašku kod Drave, oplieniše i 
razoriše kuće, te narod ostade bez kućišta. Narod se 
razbježe, a pet žena, koje ne na^joše zaklona, smrznuše 
se sred ljute zime. Ovce i koze, koje ne mogoše otjerati, 
pošto je sila sniega zapalo, pozaklaše ti zulumčari i 
oguliše s njih kože. Ali ni to ne bješe banu Nikoli i 
njegovoj braći dosta. Najmiše svoj zemlji poznata hajduka 
Fritza, koji bijaše strah i trepet gdje bi osvanuo, pa je 
taj zloglasni pustaija robio i palio biskupove zemlje, 
ne bi li ga do kraja zatro. Timotija ne mogaše tolika zu- 
luma više podnieti. Kad su mu braća Kisežka otela lofi 
čitavu jednu županiju i po avo^ >i\^\scgvtv^ Y^^^^ ^^s^^ 

tinu, koja je njega zapadala, pa kad je sve to vojvoda 
Andrija skrštenih ruku gledao, e onda se diže sam bi- 
skup, da crkvenom kaznom skuči zulumćare. Godine 
1281, na samu Blagoviest osvanu biskup Timotija u 
Virovitici, pa tamo u Franjevačkoj crkvi sv. Marije 
izobći bana Nikolu i braću njegovu iz krila katoličke 
crkve. Zapalivši i opet ugasivši svieće, uz zvonjavu 
zvona proglasi biskup skupljenomu puku, da su knezovi 
Kisežki prokleti, da je prokleto sve imanje njihovo, i 
da bude proklet svatko, tko bi s njimi drugovao, dok 
ne skinu s glave svoje prokletstvo Božje i crkveno 

Kletva biskupova dojmila se silno i gospode i puka. 
Nadbiskup ostrogonski Vladimir potvrdi čin biskupa 
zagrebačkoga, a na to biše prisiljeni i kralj Ladislav, 
pa i vojvoda Andrija, da i oni svoju učine. Knezovi 
Bdsežki biše i od državne vlasti progonjeni: knez Ni- 
kola svrgnut bi sa banije, a knez Ivan lišen bi županija, 
kojimi je u slovinskoj zemlji uprav\jao. Županijom Vr- 
baškom, Sanskom i Glažkom zavlada knez Eadislav 
od porodice Babonića, njega zapade g. 1288 i čast 
bana čitave Slavonije. 

Dok je tako slovinska zemlja patila od bana zulum- 
ćara, bilo je opet drugih nevolja u Hrvatskoj i Dalma- 
ciji, poimence u primorskih priedjelih. Tamo je još od 
g. 1274 banovao kao primorski ban silni i slavni Pa- 
vao Šubić, starješina uglednih knezova Bribirskih. On 
sam bio je gotovo neograničeni gospodar čitave Hrvatske 
i Dalmacije od Gvozda do Livna; njega su slušala i 
pazila vlastela i knezovi hrvatski, možda ni ne znajući 
pravo, da tamo iza Gvozda žive u Zagrebu vojvoda sla- 
vonski Andrija. No kud i kamo teže bijaše banu Pavlu 
Šubiću, kad mu je bilo uzdržati red u primorskih sti a- 
nah od Velebita do Neretve. Poimence mu mnogo jada 
zadavabu Omišani, koji su pod svojimi knezovi Kačići 

a to doba više no ikada gusarili po jadranskom moru. 
Već g. 1268 oplienio je knez omiški Dragan mletačkoga 
gradjanina, a kasnije g. 1271 orobiše Omišani jednoga 
napuljskoga nadbiskupa. I biskup kefalonijski postrada 
g. 1273, kad je plovio kraj otoka Hvara i Brača. Gu- 
sari Omiški, pomagani Poljičani i žitelji oblasti Krajine, 
zadavahu strah i trepet ne samo dalmatinskim i hrvat- 
skim gradovom u Primorju, nego i samim Mletčanom, 
pa i kraljevstvu Napuljskomu u južnoj Italiji. Napuljski 
kralj Karlo I. sklopi zato g. 1274 savez s gradovi Spli- 
tom i Šibenikom, da bi zajedničkimi silami zatrli gusare 
Omiške; g. 1275 pak zapovjedi kralj Karlo I., da se svi 
Omišani iztjeraju iz njegove države, jer su očiti dušmani 
njegovi, koji hoće da opustoše i upropaste čitavu zemlju 
njegovu. G. 1276 digoše se i Mletčani na Omiš i zapo- 
4ješe zatomi rat na gusare. Iza dvogodišnjega rata osvo- 
jiše Mletčani tvrdi grad Omiš, a malo zatim obladaše 
čitavim primorjem hrvatskim od Cetine do Neretve za- 
jedno s otoci Hvarom i Bracem (1282). 

Krvavim srcem gledao je primorski ban Pavao Šu- 
bić, što se to sve zgadja pred njegovim očima. On sam 
nije bio toliko jak, da bi mogao i obuzdati Omišane i 
suzbiti silu mletačku, — a od kralja i vojvode nije se 
mogao nadati nikakvoj pomoći. Pusti zato u prvi čas, 
da Mletčani rade s Omišani, što ih volja, pa nastojaše 
jedino, da uzdrži kraljevstvu primorske gradove Nin, Ši- 
benik, Trogir i Split (Zadar bio je tada u mletačkoj 
vlasti). On sam dade se izabrati za načelnika ili kneza 
splitskoga, brata si Juija II. protura za kneza šiben- 
skoga; a brat mu Mladen I. postade namjestnim načel- 
nikom u Trogiru. Braća su radila da izprvice bar gra- 
dove obrane i od nasilja Omiškoga i od lukavstva 
mletačkoga. Istom kad su Mletčani skršili Omiš, počeo je 
Pavao Šubić nastojati, da ga ottafc lJS\<b\3^^\!sssa!L. X \Rfc ^ss^ 

pođje za rakom, te je grad Omiš od g. 1283. bio a 
vlasti porodice Šabića i kraljevstva hrvatskoga. Ohra- 
bren time snovaše ban Pavao^ kako bi i grad Zadar 
oslobodio ruku mletačkih. Već g. 1284 odmetne se Za- 
dar od Mletaka i dade se pod okrilje bana Šubića. No 
sada upeše Mletci sve sile, da skače i Zadar i bana. 
Težko sada hrvatskomu primorja i otokom, a poimence 
tažnome Zadru. Ban Pavao bješe preslab prema Mlet- 
cima, njegovo se brodovlje ne može da ogleda s njiho- 
vim. G. 1285 obrati se zato na papu, da mu pomogne. 
Neka papa ne dopusti, da „prokleti od m'ega*' Mletčani 
dobrim njegovim gradom zvjerski zavladaju, da narod 
utamane. Ali slabe koristi od toga tužakanja. Papa ne 
mogaše pomoći. Zadar pade opet u ruke mletačke, pače 
sam ban Pavao morade 14. svibnja 1290 sklopiti nepo- 
voljan mir na dvie godine. Slavodobitni Mletčani pobuniše 
sada i druge gradove dalmatinske : još iste godine sklopi 
njihov grad Zadar savez sa Splitom i Trogirom, pa se 
ti gradovi zavjeriše, da će odsad birati samo takove 
poglavare, koji neće biti „iz Hrvatske". 

U to rvjegdje stigoše glasi iz Ugarske, da kralja 
Vladislava Eumanca nema više u životu. Vojvoda či- 
tave Slavonije, Andrija Mletčanin, koji je sve to vrieme 
mimo sjedio u Zagrebu, prezren od hrvatskih knezova, 
pokupi brzo svoje stvari, da podje u Ugarsku i da tamo 
zasjedne na kraljevsko priestolje. Njegov podkancelar 
Teodor nosio je qjegove dragocjenosti i prenesao ih 
sretno preko Drave. Sam Andrija bio je loše sreće. On 
bješe krenuo prema Sopju kod Vaške, da tamo na pre- 
vozu predje preko Drave ; ali jošte nije ni Drave prešao, 
uhvatiše ga njegovi neprijatelji, na čelu im knez Ivan 
od Eiseka sa svojom braćom. Podkancelar Teodor mo- 
rade se vratiti s blagom, da odkupi Andriju. Morade 
dati za jamstvo tri svoja nećaka i brata Ladislava^ koje 

je knez Ivan sapeo a verige, dok Andrija plati odka- 
pninu. Tek sada podje Andrija u Stolni Biograd, da se 
vjenča za kralja. No kad tamo, nema krune ni kraljev- 
ddh znakova ; sakrili ih protivnici njegovi. Težkom mu- 
kom nadjoše krunu pristaše njegove, a na to bi 28. srpnja 
svečano vjenčan od ostrogonskoga nadbiskupa Vladimira 
u prisuću brojne svjetske i duhovne gospode. I tako se 
pope na ugarsko i hrvatsko priestolje kralj Andrija III. 
Ali tužno bješe vladanje novoga kralja U najprvi 
čas diže se na nj susjedni kralj i car njemački Rudolf 
iz kuće Habsburg i uztvrdi, da je još Bela IV. g. 1241 
priznao njemačkoga cara za svoga gospodara (feudnoga) ; 
za to daje on sada krunu ugarsku svome sinu Albrechtu, 
vojevodi austrijskom i štajerskomu. S toga plane rat 
međju Albrechtom i Andrijom, koji se svrši tek sliedeće 
godine mirom u Hainburgu (26. kolovoza 1291). Voj- 
voda austrijski odreče se svakoga prava na Ugarsku; 
ali za to morade kralj Andrija pomilovati bana Rado- 
slava Babonića i svu vlastelu slovinsku i hrvatsku, koja 
su za prošle borbe prianjala za vojvodu. Jedva se bješe 
Andrija III. smirio s Habsburgovci, diže se na njega 
još opasniji protivnik, rimski papa Nikola IV., koji po 
čitavom svietu razglasi^ da Ugarska i Hrvatska pripa- 
daju rimskoj crkvi, i da samo papi pristoji podieliti ovo 
priestolje. A papa imao i svoga čovjeka, kojemu bješe 
namienio krunu. Bijaše to mladjani Karlo Martello, 
sin napuljskoga kralja Karla II. i ugarske kraljevne Ma- 
rije, sestre Ladislava Kumanca. Još 8. ngna 1289 bješe 
Karla Martella opasao otac njegov mačem i proglasio 
ga za oružje dorasla; a sada se rieši rimski papa, da 
mladomu kraljeviću pomogne do krune u Ugarskoj i 
Hrvatskoj. Kruna ta nije samo dar papin; Karla Mar- 
tella ide ona i po baštini, pošto mu je majka potekla 
iz koljena Arpadova. 

I tako se diže sada rimski papa Nikola IV., da 
sbaci s priestolja Andriju III., i da pod'gne nanj svoga 
miljenika Karla Martella Anžuvinca. A da bi ma nakana 
sretno pošla za mkom, pomagat će ga ne samo napolj- 
ski dvor, nego i hrvatska vlastela, koji su Andriju pre- 
zirali i zametavali, dok je još bio vojvodom. Od svih 
pak najveće su mu uzdanje knezovi Bribirski od roda Šu- 
bića ; oni su rod i svojta napuljskih Anžuvinaca, oni su 
zakleti dušmani „prokletih" Mletaka^ pa i kralja, u ko- 
jemu teče krv mletačkoga vlastelina. 

Kralj Andrija III. umjesto da bi bane Radoslava 
Babonića i Pavla Šubića miloštami obasuo i tako ih uza 
se prikovao, počini koješta, čim je jo> više najmoćnije 
knezove hrvatske od sebe odvratio. S knezovi od Kiseka, 
koji su bili silni i ugledni i u Ugarskoj, izmiri se, pače 
uzvisi nekadanjega bana zulumćara Nikolu na palatin- 
sku čast, ali zato gledaše, kako bi što bolje skučio bana 
Radoslava i Pavla, pa i njihove pristalice. Najprvo okrnji 
bansku vlast, oslobodivši vlastelu hrvatsku od banske 
prisjelice, zatim skine bana Radoslava i imenuje banom 
slovinskim kneza Henrika od Kiseka. No sve to ne bi 
još dosta. Pozove na posljedku i majku svoju Tomazinu 
i ujca Albertina Morosina iz Mletaka, pa da oni budu 
vojvode čitave Slavonije, kojim će se pokoravati bani i 
knezovi. 

Početkom mjeseca rujna 1291 krenuše Tomasina i 
Albertin na počastnom brodu iz Mletaka pi)t Dalmacije. 
Mletačka vlastela sjajno opremiše svoje sugradjane, jer 
se nadahu velikoj koristi od njih. Najprvo prispješe u 
Zadar, gdje je bio načelnikom njihov rodjak Rogerije 
Morosini. Zadar ih dočeka s velikom časti. Četiri grad- 
ska viećnika zaploviše na najljepšem brodu na more, da 
jh pozdrave. Grad im pokloni sto škopaca, sto mjerica 
najboljega. Trogirskoga, vina i proflia \m «\.o m\«tw^. 

žitka. Mletački gosti podjbše na to pred kralja Andriju 
III., a odmah iza njih kretalo se mletačko poslanstvo, 
noseći kralju darove i ponude svakojake. Kralj podieli 
majci svojoj naslov: „po milosti Božjoj majka jasnoga 
kralja Ugarske, vojvodkinja čitave Slavonije i vladarica 
krajeva podunavskih." Ujaka svoga Albertina imenuje ta- 
kodjer vojvodom slavonskim, pa mu dade poimence da 
upravlja županijom požežkom, virovitičkom i vukov- 
skom. 

Ova posljednja djela kralja Andrije III. razpališe 
svu gospodu hrvatsku, koja se živo pobojaše, da će sada 
Mletčani obladati primorjem hrvatskim i dalmatinskim. 
Na čelo nezadovoljnika stane ban Pavao Subić sa svo- 
jom braćom i uze živo raditi, da se protukralj Karlo 
Martello štx) prije svrati u Hrvatsku. Već u studenom 
1291. dobiše Šubići žita iz Napulja, da obskrbe hranom 
svoje tvrde gradove; a god. 1292 upeše sve sile, da se 
Karlo Martello proglasi kraljem. Kralj napuljski Karlo II. 
desio se sa suprugom Marijom i sinom početkom te go- 
dine u gradu Aixu u Provenci (danas jugoiztočna Fran- 
ceskoj). U nedjelju 6. siečnja, na samo Bogojavljenje, 
proglasi kraljica Marija u prisuću sjajnoga plemstva na- 
puljskoga i poslanika hrvatskih, da pošto njoj jedinoj iza 
prieke smrti brata Ladislava ugarskoga pripada pravo 
na ugarski priestol, jer se je pokojnik prestavio bez djece, 
jer prieka nužda zahtieva, da se istoj kraljevini dade 
zakoniti vladalac, pošto je tamo mah preoteo plien, gra- 
bež i hajdučtvo, pravda da je potlačena, a sud uništen, 
te ne vlada tamo više zakon, nego onaj, koji je jači: 
to prenosi ona svu vlast i pravo svoje na prvorodjenca 
si Karla Martella, koga ujedno uzvisuje zlatnom krunom 
i zastavom na izpražnjeni priestol, njega i njegove po- 
tomke, dajući mu k tomu i svoj materinski blagoslov. 

Ni prijatelja svojih u YltN^\&V^\ \\fe Tai^i^^^c^'^^^^^s.^- 

Ijica Marija i sin joj Karlo Martello. Osobito biše odli- 
kovani knezovi Bribirski : Pavao Juraj, II. i Mladin I. 
Karlo Martello pohvali ih krasnim pismom, nukajući ih 
daKztraju aborbi s nametnikom Andrijom III ; a Karlo II., 
otac njegov, potvrdi Pavlu bansku čast za čitavu Hrvat- 
sku i Dalmaciju, kako se je tada sterala od župe Hli- 
vanjske sve do Senja, Modruša i Gacke, da mu se po- 
koravaju sva gospoda, vlastela, gradovi, sela i otoci. Isti 
dan imenuje i Vladislava, sina srbskoga kra\ja Stjepana, 
vojvodom čitave Slavonije, ali tako, da ne dira u kneza 
Radoslava Babonića, kojega su još uviek priznavali za 
bana slovinskoga, ni u knezove Ivana i Đujma Franka- 
pana, koji su gospodavali otokom Krkom, župom mo- 
druškom, gackom i gradom Senjom. Još prije bješe 
Karlo II. imenovao kneza Ivana od Kiseka, da za njega 
u samoj Ugarskoj vodi rat s Andrijom III. i njegovim! 
pristalicami ; a isto tako bješe poslao u Ugarsku svoje 
poslanike, da od stališa tamošnjih prime zakletvu vjer- 
nosti za sina mu Karla Martella. 

Čitava Hrvatska, pa i slovinska zemlja bješe sada 
za Karla Martella. Samo u gradu Zagrebu nekako se 
komešalo, a nije se pravo znalo, tko će prevladati. 
Biskup zagrebački Ivan pristajao je uz Karla Martella, 
a kaptol uz Andr^u; gradjani slobodnoga kraljevskoga 
grada Gradca, u kojem je boravila i vojvodkinja Toma- 
sina, priznavali su takodjer kralja Andriju. Jedino ka- 
štelan biskupskoga grada Medvedgrada u gori zagre- 
bačkoj, po imenu Garđun, bio je prevrtljivac, pa je 
bio sad za Andriju, a sad za Karla Martella. Jednom 
se Gardun zavadi sa zagrebačkim kaptolom, pa će tobož 
u ime kralja Karla Martella skršiti oporne kanonike. 
S posadom medvedgradskom i okolišnjimi seljaci udari 
na Zagreb i obsjedne kaptol. Gradjani slobodnoga grada 
Gradca potekoše svojoj braći u pomoć. Na otvorenom 

po^'u izpod brda Gradca kod vrela Mladuševca sraziše 
se obje stranke. Bitka bijaše ljuta, te je potok Crkve- 
nica (danas Medvešćak) potekao krvlju, prolivenom 
s domaće nesloge. Stari spisatelji tvrde, da je umjesto, 
gdje je najviše krvi proteklo, dobilo tada ime krvavi 
most. U bitci bi Gardun potučen i uhvaćen, pa odve- 
den pred kralja Andriju III. Ovaj mu oprosti, ali mu otme 
Medvedgrad. 

U isto doba po prilici vojevali su i drugi prijatelji 
Andrijini s banom Badoslavom. Osobito su se hrabro 
borili u župi Vrbaškoj Grubijevi sinovi Tvrdislav i Blaž, 
koji su kod obsade grada Vrbaske neustrašivo stsgali, 
ne bojeći se ni silnoga kamei\ja ni stijelica, koje su na 
njih sipale čete Badoslavove. Za toliku \jemost darova 
im vojvodkinja Tomasina polovicu dohodka od prevoza 
savskoga kod gornje Gradiške. 

Mora da su stvari Andrgine veoma zlo stajale, kad 
se je on god. 1293 riešio, da po^je sam u hrvatsko 
kraljevstvo, ne bi li se možda kako s hrvatskim! kne- 
zovi i vlastelom pogodio. Najviše mu bijaše stalo za 
Frankapane i Šnbiće, koji su bili stražari jadranskoga 
mora, pa je do njih stigalo, hoće li primorski gradovi 
dalmatinski i hrvatski priznati njega ili Napuljca. Naj- 
prvo se svrati u Sei\] k Frankapanom. Ivan knez Fran- 
kapan, koji se i onako nije dosele suviše izticao, brzo 
se izmiri s Andrijom, te je kra^ iz njegova vladanja 
mogao raditi, kako bi i drugu vlastelu slovinsku i hr- 
vatsku pridobio. Najzad pokuša sreću svoju kod Šubića. 
Izdade još iste godine banu Pavlu i braći mu darovnicu, 
kojom im pokloni u vječnu baštinu primorsku banovinu, 
samo da „priznadu njegovo veličanstvo i njegovu majku". 
Oni će iz te banovine jedini pobirati sve prihode, te će 
samo kralju kao kletvenici (vazali) dolaziti u pomoć na 
njegove neprijatelje s pet stotm^ \Vok!ii. ^ ^kv^ ^<g»axar 

nja vrhovne vlasti darivat će po starom običaju kralja 
i njegova majku. 

Šubići prihvatiše kraljevu darovnicu, ali čim An- 
drija ostavi Hrvatsku, počeše opet šurovati sa svojimi 
rodjaci u Napulju. Još g. 1294 snovalo se više puta o 
tom, kako će ban Pavao Šubić ili koji od braće njegove 
odploviti u Napulj, da se tamo posavjetuje s Karlom 
Martellom. Ali sam Karlo U. ne mogaše ništa odlučna 
da učini za svoga sina, pošto nije imao dovoljno novaca, 
da ga opremi u sviet. K tome se još dogodi, da je malo 
zatim umro (u veljači 1295) i sam Karlo Martello, osta- 
vivši za sobom tri nejaka sina, od kojih je bio najsta- 
riji Karlo Roberto. 

Oslobodivši se takmaca mislio je Andrija III., da 
mu je sada priestolje osigurano. S toga odluči, da će 
uzde pritegnuti i hrvatsku vlastelu posve spokoriti. Kadno 
u Zagrebu umre biskup Ivan, jedan od poglavitih 
protivnika njegovih, on se požuri, da za biskupa zagre- 
bačkoga imenuje svoga najvjernijega pristalicu Mihajla, 
prepošta erdeljskoga. Novi biskup udje s vojskom u 
svoju biskupiju, pa okružen od vojske dade se ustoliti u 
stolnoj crkvi zagrebačkoj. Na to poče kanonike progo- 
niti, ljude u tamnice bacati, i zatirati sve naredbe, koje 
su spominjale na pokojnoga biskupa Ivana, jer da je on 
bio zaveden od strasti i udvorica. Na posljedku se što 
tjesnije priljubi vojvodi Albertinu Morosinu, koji ga uze 
za svoga kancelara i najpouzdanijega savjetnika. 

Činilo se jedan časak, da se je sve u Hrvatskoj i 
Ugarskoj primirilo, kad no se na jednom diže novi papa 
rimski, gordi i ponositi Bonifadje VIII. a korist Anžu- 
vinskoga roda. Mjesto pokojnoga Karla Martella neka 
zasjedne na ugarsko i hrvatsko priestolje najstariji sin 
njegov Karlo Robe rt. Umah se ope javiše Šubići i 

uzeše razpravljati s napuljskim dvorom, koji je na novo 
l\jihove gradove obskrbljivao žitom i drugom zairom 
(1296). Dne 24. siečnja 1297. napokon proglasi papa 
najmladjega sina Karla Martella za napuljskoga kralja, 
a najstarijega, po imenu Karla Roberta, za kralja ugar- 
skoga i hrvatskoga. Da mu prokrči put do priestolja, 
imenova papa za prvostolnika hrvatskoga i nadbiskupa 
splitskoga Petra, dvorskoga kapelana napuljske kraljice 
Marije, zabacivši izabranoga već nadbiskupa Jakova, jer 
da se nije za tri mjeseca prijavio u Rimu za potvrdu. 
Isto je tako kralj Andrija požurio se one iste godine 
imenovati svoga podkancelara Grgura za prvostolnika 
ugarskoga, samo da ga papa ne preteče. Ali se jadni 
kralj prevari, jer mu se naskoro nadbiskup Grgur izne- 
vjeri i pridruži papinoj stranci i hrvatskim knezovom. 

Odsad se neprestance radilo samo o tom, kako da 
se mladjani Karlo Roberto dovede u Hrvatsku i Ugar- 
sku, pa da zasjedne na kraljevski priestol. Ban Pavao 
Šnbić, sporazumivši se s knezovi hrvatskimi i nadbisku- 
pom Grgurom, opremi brata si Jurja u Rim i Napulj, 
da ugovara s papom i dvorom napuljskim (1297) Juraj 
Šubić bješe u velike odlikovan svagt^je, gdje se je po- 
kazao, pače papa Bonifac^e upravo qemu za volju osnuje 
u gradu Šibeniku biskupiju i imenuje za prvoga biskupa 
Franjevca Martina, rodom Rabljanina. U Naputju bi 
opet uglavljeno, kad i kako će mladi Karlo Roberto od- 
ploviti preko mora u svoju kraljevinu. 

Kralju Andriji III. dogustilo, pa on sada kroz dvie 
godine snovao i radio, kako da zaprieči takmacu svome 
ulaz u kraljevinu. On u to ime sazivao sabore, mitio 
plemiće i velikaše; ali sve zaludo: ni papa, ni nadbi- 
skup ostrogonski, a ni hrvatski bani ne dadoše se smu- 

titi. S pro^eća 1300 odplovi knez Juraj Šubić po drugi 
put u Napultj, da sobom povede mladoga Anžuvinca. 

Kroz puna dva mjeseca pripravljaše se sada na- 
pulski dvor, kako da Karla Martella opremi u sviet. 
Tu se sabirala vojska, koja će mladoga kralja pratiti, 
tu su se skupljali brodovi, koji će njega i družbu nje- 
govu prevesti preko mora. Ako bi mladoga kralja snašlo 
kako zlo, odabran bi i grad u Hrvatskoj^ u koji bi se u 
nevolji sklonio, a i imenovan bi vojvoda, koji će grad 
braniti od neprijatelja. Tek nakon tolikih priprava krene 
Karlo Roberto preko mora u Dalmaciju i Hrvatsku. 

Mjeseca kolovoza g. 1300 stigne mladi kra^' u Split. 
' I i\jega i kneza Jurja Šubića dočekaše gradjani Splitski 
častno i veselo, te ga obasuše darovi i počtami. Skoro 
puna dva mjeseca ostade Karlo Eobert u tom gradn^ a 
dotle su mu ban Pavao Šubić i ostala gospoda hrvatska 
krčila put sve do medja Ugarske. Odredjeno bi, da će 
se bani, knezovi i vlastela čitave Hrvatske i Slovinske 
zemlje sastati^u gradu Zagrebu, te će tamo nadbiskup 
ostrogonski Grgur vjenčati mladoga kralja kraljevskim 
viencem. Pa tako i bješe. Sam ban Pavao Šubić pođje 
po Karla u Split i dovede ga ravno u Zagreb, gdje mu 
se pokloniše Frankapani, Babonići, i sva gospoda kra- 
ljevstva hrvatskoga. Kralj se nastanio u dvorih magistra 
Hugrina, Puževa sina, veleposjednika i župana dubra- 
vačkoga. Malo dana zatim stigo u Zagreb i nadbiskup 
ostrogonski Grgur, a onda se obavila u stolnoj crkvi 
sv. Stjepana riedka slava, kake Zagreb nikad ni prije 
ni kasnije nije vidio. Kraljevstvo hrvatsko imalo je sada 
svoga pomazanoga i krunjenoga kralja Karla Eoberta. 

Čudno li je Andriji HI. bilo pri duši, kad mu sti- 
goše glasi, što se to zbilo u Zagrebu gradu. Udari bolan 
u jadikovke na papu, a onda diže kuku i motiku u 
Ugarskoj, da otjera hrvatskoga izabranika. Ali sred pri- 

prava za rat zateče ga nagla smrt 14. siečnja 1301., 
a nekoliko godina iza smrti njegove priznade i Ugarska 
Karla Roberta za svoga kralja. 

Tako se podiže na hrvatsko i ugarsko priestolje 
porodica Anžnvina. Ali već Karlo Roberto smetnu s uma, 
da su mu do priestolja put prokrčili knezovi hrvatski, 
a na čelu im knezovi Bribirski od plemena Šubića. 

21. Ban snžanj. 

(1322.) 

Odkako se je jedanaestgodišnji Karlo Roberto u 
gradu Zagrebu ovjenčao kraljevskim viencem, ne bješe 
u čitavoj Hrvatskoj i Ugarskoj većega gospodina od 
Pavla Šubića Bribirskoga. Njega je u velike poštivao 
kralj, njega je cienio rimski papa i napuljski dvor, njega 
su se ko žive vatre bojali i moćni knezovi hrvatski, a 
i lukavi Mletčani. Još prije vjenčanja Karla Martella za 
kra^'a bješe si ban Pavao Šubić svoje vladanje znatno 
proširio. Ako je već od god. 1293 bio nasljedni ban pri- 
morski, a malo zatim glava čitave Hrvatske i Dalmacije : 
to si je njegdje g. 1298. podložio još i Bosnu, gdje je 
dotle vladao ban Stjepan Kotroman. Od g. 1299. zvao 
se je Pavao Šubić ponosito „ban Hrvatske i Dalmacije, 
i gospodar Bosne", a vlast mu se sterala od Drine 
do mora, pa od Drave do Neretve i Dubrovnika. Da bi 
lašnje mogo upravljati tolikom zemljom, uzimaše braću 
i sinove svoje u pomoć. Brat mu Juraj H. bijaše još od 
g. 1293. „knez gradova dalmatinskih" ; a kad Pavao 
pridobi još i Bosnu, imenuje prvorodjenca si sina Mla- 
dina n. banom bosanskim. U pojedinih gradovih dal- 
matinskih načelnikovali su mlacyi mu sinovi: Juraj 
in. u Splitu a Pavao H. u Trogiru. Pokraj župe 
Bribirske imao je rod knezova Šubića u svojoj vlasti 

još i druge župe i gradove širom hrvatskoga kraljevstva, 
poimence tvrđe gradove Omiš, Klis, Ostrovicu, Skradin 
i Šibenik. 

Jedno samo peklo je bana Pavla Šubića. Grad 
Zadar, taj biser Dalmatinske zemlje, bijaše još sve- 
djer u vlasti mletačkoj. A težko su snosili to mletačko 
gospodstvo ubogi Zadrani, medj kojima je bilo i mnogo 
hrvatskih porodica. Zadrani dobivali su svoga načelnika 
(kneza) i nadbiskupa iz Mletaka, a ti su radili uviek 
onako, kako im je duždo zapoviedao. No još gore zlo 
ubijalo je Zadraiie. Bilo im je zabranjeno ženiti se 
Hrvaticami; ako bi pako koji Zadranin udao svoju 
kćer za Hrvata (izvan Zadra), ona bi izgubila pravo da 
baštini posjede svojih roditelja budi u samome Zadru 
budi u kotaru njegovom. Zadrani su upravo s toga veoma 
mučno snosili mletački jaram, pa su težko izgledali čas, 
kad će ih silni ban Pavao osloboditi nepoćudnih im go- 
spodara. I zadesila se tome prilika. 

Godine naime 1309. zavadiše se Mletčani s rimskim 
papom, jer su navalili na jedan talijanski grad, kojega 
je papa zakriljivao. Papa pozove Mletčane, da se ostave 
toga grada ; a kad ga oni ne posluhnu, udari ih strašnim 
prokletstvom. Svaki je Mletčanin nečestit sve u treće i 
četvrto koljeno. Duždu mletačkoga, svu gospodu od 
vlade, svu vlastelu mletačku, svakoga od njih može svaki 
kršćanin uloviti i sebi za roba (slugu) uzeti. Njihova 
gibiva dobra onoga su, koji ih prvi otme, a sva negi- 
biva dobra pripadaju rimskoj stolici. Papa zabranjuje 
svakomu i sliednjemu kršćaninu, da s njimi trguje; 
nitko ne smije od njih kupovati niti im prodati žitka, 
riže, vina ni mesa. Sve njihove podanike oslobadja papa 
vjernosti. Svećenici moraju prokleti grad ostaviti. Na 
posljedku se papa još zagrozi, da će pozvati sve vladare 

i kra^e, neka razore ovaj bezbožni grad; i zaprieti, da 
će prokleti sve one, koji bi se s Mletcima složili. 

Ljuta borba, koja je sada planula medju papom i 
Mletcima, bješe voda na mlin Pavlu Šubiću. Najprvo 
h^ede same Mletke oboriti, pa se u to ime složi sa 
svojim ro^jakom u Mletcih, Boemundom Tiepolom, kojega 
su djed i pradjed nekad bili duždi mletačke obćine. 
Tiepolo skige urotu, da sruši dužda Gradeniga i da svoj 
Fodni grad izmiri s rimskom stolicom (1310). Ali urot- 
nici biše razbiti i čitav prevrat ugušen. Tiepolo pobježe 
preko mora u Hrvatsku. U Mletcih razoriše njegovu pa- 
laču do temelja, i smjestiše tamo kamen, na kojem su 
napisali: „Ov^je je bila palača izdajničkoga roda Tie- 
polo va". 

Kad banu Pavlu ne pođje za rukom, da zaskoči i 
uništi same Mletke, on krene pod Zadar, da barem ovaj 
grad zadobije. Čim ban pod grad, Zadrani podigoše bunu. 
Dne 6. ožujka 1311 uhvatiše mletačkoga kneza Michela 
Morosina i dva njegova savjetnika ; a mletačku posadu 
u gradskoj tvrdji zarobiše, pak ju što posjekoše, a što 
u gvoždje sapeše. Knez Morosini spasi se od smrti jedino 
tako, što ga je jedan zadarski plemić izbavio iz tamnice 
i u svojoj kući sakrio, pa ga onda obukao u redovničke 
babine, te ga iz grada izpustio. Čim su Zadrani svrgli 
mletačku vladu, umah priznadoše bana Pavla za svoga 
gospodara, a njegova sina Mladena II., bana bosanskoga, 
izabraše za svoga kneza ili načelnika. 

Tako se u ožigku 1311 izpuni goruća želja bana 
Pavla Šubića: i grad Zadar bijaše odsad u vlasti nje- 
govoj, te se on mogaše pohvaliti, da je u istinu ban 
hrvatskoga primorja. Kad o tom stigoše u Mletke prvi 
glasi, tamošnji gra^jani silno se zabrinuše. „Sada je 
početak sigurne propasti Ml etaka"", ovako 
su govorili i bugarili viećnici i žitelji grada. Ali već za 

nekoliko dana razabera se opet, pa pomjere svome duždu 
svu vlast, neka radi što ga volja, samo neka spasi čast 
obćine. I zaista odplovi malo zatim mletačko brodovlje 
put Zadra, da ga opet osvoji, otoke i sela na njima da 
im popali i porobi, brodove po moru da pohvata, pa 
tako slavu i budućnost Mletaka da spase. Ali tomu bro- 
dovlju ne nasmija se sreća. Pavao Šubić odbije sretno 
prvu navalu, a na to se obrati za pomoć i na kralja 
Karla Roberta i na rimskoga papu. Mletački vojvoda 
Beletto Giustiniani zaludo se je trudio kroz više mjeseci, 
dok ga napokon sasvim sreća iznevjeri. Ohrabreni tim 
Zadrani navale jednom prigodom na mletačku morna- 
ricu, te pohvataše više brodova. Zarobiše i samoga vr- 
hovnoga vojvodu Giustiniana, koji je bolestan na svom 
brodu ležao, pa ga vrgoše u tavnicu, gdje od jada i 
boli pogibe. 

Nedaća pred Zadrom ne shrva mletačke obćine; 
pače ju podstrieknu na što ljuću borbu. Brodovlje bi 
umnoženo, a novim vojvodom postade Vitalis Canale. 
Zadru zaprieti ozbiljna pogibija. No još veći udarac stiže 
Zadrane, kad malo zatim u svibi\ju 1312 umre veliki 
ban hrvatski Pavao Šubić, jedino uzdanje njihovo. Još 
prije njega pomrieše mu braća: Mladen I. ubijen bi 
1302 od krivovjemika Bogomila, a Juraj II., koji je 
Karla Roberta doveo u Hrvatsku, umre g. 1306. I žena 
Pavlova, banica Ursa bješe još g. 1304 legla u grob. 
S Pavlom Šubićem nestade jedne od najznamenitijih 
ličnosti u poviesti hrvatskoj. On bijaše toli ugledan, da 
su se sinovi njegovi prozvali sami pridjevkom „Banici*', 
to jest potomci „bana". Velikoga otca zamieni naj- 
stariji sin Mladen II. Banić kao nasljedni 
ban hrvatski, pa se je ponosno nazivao „ban hr- 
vatski, vjekoviti knez zadarski, knez dalmatinski i ban 
bosanski''. Ma da je Mladen bio sada glava roda Šu- 

bićeva i prvak u čitavom kraljevstvu Hrvata, ipak su i 
braća njegova obnašala znamenite i odlične časti. Brat 
mu Juraj III. Banić bio je još od smrti strica Juija II. 
„veliki knez dalmatinskih gradova^, zatim knez Kliski 
i Omiški ; dočim je drugi brat Pavao II. Banić bio po- 
najviše načelnikom staroga i znamenitoga grada Trogira. 

Ban Mladen II. bio je živahan, obrazovan i pobo- 
žan čovjek, ali ni iz daleka slika i prilika svomu veli- 
komu otcu. Što nije mogao umah milom, htio je sva- 
kako silom; pa tako izadje na glas, da je naprasit, 
surov i nemilosrdan. E tome su i knezovi hrvatski, koji 
se nisu za svemožnoga bana Pavla usudili ni pisnuti, 
podigli glavu, da se opet dobave stare slobode; napo- 
kon je i kralj Karlo Roberto težko podnosio, da bi u 
rodu Šubićevu bilo nasljedno bansko dostojanstvo, 
ravno ugledom i vlasti gotovo samoj krunjenoj glavi. 

Već u prvi čas bješe Mladen II. loše sreće. Otac 
mu namro, da obrani Zadar ; a on toga učiniti ne može. 
Na nesreću se njegovu u to Mletčani izmirili s papom, 
pa se onda svom silom oborili na Zadar i bana Mla- 
dena. On se branio, koliko je mogao ; ali kad Mletčani 
uzeše u svoju službu vojvodu Dalmasija s dvie tisuće 
Katalonaca, pa ih poslaše Zadru pod bedeme, Mladen 
se uvjeri, da ne može grada održati, te počne ugova- 
rati, kako će Zadar uz što častnije pogodbe odstupiti. 
Mir bi sklopljen 23. rujna 1313. Zadar vraća se opet 
pod okrilje mletačkoga lava, ali će građjani njegovi ži- 
vjeti po svojih davnih zakonih i običajih ; birat će si 
sami kneza, ali taj mora da bude Mletčanin i član ve- 
likoga vieća. Zadrani prisižu vjernost mletačkomu duždu, 
svi počevši od četrnaeste godine, a zadržat će svoje 
dosadanje posjede. Dužda će primiti i ugostiti, kad im 
dodje u grad. Banu hrvatskomu plaćat će i dalje „tr- 



32 



govinu", ali se zato Mladen ne će više zvati vječitim 
knezom zadarskim. 

Gubitak Zadra bijaše za Mladena velik udarac, jer 
se sad pomamiše i knezovi hrvatski pa i gradovi dalma- 
tinski (Split, Trogir, Šibenik), da skrše okove, u koje ih 
bješe ban Pavao okovao. A pomagaše ih potajice i javno 
obćina mletačka, koja je požudnim očima gledala na 
hrvatsku obalu, nadajući se, da će padom roda Šubićeva 
ugrabiti krasne gradove dalmatinske. Dok se je tako u 
jednu ruku spremala gotova bura nad glavom Mlade- 
novom, on u drugu ruku nije se mogao nadati pomoći 
odnikale, a najmanje od kralja, koji je bio upleten u 
borbe ugarske, pa nije mario za ono, što se doga- 
dja onamo na jugu Drave i Velebita. 

Najprvo se oprieše Mladenu knezovi i gospoda hr- 
vatska, kojim ne bi poćudan jak ban, a još manje na- 
sljedni ban od roda Šubićeva. Knezovi Kurjakovići u 
Krbavi, knezovi Mihovilovići u Hlivnu, sinovi bana Stje- 
pana Kotromana (Kotromanići) u Bosni, knezovi Neli- 
pići od Knina, napokon i knezovi Babonići od Sane, 
Vrbasa i Une gotovo se sdružiše u savez na zator bana 
Mladena. Uz njih pristade dalmatinski grad Trogir, po- 
magan potajno Mletčani, koji su doduše 28. ožujka 1314 
bana Mladena i njegovu braću i potomčad imenovali 
gradjani svoje obćine, ali su zato potajice radili nepre- 
stano, da oslabe bansku vlast u Hrvatskoj i da onda 
ugrabe primorske gradove. Već g. 1315 ratuje Mladen 
s Trogirani, hara im okolicu, dok mu obećaše, da će mu 
platiti globu od 10.000 libara za kaznu, što su bili ne- 
poslušni. Iza toga zapodjene borbu s Kurjakovići, Neli- 
pići i Babonići. Kad je ove pokorio, navali opet na Tro- 
gir i Šibenik, koji su za posljednje borbe šurovali s 
hrvatskimi knezovi. Načelnik šibenski, po imenu Kosa 
Radovan, hješe se pače zavjerio, da će Mladena ubiti. 

No Mladen ga uhvati i baci u tavnicu, odakle nije više 
izašao. Na to navali ban na Šibenžane (1319), đa mu 
pređađu i braću Kosinu: Saracena, Mihajla i Iliju. I 
ove dade pogubiti. U isto doba bavio se je Mladen i 
s bosanskimi poslovi, te je u pape Ivana XXIL tražio 
dozvolu, da se njegov štićenik i rodjak, mladi ban Stje- 
pan Eotromanić oženi nekom svojom rodjakinjom. Papa 
rado usliša njegovu molbu i piša mu 18. srpnja 1319. 
pismo, u kojem mu razloži tužno stanje katoličke crkve 
u Bosni, te ga pozove, da iztriebi ondješnje krivovjerce, 
jer da će samo tada pobiediti svoje pro- 
tivnike, ako s gospodnjega polja otjera neprijatelje 
krsta. 

Ali protivnici njegovi ne dadoše se skučiti. Grad 
Šibenik i opet se diže, uza nj i Trogir, a Mletčani po 
starom običaju pohrle njima u pomoć. Razjedjen s toga 
pošalje Mladen u siečnju 1320 svoga poslanika u Mletke, 
neka tamo vlastelu zapita, zašto se miešaju u r^egove 
razpre sa Šibenikom i zašto su poslali svoje brodove u 
pomoć Šibenčanom? Mudri mu Mletčani odgovoriše, da 
je svemu on sam kriv, jer da nije bio zadovoljan svo- 
jinu dosadanjimi pravi, nego je htio Šibenčane lišiti 
slobode i podjarmiti ih proti volji njihovoj. Zato da su 
Mletčani stali na branik slobode dalmatinskih gradova 
i poslali svoje brodovlje, da zaposjedne Šibenik, ali da 
ne misle grada zadržati za sebe, niti dirati u prava 
banova ili koga mu drago drugoga. Ako ban želi ostati 
s Mletcima u prijateljstvu, neka se okani svojih osnova 
i izmiri sa Šibenčani na pravednom temelju. Eto tako 
narugali se šarenjaci hrvatskomu banu! 

Mladen u to nije mirovao. Kao ban hrvatski do- 
zvao na sabor knezove i vlastelu hrvatsku : knezove 
Kurjakoviće, Mihoviloviće, Nelipiiće i druge, pa im go- 
vorio, da zajedno s njim biju nehame Šibei\&a»A^ ^^ 

knezovi hrvatski ne htjeđoše o tom ni čuti. U jednu 
ruku nadmudrio ih već i pridobio lukavi Mletčić, a u 
drugu ruku ne mogu oprostiti banu, što ih je nedavno 
u rog stjerao. Banu puklo medj očima Uzeo spočitavati 
knezovom, da su izdajice, pače ih obiedio, da su i oni 
šurovali s Kosom Radovanom, kad mu je o glavi radio. 
Knezovi vratili se iz sabora kucam svojim biesni zavje- 
rivši se, da će listom ustati na Mladena, čim se prva 
prigoda nadade. 

Mladen nastavi rat sa Šibenikom i Trogirom, ne- 
higući ni za Mletčane ni za gospodu hrvatsku. Borba se 
izrodila u krvoproliće. Mladen, biesan poput ranjenoga 
risa, gotovo pomahnitao: ili će se njemu sve pokoriti, 
ili će on ražati, paliti, sjeći, gdje što zateče. Jednom 
dapače htjeo i same poslanike trogirske nakaziti zapo- 
\jedivši, da se svakome od njih izvade po dva zuba i 
po jedno oko ; no u zadnji čas odvratiše ga od toga 
neki prijatelji. Početkom g. 1322 sklopiše Trogirani i 
Šibenčani savez, da se obrane od Mladena; a kad sve 
to ne pomože, pokloni se najprvo Šibenik (1. ožujka), a 
za njim Trogir (17. travnja) mletačkoj obćini. Lukavi 
duždo mletački, nezadovoljan tim plienom, doglasi gradu 
Splitu, koji je jedini vjeran ostao Mladenu, kako je mle- 
tačka vlada uzela tobož u svoju zaštitu gradove Šibenik 
i Trogir, jer da je ban nasilno s njimi postupao i htio 
da ih podjarmi; Mletčani branit će odsad te gradove 
od svakoga napastnika: zato moli dužd Splićane, neka 
ne napastuju tih gradova i neka ne pomažu Mladena, 
ako bi na njih ustao. No duždu ne bješe toliko stalo, 
da objavi ovim pismom Splićanom, što se je zgodilo 
s Trogirom i Šibenikom — ta to je znala i onako sva 
zemlja hrvatska — ; duždu bješe više do toga, da sjeti 
Splićane, da bi se i oni mogli odmetnuti od svoga 
bana ! 

Sve to ne bi pognulo bana Mladena, da ga u srce 
ne ujede krv krvi njegove. Kodjeni brat njegov Pavao 
U. Banić pomamio se za banijom hrvatskom i digo ruku 
na brata svoga. On ostavi brata na cjedilu i ugovori 
24. travnja 1322 s odmetnim Trogirom savez uz ove 
pogodbe: 1) Knez Pavao dužan je povesti vojnu na Mla- 
dena najkašnje do Petrova (29. lipnja) te godine; 2) 
Pavao ne smije se izmiriti s bratom bez dozvole Trogi- 
rana; ako pako sklopi savez s drugim! knezovi proti 
Mladenu, mora i Trogirane pitati, hoće li i oni pristu- 
piti tome savezu ; 3) Za rata bit će knez Pavao vojvoda 
trogirskih četa; 4) Knezu Pavlu i njegovim četam bit 
će dozvoljeno, da dolaze u Trogir, kad ih volja ; 5) Tro- 
girani će pomagati Pavla, da dobije banstvo i 
gospodstvo u Dalmaciji; ali se zato knez Pavao 
obvezuje, da ne će tražiti nikakovih četa ni probitaka od 
Trogirana, kad se domogne banije; 6) Ako dodje do 
mira s Mladenom, ili ako on umre, te tim nestane raz- 
loga ovomu savezu, onda će Trogirani davati knezu Pa- 
vlu godišnju nagradu od 1000 malih libara, za to, što 
je na brata vojevao. Ovomu savezu medju knezom 
Pavlom i Trogirani pridružiše se još i Frankapani, 
koji dotle nisu pačali u razmirice hrvatske i dalma- 
tinske. 

Sada se na posljedku javi i sam kralj Karlo Ro- 
berto, koji je nedavno skučio gospodu u Ugarskoj, pa 
se je sada riešio, da to isto učini i u. Hrvatskoj. Ali 
mjesto da pomaže bana Mladena, on će pokoriti i bana 
i knezove, neka se znade, tko kraljuje u hrvatskom kra- 
ljevstvu. Knezovi tužili bana, da je silnik, da obara slo- 
bodu dalmatinskih gradova i pravice gospode hrvatske, 
a ban opet tužio knezove, da su nepokorni odmetnici, 
koji šuruju s Mletčani. Kralju se najviše dalo na žao, 
što su Mletci kraj tih smutnja obladali ^Ak^^^NJsssss^ "v 

Trogirom ; zato on najprvo pošalje u Mletke svoga po- 
slanika, ostrogonskoga biskupa Boleslava, đa pita Mlet- 
Čane, zašto su si oni prisvojili te gradove? Mletčani 
odgovoriše licemjerno, da su oni tobož kao kraljevi pri- 
jatelji podali pomoć gradovom i primili ih u svoje okrilje, 
da ih spasu za kralja, a obrane od nasilja Mladenova. 
Tim odgovorom htjedoše kralja uljuljati u nerad i bez- 
brižnost. No kra^j im poruči iz Tamišvara, da im se 
zahvaljuje, što su se žrtvovali za 6ast njegova imena, 
ali im ujedno javlja, da će on na skoro sam glavom doći 
u Hrvatsku, da ondje uvede red i kazni silnika, pa 
da tako prestane potreba, da bi Mletčani i dalje štitili 
te gradove 

Mletčane nije baš obradovala kraljeva poruka, jer 
im je bila nanogera, da Šibenik i Trogir zadrže u svojoj 
vlasti. S toga odlučiše, da će se ma i samome kralju 
oružjem u ruci oprieti. Medjutim ban Mladen valljda 
da ugodi svome kralju, s vojskom svojom navali na Ši- 
benik, a malo zatim zaprieti i Trogiru. Čitavoga lipnja 
bješe borbe pred obim gradovima, kad no na jedanput 
po nalogu kraljevu udje u Hrvatsku slovinski ban Ivan 
Babonić s kraljevskom vojskom. Čim se je on pokazao 
u zemlji hrvatskoj, sjatiše se oko njega protivnici bana 
Mladena. Bijaše tu banov brat Pavao, knezovi Eurjako- 
vici, Mihovilovići, pa i sam bosanski ban Stjepan Ko- 
tromanić, nedavno još štićenik Mladenov. Svi se ovi 
okupiše pod zastavom kraljevskom, pa sabravši veliku 
vojsku krenuše na Mladena, da mu zadadu smrtni uda- 
rac. Mladen brže bolje ostavi Šibenik i Trogir, pa do 
bivši nešto pomoći od Mletaka, koji se sada s njim 
sdružiše proti kralju, samo da zadrže gradove, podje u 
susret svojim neprijateljem. Ali se bolan uvjeri, da nije 
dosta jak, da se s njimi ogleda, pa stane uzmicati sve 
do Bliske, gdje se neko vrieme zaustavi i utabori, če- 

kajući, dok sam kralj dodje u Hrvatsku. Odavle iz 
Bliske pošalje svoga vjernoga brata Jurja III. u susret 
kralju, da bi ga u sve uputio i milost zanj izprosio. 

Tužno bješe banu Mladenu u taboru kod Bliske. 
Neki Splićanin, koji je zapisao dogadjaje onoga doba, 
ovako se je neplemenito narugao okovanomu junaku : 
„Ej Mladene bane, gdje. ti je sada slava i moć, kad si 
omalovaživao kraljeve čitavoga svieta? Gdje je visost 
tvoja, kojom si prezirao Boga i crkvu iyegovu, kad ši 
imenovao po svojoj volji biskupe, opate i opatice? Gdje 
je obiest tvoja, kojom si plienio uboge gradjane dalma- 
tinske i hrvatske, kad su htjeli, da živu na miru i da 
im ostanu stare pravice? Gdje ti bješe pamet, kad si 
više slušao doušnike, nego li dobre savjetnike? Ti si 
mnogo čitao sveto pismo, ali nisi vršio rieči njegovih; 
zato te je Bog kaznio i prognao iz kraljevstva svoga.* 

Ni kod Bliske ne bi Mladenu sigurna obstanka. 
Ban Ivkn Babonić podje s hrvatskimi knezovi uzastopce 
za njim, te ga prisili na osudni boj. Mladena pomagali 
su plemići i narod iz Poljica, a i mnogi Vlasi ; ali uza 
sve to bi razbijen, te izgubi sila ljudi, stoke i hrane. 
Gotovo samodrug umače najprvo u župu PoljiČku, a oda- 
vle zatvori se u svoj tvrdi grad Klis, da dočeka dolazak 
kralja Karla Boberta. 

Petnaest dana ostade Mladen zatvoren u gradu 
Klisu. U to bješe ban Babonić došo u Split, gdje je 
neko vrieme boravio, a na to se 18. rujna 1322. pri- 
premi, da obsjedne i Klis. Ali na jednom doča, da 
kralj s vojskom dolazi; zato ne htjede dalje sam rato- 
vati; nego prodje kraj grada Vrane na sjever kralju u 
susret . 

Kralj Karlo Roberto dodje zaista pod konac ri^na 
s 20.000 \rojske, te se utabori kod Knina. Brat MU.- 
denov Juraj bješe ga putem &Wgo \ «s^ tk^ \^.^T^^^^'^^ i 

mu je brat ualožio. Što je kralj Jurju kazao, ne znamo 
ali Joraj je ravno od kralja pošao u Elis, gdje je brat 
zateko. Sigurno mu je donio dobre glase, jer umah za 
tim diže se Mladen, pa pokupivši bogate darove ode pu 
Knina, da kralja obdari i udobrovolji. Nadao se je, di 
će se kralj spomenuti zasluga njegova roda, a poimenci 
otca njegova, pa da će mu pomoći proti nepokomin 
knezovom. Ali se je bolan prevario. Kralja već priji 
zaokupili ljuti protivnici njegovi, pa tako on tužno na 
strada. Kralj ga primi u prvi čas prijazno ; no umal 
zatim dade ga baciti u tavnicu. Kasnije povede ga ss 
sobom kao suži^'a u Zagreb, a odavle u Ugarsku. Ne 
sretnomu Mladenu nestade traga i glasa : on izgibe tužn< 
kao sužanj u dalekoj Ugarskoj. 

Pad Mladena II. bijaše znatan udarac za čitav 
rod knezova Bribirskih od plemena Šubića. Oni su do 
duše i nadalje vladali Bribirskom župom, zatim gradov 
Skradinom, Oštro vicom, Klisom i Omišem; ali bansk< 
časti ni dalmatinskih gradova ne dobiše nikad više 
God. 1347 dapače predade sinovac Mladenov Juraj IV 
najznatniji grad svoga roda, tvrdu Ostrovicu u ruk( 
kralja Ljudevita I , a ovaj mu zato dade u zamjeni 
grad Zrin u slovinskoj zemlji. Od toga časa pogibj 
rod knezova Bribirskih u Hrvatskoj, a dižu se potomci 
Juijevi u slovinskoj zemlji, koji su se po svojoj djedini 
počeli zvati knezovi Zrinski (Zrinjski). 

22. Tabor na Klokotu. 

(1345). 

Čim je Karlo Roberto sa zarobljenim banom Mla 

denom ostavio Hrvatsku, knezovi se hrvatski opet di 

^oše na noge. Za bana slavonskoga Ivana Babonića slab( 

je tko mario. Sada se osili porodica Nelipića od plemem 

Svačića, kojoj bijaše glava knez Ivan Nelipić, go- 
spodar čitave župe kninske. Samo slavnoga grada Knina, 
koji je nekad bio priestolnica kraljeva hrvatske krvi, 
nije imao u svojim rukama, jer je u njem od nedavna 
zapoviedao kraljevski vojvoda, što ga bješe Karlo Ro- 
berto namjestio za svoga boravka u Hrvatskoj. 

Knezovi hrvatski ne mogoše gledati, da grad Knin, 
taj »ključ čitave Hrvatske," ostane u vlasti kraljevskoga 
vojvode. Još u studenom 1322, odmiahiza odlazka Karla 
Eoberta u Ugarsku, diže se knez Ivan Nelipić, pa slo- 
živši se sa Šubići, braćom nesretnoga bana Mladena, 
navali na grad Knin, te iztjera iz njega kraljevsku po- 
sadu. Sada zavlada sam Nelipić slavnim gradom Kni- 
nom, a tim se diže silno ugled i sjaj njegova roda, te 
se je činilo, da će knez Ivan naskoro dostići moć Mla- 
dena bana. No to nije bilo poćudno braći Šubićem, po- 
imence Jurju ni., gospodaru tvrdoga Klisa. On se po- 
boja premoći Nelipićeve, pa odluči zato sklopiti savez 
hrvatske gospode proti njemu. Najprvo se obrati na bo- 
sanskoga bana Stjepana Kotromanića, susjeda Nelipićeva, 
a svoga iskrenoga prijatelja, koji takodjer nije htjeo da 
vidi Nelipića suviše jaka; zatim pozove u pomcć Fri- 
drika Frankapana, kneza senjskoga, Zadrane, napokon 
još i druge knezove i župane. Pomoću ovih saveznika 
nadaše se Juraj, da će nadhrvati Nelipića i oteti mu 
grad Knin. No ni Nelipić ne stajaše skrštenih ruku, već 
se ogledavaše za saveznici. Prvi mu se pridruži hli vanj- 
ski vojvoda Mihovilović s 300 momaka, a za njim se 
povedoše i krbavski knezovi Kurjakovići. Pa i dalma- 
tinski grad Trogir obeća mu svoju pomoć. 

Rat započe. Juraj Šubić padši s Poljičani i bosan- 
skimi pomoćnimi četami 7. lipnja 1324 pod Knin, uta- 
bori se gradu na iztoku na ovisokom brdu Topolju kod 

slapa rieke Krke, te udaraše odavle na grad, očekujući 
uz to pomoć od Fridrika, kneza senjskoga, i od Za- 
drana, koje mu je dovodio Bajamonte Tiepolo, nevjernik 
i odmetnik mletačke obćine. No u to stigne i Nelipić 
s Miho vilo vicem na obranu Knina, te razbije Jurjevu 
vojsku do noge. Bosanske pomoćne čete pobjegoše kući 
glavom bez obzira ; sam knez Juraj zajedno sa svojimi 
vojvodami i s Bajamontom Tiepolom pade dobitniku u 
ruke. I ban bosanski Stjepan i drugi saveznici kneza 
Jurja trudili su se sada čitavu godinu, da izbave svoga 
druga iz sužanjstva, ali zaludo : Nelipić je redom suzbi- 
jao navale njihove, te je knez Juraj još u ožujku 1325 
tužno čamio u tavnici njegovoj. 

Kad su svemu tome stigli glasi Karlu Robertu, 
on se gotovo pokaja, što je skučivši bana Mladena po- 
nizio bansku čast u Hrvatskoj i tako knezove sam po- 
tako, da svaki radi na svoju ruku. Odluči zato sada 
svoju pogrješku izpraviti: silnoga će Ivana Nelipića 
svladati, knezove hrvatske smiriti, pa onda obnoviti ugled 
banske vlasti. Novim banom hrvatskim imenuje 1325. 
Mikca Prodanića i podieli mu posebnu povelju, kojom ga 
učini prvim gospodinom u kraljevstvu hrvatskom. Kralj 
govori u povelji ovako : „Budući daje čast banstva ciele Hr- 
vatske, kako doznajemo iz pisama velmožnoga bana Mikca, 
jako umanjena time, što su mnogi, dapače većina plemića 
hrvatskih ili po naših predšastnicih ili po nama izuzeti 
izpod sudbenosti banske ; hoteći mi, da čast banska bude 
tako veličajna, da iz velemožnosti banske prosine sjajnost 
kraljevska, kao što je to bilo u staro vrieme, odredjujemo, 
da se svi izuzeti izpod banske sudbenosti opet pod nju 
vrate, da svi i pojedini ljudi preko rieke Drave i u cieloj 
banovini samo sudu i sudbenosti banovoj budu podvr- 
gnuti, da nitko ne može niti pred palatinom, niti pred 

suđeem kraljevim stupiti pred sud, već samo pred banom 
i njegovimi sudci". 

S ovom poveljom u ruci i s odabranimi četami podje 
ban Mikac na jug, da šatre Nelipića i pokori knezove 
hrvatske. Dok je još prolazio slovinskom zemljom po 
dolini Une prema Hrvatskoj, pridružiše mu se neki pro- 
tivnici Nelipićevi, poimence senjski i krčki knez Frideri^ 
Frankapan, a za njim i bosanski ban Stjepan Kotroma- 
nić. Uz put zauzme Mikac neke gradove kneza Babonića 
na medji slovinsko- hrvatskoj, a na to udje u Hrvatsku. 
Svi protivnici Nelipićevi pohrliše mu sada u susret, te 
ga obasuše obilnimi darovi. Ban Mikac zauzme grad 
Unac na istoimenoj rječici u današnjoj Bosni Odavle 
podje dolinom rieke Butišnice prema Kninu, da otme 
ovaj znameniti grad porodici Nelipića. No i stranka Ne- 
lipićeva bješe se pripravila, da se odupre. Uz kneza 
Ivana pristajahu knezovi krbavski Budislav, Pavao i 
Gregorjje (Kurjakovići), vojvoda hlivanjski Mihovilović i 
knez bosanski Tvrtko Vladislavić; a pomagahu još i 
gradovi dalmatinski Split i Trogir. Split dapače bješe 
od samoga prkosa, da razdraži Jurja Šubića, izabrao 
Nelipića za svoga kneza, nadajući se uza to, da će ga 
moćni taj knez obraniti od napastovanja Klišana, poda- 
nika Šubićevih. 

Kraj takih prilika ne mogaše ban Mikac ništa na- 
uditi ni knezu Ivanu, ni njegovim pristaocem. U lipnju 
i srpnju 1326. još se je vodio rat; ali napokon se ban 
Mikac uvjeri, da ne može osvojiti ni Knina ni drugih 
gradova Nelipićevih. Zato ode praznih ruku iz Hrvatske. 
Na povratku svome ostavi u dolini Une, u gradu Bihaću 
oveću posadu, da brani barem slovinsku zemlju od sile 
Ivanove. 

Nedaća bana Mikca u Hrvatskoj bješe novo slavlje 
za Nelipića. Knez Ivan oatadei oA&^dL^Kt^T. ^^^^.^^^^"^ 

godina, sve do smrti Karla Roberta jedini i najveći 
gospodin u Hrvatskoj. Nije se nazivao banom ni vojvo- 
dom, ali je bio tako jak i silan, da se pored njega nije 
kraljevo ime gotovo ni spominjalo. On se je osvećivao 
neprijateljem svojim : i Šubićem i bosanskim banom, gdje 
je samo mogao. Sa svojim sinovcem Eonstantinom, koji 
je vladao u gradu Ključu (blizu današnjega Drniša), 
prietio je i dalmatinskim građo vom. Osobito odkad su 
se i grad Split (1327.) i Nin (1329.) sklonili pod okrilje 
mletačkoga dužda, nije knez Ivan ni časak mirovao, samo 
da šatre najvećega dušmanina hrvatske zemlje. No lukavi 
Mletčani nisu takodjer mirovali. Najprvo oboružaše dal- 
matinske giadove: Zadar, Nin, Šibenik, Trogir i Split, 
a zatim počeše u svoje mreže hvatati hrvatske knezove, 
koji su i onako mučno snosili premoć Ivanovu. Prido- 
biše Šubiće, bana bosanskoga, napokon i krbavske kne- 
zove, koji su nekad bili najvjerniji pristaoci roda Ne- 
lipićeva. Sada se ljuto prepade knez Ivan, pa će se izmiriti 
s Mletčani. Dne 4. listopada 1343 sastade se on kod 
slapa rieke Krke nedaleko Skradina s poslanici mleta- 
čkimi. On obreče, da ne će nikad više dirati ni u gra- 
dove dalmatinske, ni u Šubiće, ni u krbavske knezove; 
Mletčani pak imenovaše njega i sina mu Ivana za gra- 
djane ponosite obćiae svoje. 

Kad se je Ivan Nelipić mirio s Mletčani, ne bijaše 
više na životu kralja Karla Roberta. On bješe umro 
još 16. srpuja 1342, ostavivši za sobom od žene svoje 
Jelisave, rodjene Poljakinje, sedamnaestgodišnjega sina 
Ljudevita (1342 — 1382), kojega mnogi povjestničari 
zovu „Velikim". Ni on nije mogao prvih godina svoga 
vladanja ništa poduzeti, da digne kraljevski i banski 
ugled u ki'aljevstvu hrvatskom. Knez Ivan Nelipić bio 
je svemoćan, najtvrdji pak gradovi u Hrvatskoj, poimence 
Knin^ Bribir, Ostrovica. Skradin, Kljuf i Omiš bili su 

a roka hrvatskih knezova. No najednom sinu kralju 
tračak nade: polovicom lipnja 1344 umre silni knez 
Ivan Nelipić, taj trepet i strah Mletčana, bosanskoga 
bana i hrvatske vlastele. Ostavi za sobom junačka udo- 
vica Vladislava i nedorasloga sina Ivana, koji će jednom 
stupiti u stope otčeve. 

Čim je veliki knez Ivan Nelipić izdahnuo, mla- 
dome je kralju Ljudevitu odlanulo, i on se je riešio ono 
izvesti, što mu otcu n\je pošlo za rukom. Ta sad je naj- 
zgodniji čas, da se obnovi kraljevska i banska čast, i 
da se satru hrvatski knezovi. A kad se Hrvatska skuči, 
nanyestit će onamo za vojvodu najmladjega brata svo- 
jega Stjepana, da vlada, kako no su nekad vladale voj- 
vode hrvatske iz kuće Arpadove. Strah oblada hrvatskom 
vlastelom, kad se je pročulo, da se kralj Ljudevit sprema 
na Hrvatsku, da pokori knezove i da im pootme tvrde 
gradove. I mletačka se gospoda prepadoše, jer se pobo- 
jaše, da će dalmatinski gradovi spasti pod svoga zako- 
nitoga kra^a. Već 30. kolovoza 1344 znalo se je u 
Mletcih, da će naskoro kraljevska vojska osvanuti u 
Hrvatskoj, pa u to ime naloži mletačko vieće svojim 
upraviteljem u dalmatinskih gradovih, neka nastoje hr- 
vatske knezove skloniti, da budu složni, i da se brane, 
da im gradovi ne padnu u ruke kraljeve. 

Bojazan Hrvata i Mletčana zaista se je izpunila. 
Već u rujnu 1344 sabere kralj Ljudevit veliku vojsku, 
i povjeri ju Nikoli, banu čitave Slavonije, da ide na 
Hrvate, pa da podloži kraljevskomu žezlu tvrde gradove 
hrvatskih knezova. Ban Nikola prodre sretno kroz Ei- 
bavu do povjestnoga grada Knina, kojim je tada upra- 
vljala vrla udova Nelipićeva Vladislava u ime nedora- 
sloga sina svoga Ivana. No Vladislava ne htjede mu 
grada predati, a kad ga je htjeo jurišem uzeti, opre mu 
se junačka kneginja svom silom. A grad Knin bio ie 

tvrd i nedobitan : stajao je na visokoj pećini, a pasali 
ga IjaJd bedemi. Viđeći ban, da ne može grada silom 
osvojiti, okani se obsade, pa poče plieniti i harati či- 
tavo kninsko polje, rašiti i paliti okolišnja sela i gra- 
dove, pustošiti oranice i sjeći vinograde. No ni to ne 
pomože. Napokon se ipak rieši, da će uzeti osamljeno i 
strmo brdo Spas, na kojem i sad još stoji grad Knin. 
Bješe u bana još četiri tisuće vojnika, pa ovi poput 
biesnih lavova uzeše se penjati na vrh brda. Vladislava 
ih suzbijaše hrabro, diveći se junačtvu banovih četa. Na 
posljedku se ipak Vladislava poboja, da bi mogla pod- 
leći, pa uzme priegovarati s banom Nikolom. Ona će se 
pokoriti kralju, ako oprosti njoj i njenom sinu, te ih 
primi u svoju milost. Ban privoli. A Vladislava poslat 
će svoga poslanika pred kralja, da mu se u ime nje- 
zino pokloni i zavjeri. Poslanik njezin ode na to zbilja 
pred kralja Ljudevita, te u ime Vladislave i sina joj 
Ivana stavi pod okrilje kraljevo njih same i sva njihova 
dobra i tvrdje. Vrativši se poslanik u Knin javi to banu 
Nikoli, a taj, misleći da je svrhu polučio, ostavi Hr- 
vatsku i vrati se s vojskom u slovinsku zemlju. 

No naskoro dodje opet do smutnja. Vladislava bješe 
se sa sinom doduše poklonila kralju i obećala mu pre- 
dati svoje gradove, ali ne po što po to. Eiid je sada 
kralj htjeo, da po svojoj volji udesi upravu u predanih 
mu gradovih, opra mu se iznovice hrvatski knezovi za- 
jedno s Vladislavom, te potaknuti knezom krbavskim 
Gregorijem odkažu kralju posluh i pokornost. Odporu 
Vladislave i dragih hrvatskih knezova doprinieli su mnogo 
i Mletčani, koji su, čuvši da su kraljevske čete ostavile 
Hrvatsku, nastojali da Hrvate opet odvrate od Ljude- 
vita. U to ime naložiše 11. studenoga 1344 svojim upra- 
viteljem u Dalmaciji, neka nastoje hrvatske knezove 

složiti u savez i neka im u to ime obreku i mletačku 
pomoć. 

Kralj Ljudevit strašno se razgnjevi, čuvši da su se 
Hrvati opet odmetnuli. Zavjeri se, da će blago ma i 
polovice države svoje potrošiti, samo da skrši odpor 
Hrvata i podloži njihove gradove svojoj kraljevskoj 
vlasti. U to ime sam sabere veliku vojsku od 20.000 mo- 
maka, a k tome pozove i bosanskoga bana Stjepana Eo- 
tromanića, svoga rodjaka po majd, da mu se sa svojimi 
četami pridruži. Već 7. lipnja 1345 znalo se je u 
Mletcih, da se kralj Ljudevit sprema na Hrvate; a 
17. lipnja poslaše Mletčani svoje ljude u Hrvatsku, da 
sokole i bodre na uztrajnost knezove krbavske i kne- 
ginju Vladislavu; 5. srpnja pako dadoše knezu Mladenu 
lU Šubiću nešto oružja, pa odaslaše i svoju vojsku na 
obranu dalmatinskih gradova. 

Dne 13. srpnja 1345 diže se sam Ljudevit s voj- 
skom. Prvi na udaru bili su knezovi krbavski i kne- 
ginja Vladislava. Ljudevit dopre sretno do Bihaća na 
Uni, gdje mu se pridruži bosanski ban, a s njim i mnogi 
drugi knezovi. Ne daleko od Bihaća, kod izvora potoka 
Elokota, pritoka Unina, utabori se Ljudevit s vojskom 
od 30.000 momaka, gotov odavle udariti na knezove 
krbavske, koji su tada stolovali u strmom i starom gradu 
Kurjaku, Udbini na zapadu, te odavle gospodavali či- 
tavom Krbavom. 

Kralj Ljudevit stajaše u taboru na Klokotu osam- 
naest dana. Hrvatski knezovi, a poimence krbavski 
knezovi i udova Nelipićeva prepadoše se velike sile 
kraljeve; pa pošto su bili prvi na udarcu, odluče se 
dobre volje podložiti Prvi se pokori knez krbavski Gre- 
gorije u ime čitavoga roda Kurjakovića, a za njegovim 
se primjerom povede Vladislava kninska sa svojim si- 
nom Ivanom. Ona dodje pred Ljudevita : krali ju \jrimi 

slavno vodio hrvatsku vojsku i hrabro se borio u tom 
trogodišnjem ratu; a kasnije ma je pošlo za rukom, te 
je mletačku obćinu izmirio sa svojim rodjakom. Zato sa 
ga i suvremenici i prozvali „kraljevićem od mira' (della 
pače) ; a kad je malo zatim ostala kraljevina Napuljska 
u južnoj Italiji bez kralja, okruni papa Urban V. 2, lipnja 
1381 Karla DraiSkoga za kralja. Tako je vojvoda hr- 
vatski postao kraljem napuljskim. 

Pored toga, Što je kralj Ijudevit skufiio Hrvataku 
pod vojvode svoga roda, nastojao je neprestance, da sa- 
svim zatre stare kneževske rodove hrvatske, časti i 
službe a Hrvatskoj nije nikada povjeravao Babonićem, 
Kurjakovićem, Nelipićem ni Šubićem, nego vazda takim 
Ijudem, koji su si zasluga stekli za njegovo pnestolje i 
vladanje. Tako stvori kralj novo plemstvo, kojemu 
nema pametara u staroj poviesti hrvatskoj. OvaJd novi 
plemići obnašali sn i bansku čast. No i tu čast osa- 
katio je kralj. Stvorio je stalno dvie banovine: jednu od 
Dalmacije i Hrvatske, a drugu od slovinske zemlje, pa je 
onda imenovao bane samo na kratko vrieme, da se ne bi 
Buviče ponieli, pa možda ugledali u slavne bane Šubi- 
ćeva roda. 

Siaj takih prilika ponestade za Ljadevitova vladaiija 
starih knežeTskih porodica hrvatskih sa poprišta hrvat- 
ske poviesti, a i^jesto njih pojaviše se nova plemena i 
Tako nikofie Se&i, Cudari, Bubeki. Zna- 
i od tih je tođ Lackovicia ođ DobrogoSiia a po- 
Ikoj ŽapaaiJL Jedan od njih, po imenu Stjepan, bješe 
! viia SfiČioi (1851—1353.) ban hrvatski; a dn^ 
L Andtjjs, kroz šest godina (1351—1356.) ban 
Hl<() (sjeveiozapadnoj) Srbiji. Isto se tako 
1 porođlcs Horvala iz Ivanića^^yan Horvat 
tglo'i'Mti iQa6vanskim|j^^k mu Favao 

(braća Ivan, Pavao, Lađislav i Stjepan) bio je bogat i ugle- 
dan : njegova baština sterala se je po požežkoj i vukov- 
skoj županiji, pa6e i preko Drave u Ugarskoj. 

No najviše se podiže za Ljudevita porodica Gorj an- 
skih, koji su stolovali u gradu Gorjanu nedaleko 
Djakova. Najznamenitiji bješe od njih Nikola Gorjanski 
sin Andrijin a brat Pavlov. Još kao ban mačvanski od- 
likova se on u ratu s vojvodom vlaškim, gdje je upravo 
spasao kraljevu vojsku „od neprijatelja skoro uništenu i 
u bieg natjeranu". Zato ga kralj g. 1375. pozove iz 
mačvanske banovine na svoj dvor i podieli mu prvu čast 
u državi, naime čast dvorskoga župana ili palatina. Sve 
do smrti Ljudevitove ostade sada Nikola Gorjanski naj- 
pouzdanijim savjetnikom kraljevim, gradeći s njime osnove 
za sjajnu budućnost porodice Anžuvinaca. 

23. Borba za Dalmaciju. 

(1345—1358). 

Kad je ono kralj Ljudevit slavio slavlje na Klokota, 
nastade žurba i komešanje i u pomorskih gradovih dal- 
matinskih, jer im bješe već dosta mletačkoga gospodstva. 
Ta Mletci ih uzeše pod svoje okrilje, da ih obrane tobož 
od zuluma hrvatskih knezova i da ih sačuvaju,, za kralja 
hrvatskoga i ugarskoga** ; a kad tamo, učiniše ih svojimi 
podanici, ne misleći ih nikad vratiti pod žezlo zakoni- 
toga kralja. Zato se i Mletci složiše najzad s hrvatskimi 
knezovi, samo da kraljev pohod u Hrvatsku ostane jalov 
i zaludan. Suzbiju li hrvatska gospoda kraljevu vojsku, 
ne će Ljudevit ni u snu pomišljati na dalmatinske gradove. 

Ali zbilo se drugačije; kralj je Ljudevit sjajno po- 
biedio. Čim to vidješe gradjani dalmatinskih gradova, 
požuriše se i oni, pa poslaše svoje poslanike u kraljev 
tabor na Elokotu, da mu se poklone. I u samome gradu 

Zadru bješe tada prevladala hrvatska stranka, pa je 
izabrala tri odlična plemića, da podju pred sjajno lice 
kralja Ljudevita, i da ga nadare bogatimi darovi. No 
poslanici su putujući zaostajali, pa kad su stigli na Klokot 
i odavle u Bihać, ne zastadoše više kralja ni njegovih 
ljudi. On se bješe već vratio u Ugarsku, ne znajući da- 
kako, da će stići poklonici zadarski. Pokunjeni i zasti- 
djeni vratiše se ona tri plemića poslanika u Zadar, pa 
kad se je pročulo, da im je kralj umako izpred nosa, uz- 
ngao se čitav grad. Hrvatska je stranka spoticala posla- 
nikom nehajnost i tromost, a mletački se pristaoci 
rugali njima, da će sada odmah biti kraljevski, kada su 
se toliki gradovi u Hrvata predali kralju Ljudevitu. Od 
same razjarene stranke hrvatske palo je rieči, po kojih 
se je razabiralo, što je poslanikom bilo obaviti. Sve to 
javiše doušnici u Mletke. Natucalo se tamo još i više, 
poimence da je vlada mletačka uhvatila pisama, iz kojih 
je doznala za tajne priegovore medju kraljem i plem- 
stvom zadarskim ; da su Zadrani tražili nešto vojske za 
posadu, da su htjeli nahrupiti na svoga kneza (iz Mle- 
taka poslana) i sve Mletčane u gradu i po čitavoj Dal- 
maciji; da dobiju jamstvo za život svojih sugra^jana, koji 
bi se u taj čas desili u Mletcima ili gdje drugdje pod 
oblašću te obćine. 

Mletačka vlada požuri se sada, da kazni odmetni 
Zadar za toliku nevjeru. Povjereno bi vojvodi Petru 
Canalu, da s deset brodova ide odmah pod Zadar; ali 
neka ne udara ravno na grad, već neka se čini nevješt, 
zašto je došao, pa neka razglasi, da ide za običnim tobož 
poslom, da pregleda Dalmaciju. Tako biše Zadrani za- 
sliepljeni, te mu se nisu na moru oprli. Petar Canale, 
čim stigne pred Zadar, umah se 12. kolovoza tako smje- 
sti sa svojimi brodovi, da nitko nije mogao ni u grad 
ni iz njega bez njegova znanja. Zatim pozove MaxkA« 

Cornara, kneza zadarskoga, da dodje k njema s dva 
plemića Zadranina. Cornara očitova namjere mletačke 
vlade i zadrži ga kod sebe. Svi se gradjani gromko za- 
čudiše videći, da im kneza nema natrag u grad, dok 
Zadranin Bivaldo ne donese glase, što se je dogodilo. 
Njegova druga, valjda gorljiva Hrvata, po imenu Grbo- 
nosa, zadrži Canale tako^jer na brodu, te se i porodica 
njegova morade k i\jemu preseliti. Odmah zatim pošalje 
vojvoda Canale glasnika u Zadar, da razglasi: svaki 
Mletčanin neka iznese iz toga grada sve svoje stvari za 
četiri dana. Prestravljeni Zadrani pošlju na to k vojvodi 
jednoga dominikanca, da ga zamoli, neka im dopusti po- 
slati poslanike u Mletke. On privoli, a oni umahizbem 
za poslanike svoga nadbiskupa i dva vlastelina: Petra 
od Matafora i Martinuševića od Butovana. Uza sve to 
vojvoda Canale započne sjutradan rat. Što je onaj dan 
dolazilo zadarskih brodova u luku, sve dade pohvatati 
i potonuti u more; ljude pakO; pa i sitnu djecu, dade 
poubijati i pobacati u vodu. I puk i vlastela zajaukaše 
s tolikoga nasilja. Poslaše opet čovjeka do vojvode, neka 
ne započinje rata, dok se poslanici iz Mletaka ne vrate. 
Ali im Canale odgovori, da ima zapovied od svoje vlade, 
neka im kaže, da si jedno od ovoga dvojega izberu : ili 
da razvale bedeme svoga grada i sve tvrdjavice predadu 
mletačkoj obćini; ili ako na to ne privole, bit će pro- 
glašeni za neprijatelje Mletaka. 

Sada puče Zadranom medj očima, za što je Canale 
došao. I vlastela i pučani jednodušno se zavjeriše, da će 
pokušati sve moguće, prije nego bi ovako sramotno sami 
svoj grad upropastili. Uzeše oružje sabirati, bedeme 
utvrdjivati, strojeve kraj zidina namieštati, i što više 
hrane dovažati. Dne 16. kolovoza pako odoše tri posla- 
nika u Ugarsku, da mole pomoć u kralja Ljudevita. Ali 
ni Canale nije mirovao. Grad bi.s morske strane sasvim 

obkoljen, a svi Zadrani, ma gdje bili, na mletačkom 
zem^ištu pohvatani. Otoke zadarske neprijateljska vojska 
orobi, sela spali, a puku ote do dvie sto tisuća glava 
goveđa i ovaca. Đa bi grad s kopnene strane opasali, 
đođje za malo dana iz Mletaka dragi vojvoda, po imenu 
Marko Giustiniani s 20.000 vojnika i izkrca se u Ninu. 
Čete njegove razletiše se poput bujice po kotaru zadarskom 
hangud i ražajući, gdje bi što zatekli. Puk iz sparenih 
i poharanih sela umakne u utvrdjeni grad. Tako se 
skupi u Zadru dvadeset i osam tisuća ljudi, od kojih je 
me^'utim samo šest hiljada bilo pod oružjem. 

Obsada grada Zadra trajaše preko godinu dana. Đa 
bi Mletčani laglje Zadrane svladali, složiše se s hrvat- 
skimi knezovi Pavlom III. i Mladenom ni. Šubićem, 
protivnici kralja Ljudevita, skloniše pače iste krbavske 
knezove Gregorija i Budislava Eurjakovića, da su se 
iznovice kralju iznevjerili i uz njih pristali. Mletčanom 
bijaše spreman pomoći i srbsM kralj i car Stjepan 
Dušan Silni (1331 — 1355), koji se takodjer nikako 
nije pazio s kraljem Ljudevitom, zaštitnikom bosanskoga 
bana Stjepana. Zadranom na suprot bješe jedino uzdanje 
kralj Ljudevit i vjerni njegovi bani. Pobivši Zadrani 
Mletčane 6. rujna 1345 opašu im Mletčani rodni grad 
još silnijom vojskom i brodovljem. Tužni Zadrani za- 
traže sada opet pomoć u Ljudevita. No on ne mogaše 
sam na put; zato naloži hrvatskomu banu Nikoli i bo- 
sanskomu l)anu Stjepanu, da poteku u pomoć obsjed- 
nutomu gradu. Već 6. studenoga stajaše hrvatska vojska 
s bosanskimi četami pod banom Stjepanom kod Mogo- 
rove dubrave blizu Vrane, da suzbije silu neprijateljsku. 
Zadrani se toj pomoći u prvi čas uzradovaše, ali na- 
skoro obrati im se radost u žalost. Vojvode naime mle- 
tačke, bojeći se sile bana Stjepana i Nikole, uzeše se 
8 njimi pogadjati, ne bi li ih kako makli od Zadra. Tu&nl 

Zadrani zaklinjali su oba bana, neka se ne dadu nad- 
mudriti od Mletčana i neka ne sklope primirja, što im 
ga nude, već neka vrše kraljeve zapoviedi i pomognu 
podanikom svoga kralja. No molbe i kletve Zadrana 
nisu pr idile, i oba bana sklopiše primirje i ostaviše 
nevoljni grad svojoj sudbini. 

Dne 20. studenoga ne bijaše više vojske hrvatsko- 
bosanske pred Zadrom. Oba bana bjehu digla tabor kod 
Mogorove dubrave; ban Nikola pošao na sjever, a ban 
Stjepan vratio se u Bosnu. Mletčani na to pohvalili 
svoje vojvode, što im je pošlo za rukom sklopiti pri- 
mirje i nadmudriti oba bana ; Zadrani pak, koji su sada 
osamljeni i ostavljeni morali podnositi sve nevolje mle- 
tačke obsade, poslaše i opet poslanstvo od tri lica kralja 
Ljudevitu, da mu tuže bane i zamole ga za izdašnu 
pomoć. Kralj utješi ih ^ubaznim pismom i obeća im, da 
će im s proljeća sam pohrliti u pomoć s velikom voj- 
skom. 

Ljudevit se je zaista u ožujku 1346 spremao na 
vojnu. Mletčani, kad zato doznaše, pobojaše se sile kra- 
ljeve, pa će se s dobra nagoditi. To pokušaše preko 
austrijskoga vojvode. No osim toga obratiše se i na bo- 
sanskoga bana Stjepana, pa ga obasuše darovi od tisuću 
dukata, samo da umekša kralja svoga. Ljudevit zahtie- 
vaše medjutim, da prije svega maknu svoju vojsku iz- 
pred grada, onda tek da će s ivjimi ugovarati. Mletčane 
to ljuto zaboli, pa seizjadaše, da to nije pravedno, Jer 
daje Zadar mletački grad već tri stotine godina." 

U to bješe i kralj Ljudevit došao, u Hrvatsku. 
Koncem svibnja stajaše blizu Bihaća u dolini potoka 
Klokota, gdje se bješe i prošle godine utaborio. Vodio 
je sobom golemu vojsku od 100.000 konjanika, kojim su 
se uzput pridružile čete hrvatske, bosanske i druge, tako 
ča ma je vojska sastojala od čitave smjese naroda. 

Medju vojvodami bio je i bosanski ban Stjepan. U pr- 
vom kreševu s Mletčani kraljeva bi vojska suzbita, no 
uza sve to bojaše se mletačka vlada, da ne će moći odo- 
ljeti tolikoj sili; pa poče zato potajno šurovati s vojvo- 
dami kraljeve vojske. Već 19. lipnja dogovaraju se sve 
iza ledja kraljevih vojvode obiju vojska: Mletčani nude 
100.000 dukata za kralja, ako bi se odreko prava svoga 
na Zadar i ostale dalmatinske gradove, a 20.000 dukata 
nude bosanskomu banu i ostalim voj vodam, ako izrade, 
da kra^'evska vojska ode izpred Zadra. 

Malo zatim, u subotu 1. srpnja 1346, na dan bla 
ženoga Marcijala zametnula se odlučna bitka s Mletčani. 
Pošto je kralj Ljudevit imao gotovo satne konjanike, to 
je Zadranom bilo udarati na Mletčane, a kralje\ska će 
ih vojska samo pomagati. No tu se pokaza izdaja. Za- 
drani biše suzbiti, — ali im u osudni čas kraljeva voj- 
ska ne priteče u pomoć, pa tako jedva živi umakoše u 
Zadar. Tim dobiše bitku Mletčani. Zadrani su kasnije 
biedili najviše bosanskoga bana, da je on skrivio poraz 
Zadrana, jer da su ga podmitili lukavi Mletčani. 

Već 4. srpnja znalo se je u Mletcih za tu pobjedu. 
Istoga dana pohvali mletačko vieće svoje ljude pred 
Zadrom a ujedno poruči voj vodam, da je pročitavši nji- 
hova pisma dogovorih s banom bosanskim sada spremno 
na mir s kraljem Ljudevitom, i da će mu dati za či- 
tavu Dalmaciju 100.000 dukata, a velmožam njegovim 
20.000 dukata. Ako bi se radilo samo o Zadru, a ne o 
ostalih gradovih Dalmacije, neka ponude kralju samo 
60.000 dakata, a velmožama 10.000 dukata, ali uz po- 
godbu, da kralj s čitavom vojskom svojom ostavi zadar- 
ski kotar i da ne čini nikakove štete mletačkim zemljam. 
Kralj Ljudevit medjutim s prezirom odbije sve mletačke 
ponude; pa ne mogući ovaj put ništa više pomoći (jer 
nije imao brodovlja), ostavi Zadar i vrati se u Ugarsku. 

Tako ostade nesretni Zadar sasvim osamljen sred 
sile neprijateljske. Mlet&ani zapoviedaju, da se svaki dan 
juriša na grad, ali gradjani ne zdvajaju, nego se brane 
upravo junački, premda nemaju valjanih vojvoda. Već 
je minula i godina dana, što je grad obsjednut. Dne 
21. kolovoza dolaze mletački poslanici, pa pozivaju ži- 
telje u hrvatskom i latinskom jeziku, da im se za 
osam dana dobre volje predadu, pa da će im ostaviti 
svu staru slobodu, a ne će im baš ništa na žao učiniti. 
Ali Zadrani ne mare za to. U to se već jesen i zima 
približuju, a sad će na osvanuti i drugi tužni Božić, da 
ga sprovedu pod obsadom. Bolesti, glad i druge nevolje 
haraju gradom, pa napokon ipak klonu hrabri i oduše- 
vljeni branitelji njegovi. Malo vieće gradsko, sastojeći 
od tri upravitelja i dvanaest viećaika, odluči, da se moli 
mir od Mletčana. Na to se u gradu pobuni puk, te vieće 
morade buntovnike umiriti nešto mitom; a nešto oru- 
žjem. Naskoro zavlada u gradu najveća bieda. Dne 25. 
studenoga sastane se velika skupština vlastele, a gladna 
svjetina okupila se oko viećnice i viče iza svega glasa: 
„Mir valja načiniti'' — tako, da su to mogli i Mletčani 
čuti. Suze lijući zaključiše vlastela, da će grad predati. 
Šest poslanika pošalju k duždu s ponudami i kao jamce 
mira. Mnogi Zadrani ostave namah svoje rodno mjesto 
i uzmaknu u Hrvatsku, jer je to bio prvi preduvjet od 
strane Mletčana. 

Vieće mletačko uze razpravljati o predaji Zadra. 
Neki su htjeli, da se grad uništi i izbriše s lica zen^je^ 
jer da je već suviše dragocjene mletačke krvi pozobao, 
da ga obćina ne će niti s dobra, niti sa zlim nikada 
sretno posjedovati (sama posljednja obsada stajala je 
Mletčane tri milijuna dukata). Drugi su bili za to, da 
se grad uzdrži, samo da mu se sva sloboda dokine, a 
što dobije, Vit će milost mletačke obćine. Dne 15. pro- 

sinca 1346 učinjen bi ugovor, po kojem se predaje grad 
i kotar, svi otcci i tvrdjave na milost i nemilost duždu 
mletačkomu. Šest dana zatim otvoriše se gradska vrata, 
zastava kralja Ljudevita bi skinuta, a nad zidinami 
grada uzvinu se mletačka zastava s likom sv. Marka. 
Upraviteljem grada postade Marko Giustiniani. On primi 
prisegu vjernosti od plemstva i puka, a na to pošalje 
fiestdeset plemića za taoce u Mletke. 

Ni poslije pada Zadra nije bilo mira medju Mlet- 
čani i kraljem Ljudevitom, već se je rat neprestance 
vodio u samoj Hrvatskoj. Kraljevu je vojsku vodio ban 
Nikola, dočim su Mletčane najodlučnije pomagali kne- 
zovi Šubići, gospodari Klisa, Omiša i Skradina. Pa baš 
radi tih gradova najviše se je i vodila borba, jer su 
Šubići voljeli, da njihova baština spadne u ruke mle- 
tačke, nego li u ruke onoga kraljevskoga roda, koji radi 
njihovoj propasti. Mletčane i Šubiće pomagaše u ve- 
like i slavni srbski car Stjepan Dušan Silni, pošto je 
bio i rodjak hrvatskih knezova Šubića (sestra Dušanova 
Leljka bila je žena Mladena III., kneza Kliskoga) i ljut 
protivnik kralja Ljudevita. Tekar 8. kolovoza g. 1348. 
sklopljeno bi primirje na osam godina medju Ljudevi- 
tom i Mletčani, kojim na čas prestade krvoproliće u 
Hrvatskoj. 

Vrieme ovoga primirja upotrebi kralj Ljudevit, da 
šatre silnoga cara srbskoga Stjepana Dušana, saveznika 
mletačkoga, koji je htjeo skinuti bana bosanskoga, pa 
onda stvoriti veliku državu na slovjenskom juga, kakove 
nikada nije bilo ni prije ni kasnije. Da bi lašnje nad- 
hrvao srbskoga cara, kralj se Ljudevit 20. lipnja 1353 
oženi Jelisavom, krasnom kćeri staroga već bana bosan- 
skoga Stjepana Kotromanića. Pošto je car Dušan bio 
crkve grčko-iztočne (pravoslavne), a protivnik rimske 
crkve, pomagaše kralja Ljudevita i papa u Bimu. Go- 

dine 1353, Ljudevit s bratom svojim Stjepanom, vojvo- 
dom hrvatskim i s velikom vojskom predje preko Save 
I provali u srbsku državu. Ali Dušan Silni dočeka ga 
kod Žice sa svojimi vitezovi, protjera ga preko Save i 
osvoji banovinu Mačvu i znameniti grad Beograd, te ih 
pridruži svojoj državi. Slavodobitni car srbski udje 
kasnije i u kraljevstvo hrvatsko, gdje ga slavno doče- 
kaše rodjaci mu Šubići. Dušanovi vojvode ostadoše u 
zemlji hrvatskoj, da brane i štite gradove roda Šubi- 
ćeva od četa kralja Lju\ievita. Najprvo zauzeše tvrdi 
Skradin, a zatim se otimahu s hrvatskim banom Niko- 
lom za Klis. Ali oni ne mogoše osvojiti Elisa, pače 
vojvoda Juras ne mogaše zadržati ni Skradina; zato ga 
10. siečnja 1356 predade saveznikom svojim Mletčanom, 
samo da ne padne u ruke hrvatskoga bana Nikole. 

Kralj Ljudevit spremaše se u to na veliku vojnu, 
da osveti sramotu svoju u Srbiji i da kazni Mletčane, 
što su sve kraj primirja pomagali srbskoga cara. Podići 
će Ljudevit dvie velike vojske: jednu će voditi u ime 
svega katoličkoga kršćanstva na cara razkolnika, a drugu 
na vjerolomne Mletke. U osudni taj čas imire veliki car 
Stjepan Dušan Silni (20. prosinca 1355), pa tako se 
Ljudevitu zadesi liepa prilika, da se s ogromnom silom 
svojom obori na same Mletke. 

Mletčani, ostavljeni sada sami sebi, ljuto se prepa- 
doše. Poslaše brzo svoje poslanike u Zagreb, gdje je 
kralj kupio vojsku, ne bi li ga kako umekšali, ili barem 
sklonili, da produlji primiije. Ali Ljudevitu bješe dodi- 
jala prevrtljivost mletačka. Čim je primirje izteklo, za- 
počne on rat. Sam glavom vodio je silnu vojsku od 
100.000 ljudi u Italiju, da na izvoru skrši mletačku 
silu, a drugu vojsku povjeri hrvatskomu banu, da redom 
oslobadja dalmatinske i hrvatske gradove izpod mle- 
tačke vlasti. 

Kralj Ljudevit bijaše osobito sretan u Italiji. Sva 
gospoda italska, kojim bješe dodijao zalam susjednih 
Mletaka, okupiše se oko njega, da zajedno satru mle- 
tačkoga lava. No još sretniji bješe g. 1357 hrvatski ban 
Ivan Čuč u Dalmaciji. Nesreća Mlet&ana ohrabri hrvat- 
sku stranku u dalmatinskih gradovih, kojoj se još pri- 
družiše zadarski bjegunci i mnoga vlastela hrvatska. 
Prvi se odmetnuše gradovi Split i Trogir. Oba se grada 
dogovoriše, da će se zajedno banu predati. U noćno 
doba, 8. srpnja 1357, sastadoše se vlastela splitska u 
crkvi sv Đujma. Tu se dogovoriše, da će odmah po- 
hvatati sve plaćenike (vojnike) mletačke, razasute po 
gradu. Spavajuće vojnike brzo i sretno pohvataše i koje 
kuda po konobah pozatvoriše. U ranu zoru naskočiše 
kneza, da im preda ključe od grada. Trogirani opet za- 
tvoriše svomu knezu vrata, kad je slučajno izašo iz 
grada, te on morade poći u Split. Ali tamo ga uhvatiše 
Splićani, pa ga zajedno sa svojim knezom na liepoj 
ladji s cielom njihovom svojtom i pratnjom odpraviše 
u Mletke. Iza toga iztakoše kraljevske zastave i preda- 
doše se banu Ivanu, koji im vesela srca potvrdi sve 
stare pravice i sloboštine. 

Sada ban Ivan pade pod grad Zadar, a pritekoše 
mu u pomoć bjegunci zadarski, koji su nedavno ostali 
bez kuće i kućišta. Posada mletačka u Zadru branila se 
je hrabro. No ipak morade se grad predati. Mletačka 
posada uzmakne u tvrdjavu, odakle je nisu mogli otje- 
rati. Malo zatim odmetne se i grad Šibenik. Najdulje se 
je držala mletačka posada u Ninu, koja je prisilila i 
gradjanstvo, da se radje gladju mori, nego da se od- 
metne. No napokon dodija glad i vojsci, pa predade grad 
banu. 

Mletci se silno uzkomešaše, kad im stigoše toli 
tužni glasi iz Dalmacije. Najljuće planuše, kad no se 

predade Zadar. Obiediše zadnjega kneza zadarskoga Mi- 
hajla Faledra s kokavStine, što nije bolje branio toga 
grada, pa na nevoljnika izkališe svoj jad. Osudiše ga, 
da stoji kroz dvie pune godine u podzemnoj tavnici na 
jednome stupu. Ako bi možda za stajanja obolio ili ne 
mogao stajati, ne smije mu se to vrieme uračunati, već 
mora da odstoji svoje dvie godine. Poslije toga neka 
bude prognan iz Mletaka. 

Ali sav bies Mletčana ne pomože ovaj put ništa. 
EraJj Ljudevit dodje malo zatim sam u Dalmaciju, da 
slavi slavlje iza pobjede svoga bana. Mletci pak klo- 
nuše duhom i odlučiše moliti za mir. Dne 28. stude- 
noga 1357 pošalje vieće tri svoja čovjeka u Zadar, da 
govore s kraljem o miru. Razpravljalo se do 18. veljače 
1358, kad bi mir sklopljen. Mletci odrekoše se tom pri- 
godom za sve vieke svih svojih prava na Dalmaciju. 
Čitavo primorje od polovice zaljeva Kvarneva pa sve na 
jug do grada Drača zapada kralja Ljudevita, i to sa 
svimi gradovi, tvrdjami, lukami i otoci. Duždo mletački 
odriče se za vazda naslova „vojvoda Dalmacije i Hr- 
vatske^, kojim se je ponosio još od hrvatskoga kralja 
Držislava. 

Tom prigodom spade pod vladu hrvatsko-ugarskoga 
kralja uz gradove Nin, Zadar, Šibenik, Skradin, Trogir, 
Split i Kotor takodjer i slavni grad Dubrovnik sa 
svojim kotarom, koji je sve dotle bio pod mletačkom 
zaštitom. A došo je pod Mletke ovako. 

Negdje g. 1204 upravljao je slobodnim tada Du- 
brovnikom domaći knez Damjan Juda. Pošto je bio 
knezom šest mjeseci, morao bi se po starom običaja 
odreći svoje časti i vlasti; ali on ne htjede to učiniti, 
nego ustrojivši si jaku tjelesnu stražu nametne se svome 
rodnome gradu silom za gospodara. Vlastela dubrovačka 
ne mogoše tolika nasilja podnositi, pa skovaše urotu 



59 



proti Damjanu, kojoj je bio na čela Petar BeneMć. Pošto 
se vlastela nisu mogla nadati nikakovoj pomoći od Ca- 
rigrada, gdje su prevladale domaće smutnje, pa ni od 
susjednih vladara slo^jenskib, kojih su se bojali, da ne 
bi grada podjarmili : to se na posljedku dosljetiše, da će 
zatražiti zaštitu u Mletčana. Sam Benešić privoli na to, 
jer da je mletačka pomoć obćini manje pogibeljna od 
ikoje druge, i jer je prleka nužda moliti Mletčane, da 
oslobode sapeti grad nemiloga silnika. Čim to učine 
Mletčani, Dubrovčani će jednoga od njihove vlastele pri- 
miti za svoga kneza, koji će vladati gradom po starom 
zakonu i običaju. S tim naputkom ode Benešić u Mletke. 
Tamo rado prihvatiše ponudu i sklopiše s Benešićem 
ugovor; a na to naložiše namah Tomi Morosinu, koji 
je tada s brodovljem išao u Carigrad, da sjedne na pa- 
trijaršku stolicu, neka uz put pristane u Dubrovniku, 
te ga oslobodi od silnika Damjana. Morosini došavši u 
Dubrovnik bude častno primljen od kneza Jude. Kod od- 
lazka Morosinova naputi Benešić kneza Damjana, da 
izprati gosta do broda. Kad se je družba primakla brodu, 
Mletčani pozovu Judu, neka uzadje na galiju, pa neka 
razgleda darove, što ih Morosini nosi latinskomu caru u 
Carigradu. Juda ih posluša, a Mletčani ga na to okuju 
u okove i zaplove morem. Tekar sada dosjeti se Juda 
prevari, pa onako biesan poleti, udari glavom o kormilo 
broda, te si razkoli glavu. Dubrovčani pak umah zatim 
primiše za svoga kneza Mletčanina Lovrinca Evirina, 
koji im se zakune, da će vazda dobro vladati i braniti 
dubrovačku obćinu, i da će suditi po starom zakonu i 
običaju. 

Kroz sto pedeset i četiri godine ostade odsad Du- 
brovnik pod mletačkom zaštitom, pa se u to vvieme od 
malene gradske obćine razširi u gotovu državicu, koja 
je obuhvatala ne samo neke priedjele na kopnu^ nego i 

više otoka i otočića na moru. Kad je pak g. 1358 či- 
tavo dalmatinsko primorje spalo pod vladanje kralja 
Ljudevita, požuri se i vieće dubrovačko, te pošalje pred 
kralja nadbiskupa svoga Iliju Saraku, i vlastelu : Petra 
Ranjinu, Ivu Bunića, Petra Gundulića i Ivu Crievića, 
da mu ponude zaštitu nad obćinom. Kralj primi ponudu 
drage volje, te u vieću držanom U. svibnja u Više- 
radu, u kojem su uz ine velikaše bili takodjer dalma- 
tinsko -hrvatski ban Ivan Hus i slavonski ban Leusta- 
hije, primi kralj od dubrovačkih poslanika zakletvu vjer- 
nosti. Obćina se dubrovačka tom prilikom obveze, da će 
kralju plaćati 500 dukata na godinu, da će kraljevskoj 
mornarici, kada se digne, davati u pomoć najmanje tri- 
deset svojih galija, i da će kra^'a, kad bi mu se pro- 
htjelo doći u Dubrovnik, gostoljubivo primiti. Sa svoje 
strane obveza se opet Ljudevit, da će on i njegovi na- 
sljednici obćinu dubrovačku braniti od svakoga i proti 
svakome; u ostalom da ne će pačati u poslove njezine; 
a buduć da je obćina živila jedino od trgovine, dozvoli 
joj, da slobodno tjera svoju trgovinu sa Srbijom i Mletci, 
pa i onda, kad bi kralj bio u zavadi ili ratu s ovimi 
državami. 

24. Ubijstvo u Budiingradn. 

Kralj Ljudevit umre U. rujna 1382, te bi pet dana 
zatim svečano sahranjen u Stolnom Biogradu. Pošto nije 
imao mužkoga poroda, ustanovi prije smrti svoje, da ga 
nasliedi u prostranoj državi dvanaestgodišnja kći M a- 
rija, koju je još kao diete od sedam godina zaručio 
(1377) s devetgodišnjim tada Sigismundom, sinom sla- 
vnoga češkoga kralja Karla IV. Ali pošto je Marga bila 
još premlada, da bi mogla državom vladati, naredi, da 
u ime nedorasle kraljice upravlja državom majka joj 

Jelisava Bošnjakinja, koja je još za njega živa mnogo 
u^'ecala a državne poslove. A udovi svojoj dade za sa- 
vjetnika i pomagača vjernoga svoga palatina Nikolu 
Gorjanskoga, muža hrabra, odlučna i od srca odana 
porodici Anžuvinaca. 

Umah sjutradan iza pokopa kraljeva vjenčana bi 
mladjana Marija za kraljicu u Stolnom Biogradu, a za- 
tim poče vladati majka joj Jelisava uz palatina Nikolu 
Groijanskoga, koji domala postade i ^ubimcem njezinim, 
kao što bješe ljubimac kralja Ljudevita. Nikola Goijan- 
ski zaokupi obudovljelu kraljicu posvemu, tako da je 
samo njega slušala, njemu vjerovala, i ono radila, što 
bi joj on svjetovao. A Nikola Gorjanski upotrebio je po- 
vjerenje kraljičino, pa je nastojao, da svu vlastelu i 
velmože ugarske i hrvatske kraljici omrazi, ne bi li joj 
utuvio u glavu, da je on sam jedino uzdanje i\jezino i 
kćeri njezine. „Zar ne vidiš," govorio bi on kraljici Je- 
lisavi, „da te velmože ni najmanje ne mare za tebe, 
koja vladaš ovim kraljevstvom. Oduzmi ovome baniju, 
onome županiju, da se ne bi ponieli pa se digli na tebe, 
a razdaj te časti i milosti onim, koji stoje tebi po 
boku. Nema nikoga osim mene, koji bi se spominjao 
neizmjernih zasluga pokojnoga kralja." Kraljica Jelisava 
povjerovala svome ljubimcu, pa počela zavrgavati vel- 
može i vlastelu, oduzimati im časti i službe, pa ih po- 
djeljivati Nikoli Gorjanskomu i njegovim udvoricam. A 
što bješe još gore : da se ne bi velmože potužili, nije 
sazivala ni sabora, pače n^e ni htjela da potvrdi zlatnu 
bulu kralja Andrije II. 

Ne prodje mnogo vremena, a vladanje kraljice Je- 
lisave i ljubimca joj palatina dodija i gospodi i puku. 
Osobito se pobojaše velmože, da bi mogli osvanuti i 
cri\ji dani Sav narod i u Ugarskoj i u Hrvatskoj za- 
mrzne na žensku vladu; pače bijaše već ljudi, koji su 

pomišljali, da kraljevsko žezlo otmu ženskoj ruci i đa 
uzvise na prlestolje koju mužku glavu. NezadovolUne 
velmože govorahu : „Šta mislimo, dokle ćemo trpiti vla- 
davinu žensku, zavodljivu i na srčbu sklonu? Naše joj 
usluge ne gode ; mrkim nas okom gledaju (kraljica mati 
i kći), zaboraviše na našu krv, koju smo nekad prolili 
u službi pobožnoga kralja. Kolike li pogibelji i kolike 
muke pretrpismo, kad si je kralj Ljudevit našim mačem 
pokoravao druge narode ! Kraljica nas gleda ukloniti 
s časti, na koje bismo nekad uzvišeni ; pred nosom nam 
zatvara vrata, koja su nam nekad bila otvorena. A nitiko 
joj osim palatina Gorjanskoga nije po ćudi ! Valja da 
tome nadjemo liaka, da nam biesna žena (Jelisava) ne 
prolije krvi, da nam ne izpije dušu, i da nam ne otme 
našega blaga krvlju stečena.^ 

Najviše nezadovoljnika bijaše u zemljah kraljevstva 
hrvatskoga. Tu se prvi pobuni Ivan Paližna, prior 
(poglavica) reda Ivanovaca u Hrvatskoj i Dalmaciji. On 
stolovaše u tvrdom gradu Vrani (nedaleko staroga kra- 
ljevskoga grada Belgrada), pa se složi s tadanjim hrvat- 
skim banom Stjepanom Lackovićem, i odkaže posluh 
kraljici Jelisavi. Ona se ljuto prepade, te pohiti umah 
s kćerju Marijom u Hrvatsku i Dalmaciju Već 24. li- 
stopada 1383. bile su kraljice u Zadru, pa su odavle 
radile, da skuče Ivana Paližnu. I zaista podje im to za 
rukom. Već iza četiri dana morade se Vrana predati 
kraljevskim četam, a Ivan Paližna pobježe u Bosnu, 
gdje ga ugosti kraJj Stjepan Tvrtko. Iza pada Vrane 
pohodiše kraljice redom dalmatinske i hrvatske gradove, 
obasuše ih milostima u obilju, pa se onda vratiše u 
Ugarsku, nadajući se, da će odsad biti mir. Ali se pre- 
variše, jer se opet sliedeće godine 1384 skiu^ ^^^ ^ 
gradu Zadru. Urota bi 8. srpnja sretno odkrita; ban 
Toma od sv. Juija nemilo smrću kazni glavne kolo- 

vodje, pa onda prisili sudce i zastupnike grada Zadra, 
da su morali iznova priseći vječnu vjernost kraljici Ma- 
riji i majci joj Jelisavi. 

Buna u Vrani i urota u Zadru bili su samo prvi 
pojavi velikoga pokreta, koji se malo zatim diže u svih 
stranah kraljevstva hrvatskoga. Pokretu se tomu pri- 
družiše gotovo svi velikaši hrvatski, koji se za kralja 
Ljudevita dobaviše velikih časti i imanja, dočim ih je 
sada zavrgavala kralja Jelisava po savjetu Nikole Gor- 
janskoga. Na čelo pokreta stane biskup zagrebački Pa- 
vao Horvat iz Ivanića sa svojim bratom Ivanom ; uz 
njih pristadoše braća Stjepan i Andrija Lacković od 
Dobrogošća, Stjepan od Šimontomje, knez Stjepan Fran- 
kapan, Nikola Seč i mnogi drugi velmože. Svi se za- 
vjeriše, da će svimi silami raditi, da obore zlosretnu i 
i nepravednu žensku vladu, pa da uzvise na priestolje 
čoyjeka dostojna i sposobna. Najprvo pomišljahu na kra- 
ljevića Sigismunda, zaručnika mlade kraljice Marije ; ali 
mnogi ne htjedoše čuti za njega, jer ga smatrahu za 
tudjina, nevjesta ustavu i običajem zemlje. Na to se 
sjetiše Karla Dračkog a, kralja napuljskoga. I či- 
tava Hrvatska listom se izjavi za njega. Ta i on je bio 
iz roda Anžuvinskoga ; on je bio nekad ljubimac kralja 
Ljudevita, on je bio vojvoda hrvatski, te je vodio hr- 
vatske čete u slavodobitni rat. Njega je poznavala sva 
zem^a hrvatska od Drave do mora, njega sn pomagali 
hrvatski junaci, kad je pošao u kraljevinu napuljsku. 
Uspomena na vojvodu hrvatskoga oživi, i sve je klicalo 
Karla Dračkoga za kralja. 

Kraljica Jelisava živo se prepade, kad je začula, 
da se je čitava Hrvatska odmetnula. Pohiti brže bolje 
iz Ugarske u slovinsku zemlju, pa dozove kolovođje hr- 
vatskoga pokreta na sastanak u Požegu. Dne 29. travnja 
1385 nadjoše se tamo na okupu: Pavao.^ biskup za^^- 

baćki, brat njegov Ivan, Stjepan Laeković, Stjepan od 
Šimontornje. Nikola Seč, i druge velmože hrvatske. Što 
je kraljica skupljenoj gospodi govorila i obećavala, nije 
poznato; ali na posljedku sporazumi se s njimi 14. svi- 
bnja tako, da su ti velikaši u ime svoje »i ostalih ve- 
likaša, braće, prijatelja i privrženika saveza svoga" uta- 
načili mir s kraljicami Jelisavom i Marijom. Zadovoljna 
i utješena kraljica Jelisava vrati se na to preko Križe- 
vaca opet u Ugarsku. 

Ali mir ne potraje dugo. Budi da su se gospoda 
hrvatska predomislila, budi da je kraljica s Nikolom 
Goijanskim ustanove mira kršila, za malo tjedana Hr- 
vatska se na novo odmetne. Gospoda pak i velmože 
počeše tom snovati, kako bi isto učinili, što su nekad 
uradili knezovi Šubići, kad su sami pošli po Karla Ro- 
berta u Napulj. Osnova bi prihvaćena, pismo na kralja 
Karla Dračkoga sastavljeno, a biskup zagrebački Pa- 
vao bi odredjen, da nosi kralju poruku i da ga dovede 
Hrvatsku. Za malo dana ode biskup Pavao preko mora ; 
li Ugarskoj se je razglasilo, da je otišao u Rim papi u 
pohode, a u istinu krenuo je on u Napulj na dvor kralja 
Karla Dračkoga. 

Jednoga ljetnoga dana prispije biskup Pavao u Na- 
pulj. Čim se je nastanio u svratištu, pohrli odmah u 
kraljevski dvor, ne odmorivši se niti od tegotna puta, 
nego obukavši samo na brzu ruku svečane haljine. Došav 
pred kralja Karla Dračkoga pokloni mu se koljenima 
po talijanskom običaju, pozdravi ga u ime svih svojih 
drugova i velikaša u Hrvatskoj i Ugarskoj, pa mu onda 
predade pismenu poruku, snabdjevenu s mnogo pečata. 
Kralj se gromko začudi 8 te nenadane poruke, pa se 
zagleda u strop, ko da se nečemu domišlja. Onda opet 
svrati oči svoje na biskupa, i videći ga vesela lica, 
avjeii se, da se tu ne snuje o nikakvom zlu. Sad se 

tekar prene i sabere, pa odzdravi biskupu na pozdrav, 
što mu ga donese preko mora Odpusti još i sve svoje 
dvoranike. što su se uza nj desili, da se s biskupom 
povjerljivo porazgovori i posavjetuje. 

Kad biskup s kraljem ostade na samu probesjedi 
on po prilici ovako : „Velikodušni glavaru, uspomena na 
tvoje slavne pređje još nije u nas spala u nezahvalnu 
zaborav, pa to nas je i ohrabrilo, da se obratimo na te. 
U tebi teče krv slavnih kralja ugarskih, tebi jedinomu 
pripada žezlo kraljevstva. Ženska ruka ne umije upra-- 
vljati državom; ona ne može smiriti borbe, koje je po- 
takla; pa tako je kraljevstvo, koje si nekad gledao 
bogato i sretno, od biesna rata gotovo uništeno .... 
Zovemo te dakle, da izmiriš nesložno kraljevstvo, da 
ujediniš nesložne vojvode . . . tebe ide po pravu kra- 
ljevstvo, tebi se dobre volje pokoravamo, da uzljubiš one, 
koje su ljubili predji tvoji." Razabravši kralj, što biskup 
hoće, ne odgovori mu u prvi mah ništa, već ga milo- 
stivo odpusti, jer da će stvar promisliti. 

Velika borba nastade sada u duši kraljevoj, što da 
učini. Sve ga više nešto nukalo, da prihvati ponudu 
hrvatskih velikaša. Kad se bješe skoro već i riešio, da 
će na sve pristati, odluči pitati još i svoju ženu, kra- 
ljicu Margaretu. Udje zato u njezine hodaje, pa joj ovako 
progovori : „Neočekivana mi je ponuda stigla, zovu me 
da idem kraljevat u Ugarsku. Premila ženo, odlučio 
sam poći i sina našega sobom povesti; tamo ću urediti 
sve stvari, predat ću sinu kraljevstvo, a na to ću se 
vratiti u Italiju. U novije doba snašle su nas nevolje na 
sve strane: papa me je prokleo, a Francuzi se hruste, 
da će nam uzeti život i vladanje. A što da spominjem 
još siromaštvo, koje nas bije! Ako nam pak dobri Bog 
pomogne pa se popnem na ugarski priestol, sve će se 
to moći ugarskimi silami na4okw^fli\\. ^^\ ^as^^^sato^^vv 

se sviđja ova stvar?" Tužna se kraljica Margareta go- 
tovo upropasti razabravši, što kralj snuje. Suznih očiju 
i neprestance uzdišući odgovori ona kralju: „Kani se, 
najmiliji kralju, nesložne i nepouzdane Ugarske, ta mi 
smo iskusili ney]eru onoga naroda. Ne pouzdavaj se u 
narod, koji gazi svoje obedanje. Naše neprijatelje suzbit 
se višnji Bog, kako je ono oborio Otona bavarskoga; 
on je i druge naše dušmane u toliko prilika smrvio ; 
on će nam se i dalje smilovati, pa nam pokazati j)ut, 
kojim da krenemo, da savladamo sve nevolje, što nas 
biju." Ali kralj bješe se već pomamio za krunom, pa 
ne htjede slušati opomena žene svoje. Dozove dapače 
biskupa preda se, i očituje mu odluku svoju, samo mu 
oštro zabrani; da o tom ni rieči ne spominje kraljici 
Margareti. 

Kralj Karlo Drački poče se sada spremati na odla- 
zak. Povesti će, kako je namislio, i sina svoga Ladi- 
slava sa sobom, ne bi li mu pošlo za rukom, da na nj 
prenese svoja prava i da ga ovjenča kraljem. Ali tomu 
se opre kraljica svom silom. Jednoga dana vraćaše se 
kralj sa sinom svojim u grad iz luke, gdje je opremao 
brodove. Spazivši kraljica, da sin ide s otcem, gotovo 
pomanita, pa ogorčena navali na kralja: „Oj najludji 
svih otaca, zašto vodiš sobom sina u očitu smrt? Ako 
se ti ne bojiš smrti, koju ti svi proriču, pa ako ti nije 
stalo za sebe, smiluj se barem meni i ostavi mi tužnoj 
Bina na utjehu. Ja ću inače razpletenih kosa poletiti u 
grad, pa čitav puk uzdišući i jadikujući moliti, da mi 
vrati sina, što si mi ga oteo.^ Kralja neugodno zateče 
jadikovka kraljičina, pa ju poče moliti, da šuti. Ali ona 
se ne dade smesti, nego udari u još žešće tužbe. Kralj 
planO; zaboravi na svoju čast, te udari rukom kraljicu 
po licu, pače joj zaprieti, da će ju baciti u more, ako 
ne zašuti. Gorko raztužena i uvriedjena kraljica ostavi 

kralja i zavnče se a samoća svojih odaja, da tamo iz- 
jada težku nevolju svoju. Velika bol kra^ičina umekša 
na posljedku i kralja, pa se okani misli, da bi sobom 
vodio sinčića Ljudevita. 

U to svane i dan odlazka kraljeva (4. rujna). Kra- 
ljica mu bješe već oprostila nanesenu uvredu, te ga je 
kod polazka odpratila na morsku obalu. Prije rastanka 
još mu reče ovo : „Nisam vidjela čovjeka, tvrdje glave 
od tebe, koji bi dobre volje hrlio u propast. Eto, ti 
odlaziš, a ja ću kraljevske haljine, kojimi sam te pri- 
sutna slavila, umah skinuti, pa ću pripraviti crno odielo 
za udovu. Vazda ću se bojati glasnika, koji bi mi ja- 
vio tvoju smrt.** Ali kralj nije više slušao rieči kralji- 
čine, nit je mario za uzdisaje njezine. Uzdajući se u 
svoje pristaoce i nadajući se skorome povratku povede 
sa sobom samo četiri galije s malom pratnjom. Od na- 
puljskih velikaša podjoše s njim knez Alberico da Bar- 
biano, Navarello Dentico i Jakov Scrovegna. U Napulju 
vladat će za njegova odsuća kraljica Margareta. 

Poslije vožnje od osam dana doplovi Karlo Drački 
na hrvatsku obalu u Senj. Tamo ga dočekaše njegovi 
prijatelji i odpratiše ga dalje u Zagreb, gdje ga je bi- 
skup Pavao „u obilju mnogih stvari blagodamom gosto- 
Ijibivosti primljena njegovao. ** Zidine grada Zagreba nisu 
bile krunjenome gostu nepoznate, ta on se je desio medju 
njimi kao vojvoda hrvatski. Sada je ovdje boravio kao 
odabrani kralj Hrvatske, Dalmacije i Slavonije, te su se 
oko njega u biskupovu građu skupili velikaši i prija- 
telji sa svih strana hrvatskih, da viećaju i pripravljaju 
za buduću krunitbu. Po narodu pustiše glase, daje kralj 
Karlo Drački došao osloboditi oba kraljevstva od vlade 
lakoumnih žena i silovitoga palatina Goijanskoga. Time 
mu utrieše put i u Ugarskoj. Trebalo je medjutim i 

Bjegovim pristašam vremena, dok bi svoje čete sa- 
brali, a dotle je kralj boravio i dalje u gradu Zagrebu. 

Na ugarskom dvoru u Budimu zavladao je u to 
strah i užas, što li će se sve izleći iz toga dogadjaja? 
Kraljica Jelisava napokon se uvjeri, da će svemu naj- 
prvo tako doskočiti, ako kćer svoju Mariju što prije 
vjenča sa zaručnikom joj Sigismundom. Premda se je 
mlada Marija bila već predomislila, pa se nekako neć- 
kala, da podje za nestašnoga i neljubljenoga Sigismunda, 
ipak dodje ovaj u Ugarsku, te koncem rujna 1385 oženi 
se njome. Ali joj on ne pomože, pače njemu samomu ne 
bi obstanka u Ugarskoj, jer su mu protivnici zasjede pra- 
vili. On zato bolan uteče u Češku ostavivši svoju ženu 
nepredvidjenoj sudbini. Kad ženitba kraljice Marije ne 
pomože, domisli se majka joj drugomu^ da bi utišala 
nezadovoljne Ugre. Sporazumivši se sa svojim dosada- 
njim ljubimcem Nikolom Gorjanskim, skine ga kao na- 
rodu nepoćudna s palatinske časti i uzvisi na tu čast 
Nikolu Seča, jednoga od glavnih kolovodja čitavoga po- 
kreta. Napokon sazove kraljica još i ugarski sabor na 
8. studenoga u Budim, pozvavši u nj iz svake županije 
po četiri odličnija plemića. Sabor se sasta; izaslanici 
županija tužili se i podigli, da im se vriedjaju „slobo- 
štine, povlastice i prava pod prvašnjimi kraljevi stečena," 
te poslaše svoje punomoćnike pred kraljice, da zatraže 
od njih potvrdu tih prava. Kraljica je Marija zbilja 
sedmi dan sabora (15. studenoga) posebnom poveljom 
potvrdila prava i povlastice stališa i redova kraljevine, 
i obrekla, da će ih ona sama neoskvrnjene čuvati i ob- 
državati. Sabrano plemstvo priznade joj za to kao za 
uzdarje supruga Sigismunda za „tutora i upravitelja 
kraljevstva. " 

Ali sve ovo bijaše prekasno, jer je u to stranka 

Karla Dračkoga već suviše mah preotela. Hrvatski ve- 

likaši, poimence Horvati, Lackoviti, 1^2ixv 1?^\itiv2u (koii 

se je vratio iz Bosne), i drugi skupiše svoje čete, pa na 
čelu hrvatske vojske povedoše u prosincu 1385 svoga 
izabranika iz Zagreba ravno u Budim. Kada se je voj- 
ska približavala Budimu, kraljica Jelisava, kao da ne 
zna, za što Karlo dolazi, pošalje pred njega poslanika, 
da ga zapita, dolazi li kao gost ili kao neprijatelj? 
Karlo odgovori glasniku po prilici ovako : „Vazda se za- 
hvalna srca sjećamo, kako je kralj Ljudevit slavno osve- 
tio smrt otca našega. Potaknuti jošte bratinskom ljubavi, 
koju gojimo prema sestri svojoj, pohrlismo, da kraljev- 
stvo, ratovi razdvojeno, ujedinimo, da nesložne velmože 
izmirimo, pa da izmireni narod pod okrilje sestrino po- 
vratimo. To je povod našemu dolazku," Kraljica, majka 
i kći, videći sada, da silom ne bi ništa postigle, odlučiše 
služiti se prievarom, ne bi li Karla ipak nadmudrile. 
Učiniše zato, kano da vjeruju riečim njegovim, te 
razglasiše po gradu, kao da on dolazi s njihovom vo- 
ljom. Pače, kad se je već primicao Budimu, podjoše 
mu u susret u zlatnih kočijah uz sjajnu i brojnu 
pratnju. Došavši pak u Budim ponudi še mu kraljice, 
da se nastani u kraljevskih dvorih; ali Karlo, budi 
s čednosti budi s opreznosti zahvali se kraljicam za 
ponudu, pa ode na stan u jednu gradjansku kuću. 
Kraljice ga izpratiše sve do njegova svratišta, pa ga 
i pohodiše u stanu njegovu Kad je tamo Karlo medju 
obima kraljicama sjedio, reče mu mati Jelisava: „Pre- 
mili sinko, ugodna je tvoja čovječnost i velika je tvoja 
zahvalnost prema kralju Ljudevitu, kad si ti ostavio 
kraljevstvo, ženu i djecu, pa si iz tako daleke zemlje po- 
hrlio, da ugušiš pokret u Ugarskoj i nama biednicam 
pomogneš. Mi ne možemo dovoljno da ti hvalimo i da 
te nagradimo, neka ti plati svemogući Bog." Pošto je 
kraljica svoje rieči tihimi uzdasi popratila, kralj Karlo 
ponikne nikom i odgovori joj ovo: „Častna majko, dokle 
bude žive daše u nama, vaz^^ t^ ^^ Ta^si'^^Jkssa'st«^^'^^ 

spominjati velikodušnoga kralja Ljudevita.^ Na to se 
kraljice oprostiSe sa svojim gostom, pa se povratiSe u 
kra^'evske dvore. 

Za malo dana očitovaše Karlovi hrvatski pristaoci, 
čim se je prikupilo i iz Ugarske njegovih ljudi, pošto 
su upravo došli. Proglasiše ga naime upraviteljem dr- 
žave, a on se namah na to useli u kraljevske dvore i 
sazove sabor za Božić. Na saboru nadjoše se sami pri- 
jatelji njegovi ; oni uzbuniše puk, te gotovo čitavi Budim 
zahtievaše Karla za kralja. „Ovoga Karla** vikaše svje- 
tina, ^posla nam sam Bog s neba, njega čovjeka ho- 
ćemo za kralja.** Na to sabor jednoglasno proglasi Karla 
za kra^a ugarskoga i hrvatskoga. Kad to vidješe kra- 
ljice Jelisava i Marija, ljuto se zabrinuše. No još se 
više prepadoše, kad no stiže u kraljevske dvore posla- 
nik sabora zahtievajući, da se Marija odreče krune i 
kraljevstva. „Budite zadovoljne,** govoraše glasnik, „što 
ste dosad po Božjoj i našoj volji kraljevale; sad vam 
se je odreći i krune i vladanja. Ne ćemo više; da nam 
žena zapovieda. Pa ni po pravu ne ide vas kraljevstvo ; 
vi ste žene, a Ugarskoj, nije nikada kraljevala žena. Pa 
niste ni vrstne, da tolikom državom ravnate. To može 
jedino čoi^jek. Ovo, što rekoh, volja je sviju. Dobro je 
zato, da popustite volji stališa, osobito kad inače ude- 
siti ne možete." Kraljica kosnuše se duboko ove rieči, 
zaniemiše i gotovo da se onesviestiše. Prva se dozove 
k sviesti kraljica Marija; pa suznih očiju probesjedi 
ovako : »Ne ću da se odrečem otčeva priestolja, jer me 
zapada po pravu; medjutim radite vi po svojoj volji, 
kako ste započeli, ja sam suviše slaba žena, da bi se 
mogla protiviti. Molim vas jedino, da pošteđite život 
moj i majke moje, i da me pustite otići iz Ugarske, pa da 
odem k svome suprugu, kojega ste otjerali.** 

Sad se tek sjeti majka Jelisava; da kćer u bolje 

nputi. Zato reče najprvo glasniku: „Mili moj sinko, n 
velikn si nas biedu turio, jer tražiš, da ti mi slabe žene 
umah odgovorimo. Podji i kaži onim, koji su te poslali, 
da si izvršio, što ti povjeriše. Mi smo pod jednim kro- 
vom s Karlom, pa ćemo mi same njemu odgovoriti na ovu 
poruku. "" Kad glasnik ode, kraljice navališe plakati, pa 
pošto se izplakaše, počeše se dogovarati, što da učine. 
Iskusna majka svjetovaše kćer, neka popusti, da ne bude 
gorega zla; možda će svanuti bolji dani, kad će joj se 
vratiti izgublijeno priesto^e. Nešto od straha za život, a 
još više upućena lukavom majkom, Marija se na po- 
sljedku rieši, da će se odreći krune. Dozove kralja Karla 
Dračkoga, pa mu reče : „Holimi Ugri, narodom neobuz- 
danim, ne može žena da vlada ; zato primi ti žezlo predja 
tvojih, pa vladaj, kako umiješ i hoćeš." Poput munje 
proleti ova poruka gradom Budimom, i sve je vjerovalo 
da se je kći kralja Ljudevita dobre volje odrekla 
priestolja. 

Ovako se je Karlo Drački pomoću hrvatskih veli- 
kaša uzpeo na priestolje ugarsko. Umah zatim spremao 
se, da se vjenča i starom krunom kraljevskom. Bješe to 
na staru godinu 1385, a vjenčao ga je ostrogonski nad- 
biskup Dimitrija. Na polazku iz Budima u Stolni Bio- 
grad pratila su Karla obje kraljice, neka sviet vidi, da 
su one sporazunme, i da mu i'e Jelisava zbilja majka, a 
Marija sestra. No već putem 2mogi su plemići sažalje- 
vali tužne kraljice, što su poput robMnja morale gle- 
dati slavlje svoga protivnika. Još više ozlovolji se narod 
za samoga krunisanja. Baš kad je slavlje u crkvi bilo 
najveće, obje kraljice padoše na grob kralja Ljudevita, 
pa vrelimi suzami nakvasiše mramor grobnice njegove. 
To dime skupljeni narod silno ; pa kad je zatim nad- 
biskup ostrogonski tri put narod pitao, hoće li Karla 
za kralja, n^e crkva ozvanjala oduše^^^iusoL klks^s^sss^^ 

nego muklim šaptom^ koji je svaki put bio sve slabiji. 
I druga zlosretna znamenja potakoše mnoge, te počeše 
slutiti zlo. Tako zajaši Karlo poslije vjenčanja konja, da 
prodje ulicami Stolnoga Biograda; pa kad su htjeli da 
iznesu iz crkve zastavu sv. Stjepana, da ju nose pred 
kraljem, udariše njom o crkvena vrata te ju razbiše. 
Puk je umah nagadjao, da će se nešta zgoditi. Još neu- 
gođnije slutnje obuzeše pučane, kad je Karlo ulazio u 
Budim, pa je nastala strašna oluja s grmljavinom i po- 
tresom, s kojega se razpukoše zidine kraljevske palače. 
Pa i samoga Karla, pričaju, da su stale moriti crne 
slutiye, kada jednoga dana doleti sila vranih gavranova 
pa poče udarati krilima po prozorih kraljevske palače i 
graktati, da je sve ozvanjalo. Gonili ih — ali sve zaludo, 
oni se ne dadoše preplašiti. 

I zaista se spremala krunjenomu kralju crna kob. 
Kraljica Jelisava dan i noć viećala sa svojim ljubimcem 
Nikolom Gorjanskim, kako da se rieši neugodna gosta 
u kraljevskih dvorih. Dok je Karlo Drački, okružen od 
svojih hrvatskih i talijanskih pratilaca, skoro bezbrižno 
lastovao, dieleći nagrade svojim vjernim službenikom, 
dok je žena njegova Margareta, dobivši prve glase o nje- 
govu vjenčanju, slavila slavlje s čitavim narodom j u 
Napulju ; dotle je lukava i himbena Jelisava neprestano 
snovala, kako da se osveti čovjeku, koji je njoj ugrabio 
vladu, a kćeri krunu i priestolje. A osnove je svoje 
mogla lasno izvesti, ta stanovala je sa svojim najljućim 
dušmaninom pod jednim krovom ! 

Mjeseca siečnja 1386 boravio je Karlo Drački ne- 
prestano u gradu Budimu. Stanovao je s kraljicami skupa 
u kraljevskom dvoru, dao im je izkazivati kraljevske 
počasti, dopuštao im je, da obće s kime ih je volja, ne 
hraneći pohode kod njih niti onim, koji su na-nj očito 
mrzili, pošto ih je, skinuvši ih aa i^ihovih časti ljuto 

uvrieđio. Kraj tolike nebrige njegove mogla je Jelisava 
raditi, i obćiti, što i s kim je samo htjela. Dne 7. ve- 
ljače, trideset i deveti dan iza Karlova krunisanja, uđje 
u kraljevski dvor Nikola Gorjanski s velikom pratnjom 
svojih ljudi. Govorilo se, da će se oprostiti s kraljicami, 
jer se sutradan vraća u Slavoniju, da u Gorjanu pro- 
slavi pir svoje kćeri. Oružane čete, koje će ga na putu 
pratiti, pa i druge, koje bješe potajno dozvao, stajale 
su pripravne u varoši i pred vratima kraljevskoga dvora. 
Pod večer zamoli Jelisava kralja Karla Dračkoga, da 
dodje za čas k njoj u njezine odaje (dvorane), jer daće 
mu saobćiti neke glase, koji joj stigoše od zeta Sigis- 
munda. Karlo dodje, te bi neobično prijazno dočekan. 
Pošto mu kraljica napomenu, da će govoriti o državnih 
poslovih, odpusti on svoje talijanske pratioce, dočimmu 
se tjelesni stražari razštrkaše po hodnicih. Na jednom 
udju u dvoranu Nikola Gorjanski i prvi peharnik Blaž 
Forgač, da se tobože s kraljicom oproste. Razgovor se 
medjutim i u njihovu prisuću nastavi. Kada se je u 
to Karlo licem okrenuo kraljici i odvratio od obih muž- 
karaca, namigne Gorjanski Forgaču, a ovaj izvuče svoju 
topuzinu izpod kabanice i zakala ju Karlu u glavu. Ubo- 
jica se na to mašući krvavim topuzom protura kroz 
nadošle tjelesne stražare i pohiti k četam Gorjanskoga, 
pa ih dovede u dvorište palače. Kraljica Jelisava pala 
tobože u nesvjesticu ; a Gorjanski izletio iz dvorane, da 
krvlju započeto djelo završi. Karlo medjutim ne bijaše 
mrtav, nego samo omamljen ; osviestiv se malko odte- 
tura u svoje odaje. U to bi talijanska tjelesna straža 
Karlova iz dvora protjerana, te dvorom zavlada Gor- 
janski, koji dade polumrtva Karla pomoo stražiti. Su- 
tradan navieštali su glasnici po ulicah Budima grada, 
da je Karlo mrtav, a zakonita kraljica Ugarske i Hr- 
vatske da je Marija, koja prašta veledušao s^^vocv^ fejfj^ 

su budi milom budi silom pomagali njezine krvne ne- 
prijatelje. Svjetina Budimska koja je nedavno klicala 
Karlu, isto je tako oduševljeno pozdravljala Mariju, pa 
da oduška dade svojoj radosti, porobila je dućane 
talijanskih trgovaca. Hrvatske čete pako, i hrvatski ve- 
likaši, koji su Karla dopratili u Budim, vratiše se s ta- 
lijanskimi savjetnici i stražari njegovimi u Hrvatsku, 
hoteći tako pokazati, da ne pristaju uz kraljicu Mariju. 
Hrvatske čete vodili su kući ban Ivan i Stjepan Lac- 
ković. 

Isti dan, kad je Gorjanski dao Mariju proglasiti 
kraljicom, odveden bi smrtno ranjeni Karlo iz Budima u 
tvrdi Višegrad. Tamo ga je čuvala jaka straža, čeka- 
jući na njegovu smrt. Ali jaka narav Karlova ko da će 
preboljeti smrtonosne rane ; pa kad to kraljice začuše, 
zapovjediše da se ubije. Jedni tvrde, da su ga zadavili ; 
a drugi, da su ga otrovali. 

Karlo Drački pogibe tužno 24. veljače 1386, osta- 
vivši za sobom razklimani priestol napuljski, iuzudovu 
Margaretu jedva desetgodišnjega sina Ladislava i kćer 
Ivanu. Bješe mu tekar četrdeset godina. A bio je uman 
i valjan vladar. U svojoj nasljednoj kraljevini (Napulju) 
proslavio se kao vrstan vojvoda i vladalac, kao prijatelj 
znanosti i umjetnosti, koji je rado časove dokolice pro- 
vodio medju učenjaci i pjesnici. I u Hrvatskoj steko si 
je još ko vojvoda upravo timi vrlinami mnogo pristalaca 
i oduševljenih prijatelja, koji su se od njega nadah 
spasu svoje domovine. 

26. Osveta Hrvata. 

Kad se je Ivan Horvat s bratom Pavlom i Ladi- 
slavom, i s nepokolebivim Ivanom od Paližne iz nesre- 
tnoga Budima vratio u Hrvatsku, pa kad se je pročulo 
ZA tužni konac hrvatskoga ljubimca^ Karla Dračkoga, 

zajauče sva zemlja od Drave do mora. Bilo je doduše 
pojedinih velikaša, koji su hrlili, da se poklone Mariji i 
majci joj Jelisavi ; ali najveći dio hrvatskoga naroda 
odvraćao se je s užasom od kraljica krvnica, pa je va- 
pio za osvetom. Ivan Paližna ostao banom u Hrvatskoj 
i Dalmaciji, da ih čuva za sina Karlova, mladjanoga 
Ladislava, dočim je Ivan Horvat pošao s bratom Lađi- 
slavom u slovinsku zemlju, a odanle u nekadanju svoju 
banovinu Mačvu, da i ovu oblast podigne na noge, pa 
da plane sva zemlja od Morave do mora. Za kratko 
vrieme podje Ivanu Horvatu za rukom, te zauze Maćvu 
s kraljevskimi gradovi Bitvom, Kupinovim i sa zname- 
nitim gradom Beogradom, a zatim oblada Sriemom, žu- 
panijom vukovskom i požežkom, pa će odavle udarati i 
na samu Ugarsku. 

Silaa strah obuze kraljicu Jelisavu, kada začu, 
što se ono zbiva na obalah Save i Dunava. Imenuje 
namah mačvanskim banom svoga pouzdanika Stjepana 
Koroga, pa ga pošalje s vojskom na jug, da pokori hr- 
vatske ustaše. Stjepan ogleda se sa Ladislavom Hrva- 
tom, razbije mu čete, te osvoji banovinu Mačvu s ona 
tri grada. Ali taj poraz nije ustaše pokorio, već ih je 
podstrieknuo na što žešći odpor. Ivan Horvat i Ivan 
Paližna pohrliše sa svojimi četami, da se pridruže raz- 
bijenomu Ladislavu i da sjedinjenimi silami udare na 
bana Stjepana. Ustaška vojska razbije kraljevsku, pro- 
tjera ju preko Save, pohara dvore bana Stjepana, za- 
robi veliko roblje, osvoji županiju požežku i vukovsku, 
pa onda se spremi, kako će provaliti u Ugarsku. Stje- 
pan Korog nadje se sada u velikoj nevolji. U sretan 
čas stiže mu pomoć od ugarskih velikaša, pa ojačavši 
tako sadje opet na jug Drave i zametne bitku s usta- 
šami, u kojoj ih razbije i potisne. 

Premda je kraljevska vojska pobiedila, ipak ne bi- 
jaše ban Stjepan tako jak, da bi mogao ustaše svladati 
i pokoriti. Razbijena vojska ustaška povukla se u za- 
padne strane slovinske zemlje, pa se spremala na novu, 
žešću borbu. To dodija Nikoli Gorjanskomu, kojega su 
gradovi i posjedi takodjer mnogo stradali za ovoga ra- 
tovanja, pa odluči jednim udarcem skršiti ustaše u svome 
zavičaju. On sam vodit će vojsku na njih ; a da bi ih 
lašnje pokorio, sklonio je obje kraljice Mariju i Jelisavu, 
da ga i one prate na bojno polje, pa da svojom prisu- 
tnosti pomognu k odlučnoj pobjedi. 

Polovicom srpnja 1386 silazile su kraljice s Niko- 
lom Gorjanskim u južne strane k vojsci bana Stjepana. 
Pratila ih je sjajna pratnja, sav rod Gorjanskih knezova 
(Nikolini sinovi Ivan i Nikola, zatim stričevići njegovi 
Pavao Stjepanov i Ivan Pavlov), zatim Mikac Prodanić, 
Ivan Morović, ubojica Karlov Blaž Forgač, Poljak Sći- 
bor Sćiborić, i mnogi drugi velikaši, koji se poimence 
napominju. Kraljice predjoše s odličnom pratnjom svo- 
jom rieku Dravu, a onda krenuše ravno prema Djakovu 
i gradu Gorjanu, baštini Gorjanskih knezova. 

Hrvatske ustaše jedva dočekaše taj čas, da se s 
ubojicama svoga ljubimca kralja sastanu na slovinskoj 
zemlji. Ban Ivan Horvat, čim je čuo, da su kraljice 
prešle preko Drave, razašalje svoje uhode, da ju traže 
i da mu dojave, kojim je putem udarila. Saznavši za 
Bve stavi zasjede, da ulo\i i kraljice i čitavu pratnju 
njihovu. 

Zorom 25. srpnja prolazile su kraljice s pratnjom 
svojom cestom prema Djakovu, ne sluteći ništa zla. 
Jošte je bila samo jedna ura hoda od grada Gorjana, 
kad no na jednom navališe na jijih ustaše, vodjeni bra- 
eom Ivanom i Ladislavom Horvati, i Ivanom Paližnom. 
Jaka konjanička četa ustaša o\)ko\\ \\\ \ ^^tcl^It^^ bov 

Mnoge čete kraljevske pobjegoše glavom bez obzira, a 
što ne mogaše umaknuti, bi posječeno. Prvi se obori na 
ustaše Blaž Forgač, krvnik Karlov, ali ga obori s konja 
ustaško koplje. Na to priskočiše ustaše, pa mu na oči- 
gled kraljica ođrubiše glavu. Videći to Nikola Gorjan- 
ski, skoči s konja, pa stade uz kola kraljičina, da brani 
sebe i njih. Borio se je upravo junački i odbijao udarce 
neprijateljske, dok se napokon jedan ustaša uvuče pod 
kraljičina kola te ga potegne za noge, tako da je na 
zemlju pao. Sad se oboriše na nj drugi vojnici, pa ga 
pred očima obih kraljica razkomadaše. Dvoranici i ve- 
likaši popadaše sada redom, ili pak biše živi zarobljeni. 
Ostadoše napokon same kraljice sa svojimi dvorkinjami, 
koje su bile u kolima. Razjareni ustaši navališe sada 
na kola. prevalile ih i izvukoše iz njih obje kraljice. 
Uz neprestane pogrde i uvrede dovedoše ih pred Ivana 
Horvata, koji ih oštrimi riečmi uze koriti i spočitavati 
im ubojstvo Karla Dračkoga. Kraljice bijahu u smrtnoj 
stisci. Jelisava pade Ivanu pred noge, pa ga sklopljenih 
ruku uze moliti: „Pomiluj, bane, pomiluj; sjeti se do- 
broga kralja Ljudevita, pa se ne sveti nedužnoj kćeri 
njegovoj. Ja sam zamislila onaj zločin; moj sukrivac 
koji ga je izveo, okajao je netom smrću svoj grieh; 
Smiluj se slaboj ženi, tako ti časti tvoje, ta nisam ni 
ja bez razloga sagriešila." Ban Ivan ne htjede si ruke 
omastiti krvlju žene kraljevskoga roda i rodjakinje svoga 
pobratima bosanskoga kralja Tvrtka; zato oprosti kra- 
Ijicam, i majci i kćeri, ali zapovjedi, da se zajedno sa 
zarobljenim! velikaši i dvoranici zatvore u tvrde gra- 
dove po Hrvatskoj. Od pratilaca naime kraljičinih po- 
bjeg(še samo Ivan Morović i Nikola Gorjanski sretno 
svojim kucam ; svi ostali ili izgiboše ili padoše s „bla- 
gom neizmjerne množine i velike vriednosti" u ustaška 
ruke. 



■fc. 

Sada se napuniše tamnice građa Požege i Orljave 
u Slavoniji, Čakovca u Medjumurju i Počitelja u Krbavi. 
Zarobljene kraljice pak odvede Ivan Paližna najprvo u 
Ivanić, odanle u Gumnik (sada Boriljevo), dvorac bi- 
skupa zagrebačkoga kod Čazme, a' na posljedku u Novi 
grad na moru (gradu Zadru na sjeveroiztoku). Pričaju 
neki, da su ustaše mrtvomu Nikoli Gorjanskomu od- 
rubili glavu, pa ju poslali u Napulj kraljici Margareti, 
neka vidi, kako su Hrvati osvetili tužnu smrt svoga lju- 
bimca a njezina vojna. 

Čitava Hrvatska s Dalmacijom, Slavonijom i Ma- 
čvom bijaše sada u vlasti Ivana Horvata i njegovih 
ljudi. Zabrinuti velikaši ugarski sastadoše se u Budimu, 
da viećaju, što će učiniti. Pozvaše i kraljevića Sigis- 
munda, muža zarobljene kraljice Marije, da oslobodi 
svoju suprugu i da smrvi hrvatske ustaše. Dvie velike 
vojske poći će na nevjerne Hrvate ; jednu će voditi La- 
dislav od Lučenca, a drugu Nikola Gorjanski, sin ne- 
sretnoga palatina. Sam Sigismund dodje početkom go- 
dine 1387 u Hrvatsku, pa nastojaše deseci se u gradu 
Koprivnici, kako bi ustaše svladao. No ovi, da svoje 
protivnike zaplaše, udjoše nekoliko dana poslije mlade 
godine u Novigrad, pa zadaviše tamo kraljicu Jelisavu 
na očigled njezine kćeri Marije. Tek 9. veljače donesoše 
joj mrtvo truplo u Zadar, pa ju sahraniše u starodre- 
vnom samostanu sv. Krševana. Tako pogibe Jelisava Bo- 
sanka, žena puna duha, odvažna i neumorna, koja je 
vladala državom još za kralja Ljudevita. Ustaše hrvatski 
smatrahu ju za svoju najljuću protivnicu, pa znajući, da se 
s njom ne će moći nikada izmiriti, zadaviše ju u tavnici, 
i da nestane glavnoga kamena smutnja, i da se prepa- 
dnu ugarski prijatelji kraljice Marije. 

Smrt kraljice Jelisave i sreća hrvatskih ustaša, koji 
su malo zatim zauzeli i kraljevski gtad GYa.dac u Za- 

grebu i tvrđi Medvegrad u gori zagrebačkoj, silno se 
kosnu Marijinih prijatelja u Ugarskoj. Na samu cvje- 
tnicu (31. ožujka) 1 387 sastadoše se u Stolnom Biogradu, 
pa tamo ovjenča vesprimski biskup Benko kraljevića Si- 
gismunda krunom sv. Stjepana. Sada će Sigismund kao 
krunjeni kralj moći odvažnije postupati, i da umiri Hr- 
vate i da spase svoju ženu Mariju, koja je svedjer ča- 
mila u Novigradu, strepeći danju i noću, da ju ne stigne 
tužna sudbina majčina. Na veliki četvrtak (4. travnja), 
dakle nekoliko dana iza krunisanja, izdade Sigismund 
ovaj proglas na Hrvate: „Sigismund, Božjom milosti 
kralj Ugarske, Dalmacije i Hrvatske svim svojim vjer- 
nim plemićem i drugoga staleža stanovnikom, koji su u 
naših kralj evinah Dalmacije i Hrvatske, pozdrav i mi- 
lost. Vjerni Ijubezni naši! Pošto su Ivan Horvat, ne- 
kada ban, i Ivan (Paližna), koji se drži za vranskoga 
predstavnika, očiti protivnici sv. krune i kraljevine Ugar- 
ske i našega veličanstva, već dosad u naših kraljevinah 
počinili silnih bezakonja, pa se opet, kako se glasa, spre- 
maju da ih počine : to ćemo, ako Bog da, za kratko 
vrieme zajedno sa svojimi vjernimi biskupi i velikaši 
kraljevine Ugarske odlučiti, da se prihvate zgodna sred- 
stva, pa da se ti naši buntovnici valjano kazne za svoju 
tvrdokornost. Zato vjernosti vaše molimo i ozbiljno vam 
nalažemo, da uztrajete u vjernosti, u kojoj bijahu do- 
sad vaši predji za prošlih kraljeva, i u kojoj bijaste i 
vi, i još jeste, kako se nadamo, pak da se onim pro- 
tivnikom muževno oprete ; česa ćemo se veledušno vazda 
spominjati i (hvaliti) vam i svakomu od vas." 

Sigismund medjutim nije se samo s ovim proglasom 
zadovoljio, nego je upro svu svoju snagu za spas svoje 
žene Marije. U odlučni čas nadje u samoj Hrvatskoj 
gorljiva privrženika, koji mu je zborom i tvorom poma- 
gao. Bijaše to Ivan Frankapan, knez krčki i modruiki. 

On se kralju ponudi, da će voditi kraljevsku vojsku pod 
Počitelj i Novigrad, pa osloboditi tamošnje sužnje. Ali 
se kralj Sigismund poboja, da bi Ivan Horvat u osudni 
čas poveo kraljicu Mariju preko mora u Napulj, odakle 
se sigurno ne bi više vratila. Za to nastojaše svom si- 
lom, da sklopi s Mletčani savez, pa da mu oni pomognu 
svojom mornaricom. Dne 9. travnja poručivao je u to 
ime Mletčanom: „Ja sam sa svojimi velmožami i bi- 
skupi odlučio, da dvie nedjelje poslije Dubova podjem na 
vojnu proti banu Ivanu i Ivanu Paližni. našim bunto- 
vnikom, da ih po mogućnosti uništim, pak da onda po- 
djem do mjesta, gdje je naša supruga zatvorena. Ali 
pošto se bojim da bi ju buntovnici mogli prevesti preko 
mora na druge strane : to vas molimo, koliko samo mo- 
žemo, da izvolite razmjestiti po moru svoje galije, koje 
bi branile, da bude prevezena. Ali to bi valjalo umah 
učiniti." Mletačka se vlada rado odazove molbam Si- 
gismundovim. Oboruža dvadeset i četiri galije, previdi 
ih dovoljnom vojskom i povjeri ih svojemu vojvodi Ivanu 
Barbadigu s nalogom, da ne samo zaprieči, ako bi ustaše 
htjeli Mariju iz Novigrada drugamo pD moru prevesti, 
nego da i kraljevsku vojsku na kopnu podupre, čim bi 
kraljica oslobodjena bila. 

Osiguravši se tako Sigismund na moru spremi se 
na kopnenu vojnu. U svibnju 1387 diže se knez Ivan 
Frankapan, pa sjedinivši se s knezovi krbavskimi Bat- 
kom, Nikolom i Tomom, pohrli iznebuha pod grad Po- 
čitelj u Lici, gdje je stajao Ivan Paližna i stražio stražu 
da mu ne uteku sužnji Stjepan Korog, Stjepan Kanižaj, 
i drugi, koji su još od srpnja prošle godine bili zatvo- 
reni. Kako je Ivan Frankapan Paližnu naglo zaskočio, 
nije ovaj mogao grada dugo braniti. Pomoći ne mogaše 
se od nikuda nadati, jer su druge vojske zabavljale dru- 
gove njegove. Ivan Paližna hrabro se je borio, te je 

danja i noća napadao na obsadne čete. Ali na posljeđku 
ponestade u Počitelju hrane, pa tako prisili Paližnu ljuti 
glad, da se pogadja o predaji grada. Knez Ivan Fran- 
kapan tražio je od Ivana Paližine, da pusti kraljica 
Mariju na slobodu, a za to može sam slobodno otići iž 
grada i poći, kamo ga je volja. Ivan Paližna izprva nije 
htjeo da na to pristane ; ali na posljeđku „iztrošen gla- 
dom i neprekidnim bojem" privoli te izadje iz grada. 
Predajom Pofcitelja dobavili su se slobode svi oni veli- 
kaši ugarski, koji su u njem bili skoro godinu dana za- 
tvoreni. 

Iz Počitelja ode Ivan Paližna preko Velebita na jug 
u Novigrad, da barem taj grad obrani od sile nepri- 
jateljske, i da u suprot svome obećanju i nadalje zadrži 
kraljicu Mariju u sužanjstvu. No Ivan Frankapan pobiti 
odmah za njim i obsjedne grad s kopna; dočim mle- 
tački vojvoda Ivan Barbadigo udje u Novigradski zaljev, 
te opaše grad s morske strane. Uza sve to Ivan Pa- 
ližna nije bio čovjek, da bi se tako lasno predao, već 
se je hrabro otimao sjedinjenoj vojsci mletačkoj i kra- 
ljevskoj. Na posljeđku ne preostade mu ipak drugo, niego 
da se pogadja o predaji. S knezom Ivanom Frankapa- 
panom ne htjede priegovarati, pošto je bio vojvoda Si- 
gismundov, kojega Paližna nije priznavao za zakonitoga 
kralja ; već pozove mletačkoga vojvodu Ivana Barbadigu, 
da se s njime pogadja. Ivan Paližna pustit će zatvorenu 
kraljicu na slobodu, ali za to dati će mu mletački voj- 
voda taoce, kojimi će jamčiti, da se ne će nikako zlo 
dogoditi ni njemu ni njegovim Ijudem. Pa tako i bješe. 
Dne 4. lipnja 1387 izadje kraljica Marija iz Novigrada, 
u kojem je do deset mjeseci bila zatvorena, pa odplovi 
na mletačkoj galiji najprvo u Nin, zatim u Senj, a oda- 
vle podje 1. srpnja u Zagreb, gdje se iza tolikih patnja 
sastade sa suprugom svojim Sigismundom. 

Oslobodjenje kraljice Marije prouzrokova veliko ve- 
selje i u Ugarskoj i u Mletcima. Pa i sam papa rimski 
pobvali u pismu Mletčane i krčkoga kneza Ivana Fran- 
kapana. Sretni taj događjaj ohrabri Sigismunđa, pa svimi 
silami pregne, da sasvim skrši pokret u zemljah hrvat- 
skih. Ne samo u Hrvatskoj, nego i u Slovinskoj zemlji 
i u Maćvi moraju se razpršiti pristaše Karla Dračkoga 
i mlađjanoga mu sina Ladislava. Krvava borba razmahne 
se sada poimence u slovinskoj zemlji. Ivan Horvat raz- 
bijen bi od kraljevskih četa kod Cernika, pa se morade 
zatvoriti u tvrdu Požegu. Ali i tamo obkoli ga kra- 
ljevska vojska, te bi on bio živ pao u ruke svojih ne- 
prijatelja, da ga ne spase Stjepan od Šimontornje, stari 
znanac njegov, a sada vojvoda kraljevskih četa. On ga 
potajno „svojom lisičjom lukavosti" dade dovesti u svoj 
logor, pa ga onda pusti, da bježi preko Save u Bosnu. 

Hrvatski ustaši bijahu u čitavom kraljevstvu razbiti 
te moradoše pobjeći u susjednu Bosnu, gdje ih je već 
odprije rado primao kralj Stjepan Tvrtko, te ih poma- 
gao vojskom i zairom. Hrvati se okaniše sada nade, da 
bi mogli na priestplje podići napuljskoga kralja Ladi- 
slava, već počeše raditi svimi silami, kako bi hrvatsko, 
kraljevstvo izvinuli iz ruku Sigismundovih, pa ga onda 
pridružili moćnoj državi bosanskoj. A pri tompomagaše 
ih gorljivo i izdašno sam Stjepan Tvrtko. Odkada se je 
naime on 1376 svečano ovjenčao dvogubim viencem: 
srbskim i bosanskim, živa mu je bila želja, da prikupi 
pod svojim žezlom sve zemlje srbske i hrvatske, i da 
stvori moćnu državu, koja bi dopirala od Morave i Du- 
nava do jadranskoga mora. Osobito je pak žudio, da 
bi se mogao što prije prozvati kraljem „Hrvata i Dal- 
macije", i da bi zaista ovimi zemljami obladao. Za to 
mu u najzgodniji čas dodjoše hrvatski bjegunci, nudeći 
mu neke svoje gradove, da ih uzme za sebe, pa da iz 

tih gradova pokuša osvojiti čitavu Hrvatsku r Dalma- 
ciju. Još g. 1387 bio je gospodar znamenitih gradova 
hrvatskih: Klisa, Vrane i Ostrovice, odakle je njegov 
odsad vojvoda Ivan Paližna s bosanskimi četami na sve 
strane širio vlast bosanskoga kralja. U isto vrieme opet 
provaljivali su Horvati i Lackovići s bosanskimi junaci 
preko Save u slovinsku zemlju. 

Tri pune godine (1388 — 1390) potraja borba Tvrtkova 
za Hrvatsku i Dalmaciju. Iz tvrdoga grada Elisa, iz 
Vrane i Ostrovice udarali su Ivan Paližna i vojvode 
bosanske na obliže gradove dalmatinske. Osobito je 
mnogo stradao Sigismundu vjerni grad Split. Evo kako 
se u lipnju 1388 izjadaše Splićani svome kralju Sigis- 
mundu: „Već više od tri godine bije nas mač kralja 
bosanskoga, a već osamnaest godina trpimo progona od 
Ivana Paližne. Ti su nas dušmani naši nekad odieljeni 
uznemirivali, no od 18 veljače ove godine giyetu nas 
zajedničkimi silami, progone nas i uništuju. Banovina 
Bosna i grad Klis puni su naših zarobljenika , 
mrtvaca, pliena i odkupa za zarobljenike. Sve, što 
god imamo, oštećeno je , uništeno , spaljeno sve do 
zidina samoga grada , a što je još gore , naši 
su zarobljenici ne samo nemilosrdno mučeni, nego 
i gladom i žedjom moreni, pače ih i uda lišavaju, te 
s toga umiru. Trupla naša nesahranjena daju se vuko- 
vom i bacaju se psom. Svi nam se usjevi otimlju, da s 
ognjem haraju; dohodci našega grada posve su do ni- 
štice smanjeni, a troškovi silno pomnožani. Od morske 
strane očekujemo svaki dan navalu brodovlja, koje je 
na zapovied i trošak kralja Tvrtka u Kotoru sagradjeno. 
Prošle godine 2. kolovoza provalila je golema vojska 
bosanska u naše polje, a sada je vojska kralja bosan- 
skoga, sjediiiivši se s vojskom Ivana Paližne, 18. svibnja 

opet udarila na naš kotar i ostala tamo trinaest dana, 
rušeći vinograde i sjekući drveće. . . Uviek stojimo u 
oružju: noću ne spavamo, nemamo mirna dana ..." 
Poput Splita stradali su i drugi gradovi primorski 
i zagorski, koji se nisu htjeli pokoriti kralju bosanskomu. 
No i nekim knezovom hrvatskim, poimence Nelipićem i 
Ugrinićem, ne bijaše bolje. Upravo ti knezovi složiše se 
6. listopada 1388 s gradovi u savez, „da medjusobnom 
podporom sačavaju sebe i svu imovinu svoju u dužnoj 
vjernosti kruni ugarskoj". Ali sve to nije ni malo pru- 
dilo ; pače malo zatim pade i grad Knin, taj ključ kra- 
ljevstva hrvatskoga, u bosanske ruke. Kralj Tvrtko ime- 
nuje na to vojvodu bosanskoga Vlatka Hranića 
svojim namjestnikom u Hrvatskoj; a njemu će biti u 
pomoć Ivan Paližna i vojvoda Hrvoje Vukčić iz dčnjih 
krajeva bosanskih. 

Uza sve to potraje borba u Hrvatskoj i Dalmacij 
gotovo još dvie godine. Neko le je vrieme činilo, ko 
da će Sigismundovci pretegnuti, pošto su bosanskomu 
kralju oteli znameniti Klis; no koncem g. 1389 nasmija 
se sreća iznova Tvrtku i hrvatskim ustašam, te vlast 
bosanska opet bi utvrdjena. Namjestnikom Tvrtkovim u 
Hrvatskoj postade na to Ivan Horvat, a zapovjednikom 
bosanskih četa vojvoda Pavao Klešić. Sad se ne mogoše 
više ni najtvrdji gradovi održati. U travnju 1390 po- 
slaše Splićani svoje poslanike Petra Zorića, Dionizija 
Ilijića, Nikolu Sriću i Mihu Madijeva u Bosnu, da kralju 
Tvrtku preporuče grad i nastoje ugovoriti s njim „mir 
i slogu na čast njemu, a za dobro i korist obćine split- 
ske." Za primjerom grada Splita povedoše se ostali gra- 
dovi dalmatinski, medju njima i Šibenik. Jedini Trogir, 
koji je doslije najviše naginjao bosanskomu kralju, uze 
se otimati u zadnji čas. Ali se i Trogirani na posljedku 
predorniBliše, pa se 8. lipnja pcikVom^^ Yt^\VQi b^^au- 

skomu. Poslije gradova na kopnu zaredaše i odaljenije 
obćine otoka Brača, Hvara i Korčule. Bračani poslašeu 
Sutisku na dvor kraljevstva bosanskoga tri svoja posla- 
nika, koje posebnim pismom preporuči ban Ivan Horvat, 
namjestnik Tvrtkov u Hrvatskoj i Dalmaciji. Pošto su 
poslanici kralju očitovali, da su svi žitelji otoka Brača 
pred svojim javnim bilježnikom Radinom Dragotom pri- 
segli vječnu vjernost njemu i njegovim nasljednikom, 
izđade Stjepan Tvrtko 23. srpnja otoku Braču u dva 
jezika (hrvatskom i latinskom) povelju, kojom mu po- 
tvrdi stare sloboštine, oprostivši njegove žitelje svih daća 
i ostavivši im pravo, da si sami biraju knezove, koje 
će međjutim vazda on potvrditi. Slične povelje podieli 
žiteljem Hvara i Korčule. 

Mjeseca srpnja 1390 postade dakle ,4*11 Tvrtko 
gospodarom velikoga diela Hrvatske i Dalmacije. Nje- 
gova vlast obuhvataše svu zemlju hrvatsku od Velebita 
do Cetine, i od Cetine na jug do Kotora. K tome po- 
koriše mu se još i veliki otoci dalmatinski Brač, Hvar 
i Korčula ; a po svoj prilici priznaše ga za svoga kralja 
i krbavski knezovi Kurjakovid. Videći Stjepan Tvrtka 
najveći dio Hrvatske i Dalmacije u svoj h ruku, pro- 
glasi se svečano i kraljem Hrvatske i Dalmacije. Malo 
zatim, koncem kolovoza 1390 dodje na Tvrtkov dvor u 
Sutisku i nadbiskup splitski Andrija Gvaldo, da mu se 
pokloni kao prvostolnik katoličke crkve n hrvatskom 
kraljevstvu. Tvrtko primi prvostolnika najljubaznije, 
pače izdade malo zatim svečanu povelju, kojom poput 
vladara hrvatske krvi potvrdi stare slobode i pravice 
splitske nadbiskupije. Ujedno naloži Pavlu Klešiću, voj- 
vodi kraljevine hrvatske, da nadbiskupa i njegovu split- 
sku crkvu štiti i brani, dokle god nadbiskup ostane 
vjeran kraljevstvu bosanskomu. 

Evo tako osvetiše Hrvati smrt Karla Dračkoga. 
Kraljica Jelisava izdanula u tavnici grada Novigrada^ a 
Hrvatska se s Dalmacijom odmetnula od kraljice Ma- 
rije i supruga joj Sigismunda, pa se sklonila pod moćno 
okrilje slavnoga bosanskoga kralja Stjepana Tvrtka. 

27. KrvaTi sabor u KrižeTCih. 

(1397). 

Veliki kralj bosanski Stjepan Tvrtko, od nedavna 
kralj Hrvatske i Dalmacije, gradio je velike osnove, 
pače je htjeo da se oženi kćerju austrijskoga vojvode 
Alberta HI. iz moćne već tada porodice Habsburga, kad 
ga najednom zateče smrt 23. ožujka 1391. Nešto prije, 
16. veljače bješe umro i Ivan Paližna, najgorljiviji mu 
pristaša, koji je najviše radio, da se Hrvatska s Dal- 
macijom pridruži bosanskoj državi. 

Čim je nestalo Stjepana Tvrtka i Ivana Paližne, 
namah se diže ugarski kralj Sigismund, da vrati izgu- 
bljenu Hrvatsku svojoj vlasti i da trajno pokori hrvat- 
ske ustaše, pa da bude jednom kraj i konac vječitim 
smutnjam na jugu Drave i Save. Osobito mu bijaše u 
prilog, što novi kralj bosanski Stjepan Dabiša nije 
bio ni malo ravan svomu velikomu bratu Tvrtku^ Da- 
biša u jednu ruku nije ise ćutio dovoljno jak, da odoli 
Sigismundu, ako bi na nj udario ; a u drugu ga je ruku 
peklo, što su ga hrvatska gospoda, pa i mnoga bosan- 
ska vlastela smatrala slabićem, pa se počela na novo 
ogledati za napuljskim kraljem Ladislavom, sinom Karla 
Dračkoga. A Ladislav Napuljac ozbiljno prihvaćao po- 
nude, pa počeo svoje prijatelje u Hrvatskoj i Bosni da- 
rivati i mititi darovi i častmi, samo da ih još više udo- 
hrovolji i pridobije. Osobito odlikovaše vojvodu dolnjih 
krajeva, bosanskih^ Hrvoja Vuktića iz z.i\ameuite poro- 

đice Hrvatinića, koja je bila u rodu s hrvatskimi kne- 
zovi Šubićeva plemena. Već u srpnju 1391 potvrdi La» 
đislav „privolom i vlašću majke si i skrbnice Marga- 
rete" bosanskomu vojvodi Hrvoju Vukčiću i bratu mu 
Vuku Vukčiću „banstvo kraljevina Hrvatske i Dalma- 
cije", odredivši uza to, da braća kao bani tih kraljevina 
uživaju sva prava i slobode, časti i milosti, što su ih 
doslije imali i vršili bani hrvatski^. Malo zatim imenuje 
Ladislav glasovitoga Ivana Horvata, nekadanjega bana 
mačvanskoga, svojim jedinim i pravim namjestnikom u 
Ugarskoj i pridruženih joj kraljevinah, hoteći tako po- 
kazati, da ne smatra Sigismunda ni Marije zakonitimi 
vladari Ugarske i Hrvatske. 

Upravo ta imenovanja potakoše i onako bojažlji- 
voga kralja bosanskoga Stjepana Dabišu, da se je raz- 
krstio s vodjami hrvatskoga pokreta i da je počeo o 
tom nastojati, kako bi se izmirio i pogodio sa Sigis- 
mundom. Polovicom srpnja 1393 sastade se on s njime 
u Djakovu u zemlji slovinskoj. Dabiša odstupi Sigis- 
mundu svečano Hrvatsku i Dalmaciju, koje su bile kroz 
tri godine sdružene s bosanskom državom ; Sigismund 
opet priznade Stjepana Dabišu za zakonitoga kralja bo- 
sanskoga i utvrdi s njim vjekoviti mir. Na posljedku 
privoli još Dabiša, da iza smrti njegove predje bosansko 
priestolje na Sigismunda kao na pravoga i zakonitoga 
vladaoca bosanskoga. 

No ova pogodba djakovačka ne bijaše poćudna ve- 
ćini bosanske vlastele, a još manje vodjam hrvatskoga 
pokreta, koji su sada na novo morali ostaviti svoju do- 
movinu, pa se zakloniti u Bosni. Poimence se otimaše 
tome Ivan Horvat. On je s bratom Pavlom pošao čak 
na dvor kralja Dabiše, pa je radio iz petnih žila, da 
se razvrgne ugovor djakovački. Napokon pretegne stranka 
Sigismundovih protivnika. Stjepan Dabiša sam ^ožali^ i 

žto se je ponizio, pa odluči raditi po primjeru svoga 
velikoga brata Tvrtka. U to ime naloži vojvodi Vuku 
Vukčiću, da na novo razvije kao ban zastavu bosansku 
u Hrvatskoj i Dalmaciji; a braći Horvatom dozvoli, da 
u oblasti Usori a u tvrdom gradu Doboru skupljaju 
svoje ljude i njihove čete, pa da onda preko Save pro- 
vale u slovinsku zemlju i* obnove hrvatski pokret. 

To se je zgadjalo prve polovice g. 1394. Sigismund 
se živo zabrinu, te odluči dići veliku vojsku na ustaše 
i njihova pomagača, na odmetnoga Đabišu. Već 5. srpnja 
pozove on iz Lipče grad Kremnicu, da mu uzajmi ti- 
suću dukata i da mu ih pošalje najdulje do Jakovljeva, 
jer da će onda povesti vojsku na bana bosanskoga i 
neke neprijatelje i nevjernike svoga kraljevstva. U ko- 
lovozu već je silazila ugarska vojska na jug, da preko 
Save provali u bosansku oblast Usoru, gdje su se u 
gradu Doboru utvrdili braća Horvati. Na čelu ugarske 
vojske stajaše sam Sigismund, a pratijahu ga odani mu 
velmože sa svojimi četami poimence novoimenovani ban 
hrvatski Nikola Gorjanski s bratom Ivanom, zatim ta- 
vernik Nikola i dvorski vratar Stjepan Kanižaj. Kad se 
je kraljevska vojska približavala gradu Doboru, Ivan 
Horvat sa svojimi izadje iz njega, bojeći se da se ne bi 
mogao u njem održati. Na to obkoli Sigismund grad 
Dobor, te osvojivši ga dade ga spaliti, da ne bude više 
zakloništem hrvatskih ustaša Zatim podje u potjeru za 
ustašami, te zarobi braću Horvate i uz njih još mnoge 
druge kolovodje. Prestravljen s tolike nesreće kralj Stje- 
pan Dabiša pohiti dobitniku Sigismundu u susret, te 
mu se pokloni i obnovi s njim ugovor djakovački. 

Slavodobitno vraćaše se sada Sigismund u Ugarsku, 

vodeći sobom braću Horvate i mnogo drugih sužnjeva, 

da im se strašno osveti. Ne mogaše ni dočekati grada 

Badjma, nego dade Ivana Horvata skončati uz put u 

građu Pečuhu. Po želji i naputku supruge svoje Marije 
osudi ga na groznu smrt. Najprvo su ga mučili usija- 
nima klještama ; na posljedku ga razsjekoše na četvero, 
te pribiše ta četiri komada trupla na gradska vrata. 
S ostalimi sužnjevi ode kralj Sigismund u Budim, gdje 
im je dao glave sjeći, nasladjujući se mukami njihovim i . 
Trideset i jednoga plemića dao je voditi preda se ; ni- 
jedan mu se nije poklonio niti ga za milost molio ; 
zato biše svi redom pogubljeni. Kada je kralj, okružen 
od svojih dvoranika gledao to krvoproliće, i došao red 
na Stjepana Konta od porodice Hedervara, ovaj sigur- 
nim okom ogleda krvnikov mač i progovori: „Mnogo 
sam puta gledao smrti u lice, pa se je ne bojim ni 
sada." Junačka a tužna smrt Kontova dirnu njegova 
mladoga momka Čovka, te navali plakati i naricati za 
svojim gospodarom. Kad to Sigismund vidje, uze tješiti 
vjernoga momka: „Ne prolievaj suza," reče mu, „pre- 
stani plakati ; eto ja ću biti tvoj gospodar, a moguć 
sam ti mnogo više darovati, nego li onaj, koji je glavu 
izgubio." No ogorčeno momče odgovori ubojici svoga 
gospodara : „Ja tebe, češka svinjo, ne ću nikad služiti. " 
Krvnici pograbiše momka, te on bijaše trideset i drugi, 
koji je glavu izgubio. Ugri ne mogoše nikada oprostiti 
Sigismundu tolikoga krvoprolića, pa zato nije više bilo 
do konca njegove vlade pravoga prijateljstva medju 
njim i narodom. 

Glavnih kolovodja hrvatskoga pokreta: Ivana Pa- 
ližne i Ivana Horvata ne bijaše više na životu. Biskup 
zagrebački Pavao Horvat nekako sretno umako osveti 
Sigismundovoj — kažu, da ga je kralj pomilovao, jer je 
bio svećenik — ali mu malo zatim nestade traga i 
glasa. Sad je slavodobitni Sigismund smatrao, da je sva- 
nuo čas, da sasvim skuči Hrvatsku i Dalmaciju. Umah 
poslije krvoprolića u Pečuhu i Budimu ijQ4al\<^ «.h<^^%. 

bana Nikolu Gorjanskoga s bratom mu Ivanom u Hr- 
vatsku, da svlada Ladislavljeva i Dabišina bana, bo- 
sanskoga vojvodu Vuka Vukčića i njegove prijatelje. 
Kod povjestnoga grada Knina dočeka ban Vuk Vukčić 
svoga protivnika, imajući uza se ustaške i bosanske 
čete. Ali sreća ga iznevjeri : on bi razbijen i čete mu 
razpršene. Sad se je Sigismund mogao pohvaliti, da je 
„opet zadobio Dalmaciju i Hrvatsku, te ih svojemu gos- 
podstvu i svojoj vlasti pridružio, a kraljevstvo Bosnu 
primirio." I zaista je tako bilo. Bosanski se vojvode 
vratiše u svoj zavičaj, a hrvatski ustaše, koliko ih je 
još bilo, razbjegoše se na sve strane, tražeći većinom 
zaklona kod svojih bosanskih rodjaka, i čekajući tamo 
bolja vremena. Ban pako Sigismundov Nikola Gorjanski 
smiri iza pobjede kod Knina posljednje trzaje hrvat- 
skoga pokreta nadajući se, da se ne će nikad više vra- 
titi doba Ivana Paližae i Ivana Horvata. 

Dvie godine potraje sada prividni mir u Hrvatskoj 
i Dalmaciji, te je Sigismund mogao o tom misliti, kako 
da se digne na novoga neprijatelja svoje države i či- 
tavoga kršćanskoga svieta, naime na Turke. Godine 
1396 vodio je Sigismund veliku kršćansku vojsku na 
turskoga cara Bajazita. Od hrvatske gospode pridružiše 
mu se ban Nikola Gorjanski s bratom Ivanom, vojvode 
Ivan i Dionizije Morović, Stjepan Lacković i drugi. No 
i drugi evropski vladari poslaše pomoći kralju Sigis- 
mundu, poimence kralj francuzki, zatim knezovi njemački 
i vojvode austrijski. Pa i sam car bizantski (grčki) u 
Carigradu htjede se pridružiti kršćanskoj vojsci; njegov 
poslanik obeća Sigismundu, da će car podići na svoj 
trošak deset galija, a na Sigismundov trošak tri galije. 
Sigismund će koncem svibnja doći do Dunava^ a slie- 
dećega mjeseca dopriet će kroz tursku tada Bugarsku 
pod sAm Carigrad. 

I zbilja je Sigismund koncem srpnja vodio na 
Turke vojsku od 60.000 ljudi. Najprvo zauze sretno 
grad Vidin (Bdin), pa onda provali sve do grada Ni- 
le opolj a, koji je već bio u turskih ruku. Na dan sv. 
Većeslava, 28. rujna 1396 zametne bitku s Turci, koje 
je vodio sam car Bajazit. Francuzki vitezovi prvi poku- 
SaSe sreću, a za to vrieme razredjena bi ostala vojska : 
na desnom krilu stajaše Stjepan Lacković, na lievom 
vlaški vojvoda Mirče, a u sredini sam Sigismund s ba- 
nom Nikolom Gorjanskim i s celjskim knezom Herma- 
nom, koji je vodio austrijske čete. Na francuzke čete 
obori se Bajazit s jezgrom svoje vojske, pa suzbije ih i 
natjera u bieg. Poraz ratobornih vitezova francuzMh 
djelovaše tako silno na kraljeve čete, da im je desno i 
Bevo krilo počelo u neredu uzmicati. Samo središte 
ostade nepomično i suzbi strahoviti juriš divljih janji- 
čara. Pobjeda već naginjaše kršćanskomu oružju, kad 
no turskoj vojsci priskoči u pomoć srbski knez Stje- 
pan Lazarević, te ojačavši ju s 5000 konjanika natjera 
kršćansku vojsku u bieg. Kralj Sigismund jedva uteče 
u ladjicu, na kojoj se s nadbiskupom Ivanom i bratom 
mu Stjepanom Eanižajem spase odplovivši u Carigrad ; 
u drugoj plavčici bježali su za svojim kraljem ban Ni- 
kola Gorjanski i knez celjski Herman. Preko 10.000 
kršćana bi zarobljeno, te ih sultan Bajazit dade sutra- 
dan pred svojim očima pogubiti. 

Poraz Sigismundov kod Nikopolja uzruja Ugarsku, 
a još više Hrvatsku, gdje nisu zaboravili Dobora ni Knina. 
Dok je Sigismund kroz dva i pol mjeseca lutao na iz- 
toku tražeći, kako bi se po moru mogao povratiti u 
svoju državu, a da ne dopane turskih šaka, dotle se 
pobunila opet čitava Hrvatska, nadajući se, da se omra- 
ženi kralj ne će nikad više vratiti. Na čelo pokreta stane 
sada Stjepan Lacković, koji se je nekako sretno 

spasao iza poraza kod Nikopolja; njemu se pridruži 
njegov sinova« Andrija, zatim stari ustaša Stjepan od 
Šimontornje, Stjepan Prodanić (zvan i Vrag) od Pre- 
davca, vlastelin županije križevačke , i mnogi drugi. 
Uzdajući se u bosanske velikaše, poimence u Hrvoja 
Vukčića, vojvodu Sandalja Hranića i kneza Pavla Ra- 
đinovića, koji su za vladanja kraljice Jelene (udove 
Dabišine) bili svemogući u kraljevstvu bosanskom, hrvat- 
ski ustaše proglasiše svojim kraljem iznova napuljskoga 
kralja Ladislava, sina Karla Dračkoga. On prihvati i 
opet ponudu Hrvata, te imenuje Stjepana Lackovića i 
Stjepana od Šimontornje svojimi narajestnici u Hrvatskoj 
i Dalmaciji s punomoću, ^da u onih kraljevinah ime- 
nom i vlasti samoga kralja vladaju, i što bi oni tim 
načinom ustanovili, odredili ili darovali, da će sve to 
on prihvatiti, odobriti i za sve vieke utvrditi." Sada 
uprieSe Lacković i drugovi mu sve sile, da satru i slje- 
dnjega pristašu Sigismundova u Hrvatskoj. Pošto ih kralj 
Ladislav ne mogaše dovoljno pomagati, oni se utekoše 
najvećemu dušmaninu kršćanstva, slavodobitnomu tur- 
skomu caru Bajazitu. Dozvan od Stjepana Lackovića 
provali on u slovinsku zemlju, zauze Mitrovicu na 
Savi i pohara onda čitavu zemlju medju Dravom i 
Savom sve do štajerskoga grada Optuja. Tom prigodom 
utanačiše hrvatski ustaše s turskim carem, da će njihov 
odabranik Ladislav, koji se bješe nedavno razstavio sa 
svojom zakonitom suprugom Konstancijom, uzeti za su- 
prugu kćer Bajazitovu, a zato će Turci pomagati Hr- 
vate, da podignu na priestolje hrvatsko i ugarsko ca- 
reva zeta. 

Kad se je ovako Stjepan Lacković već sasvim 
dao u okrilje turskoga cara, razglasi se na jednom ne- 
očekivana viest, da se je Sigismund sretno spasao i iz- 
krcao na dalmatinsko) obali. Viest se obistini. On bješe 

19- prosinca 1396. sretno doplovio do dubrovačkoga 
otoka Eoločepa, a dva dana zatim ušo u sam grad 
Dubrovnik. Tamo ga dočekaše upravo sjajno. Smjestiše 
ga u palači kneževoj, pokloniše mu 2000 dukata, i pla- 
tiše mu povrh toga danak za dvie godine unapried. Iz 
Dubrovnika pođje kralj u Split, zatim u Knin, a odanle 
preko Velebita u Komić u Lici, pa na sjever u slo- 
vinsku zemlju. Kudgod je prolazio, svagdje su mu hrlili 
u susret njegovi ljudi, da mu se poklone i obraduju. Do- 
lazili su predanj i dosadanji protivnici, da ga mole za 
milost. Osobito su se izticali svagdje knezovi krbavski, 
a uz njih Zadrani, koji su ga u Kninu pozdravili po- 
sebnim poslanstvom. Kad je naime Sigismund tražio od 
Zadrana, da mu predadu „sve krivce i učestnike smrti 
kraljice Jelisave, njegove nesretne punice, i sve one, 
koji su htjeli drugu vladu uvesti u Dalmaciji, pa ione, 
koji su učestvovali u buni Ivana Paližna i bana Ivana 
Horvata" — pošalju oni u Knin kralju deset talaca iz 
najodličnijih porodica, a medju njima i povjestničara 
Pavla Pavlovića. Upravo taj Pavlović umio je kralja u 
Kninu uvjeriti, da Zadrani nisu krivi Jelišavinoj smrti, 
pa je tako Sigismund već iza nekoliko dana dozvolio, 
da se taoci vrate u svoj rodni grad. 

Prešavši iz Hrvatske u slovinsku zemlju htjede 
Sigismund, da i ondje u jedan mah šatre svoje pro- 
tivnike. Pošto nije mogao toga izvesti silom, dosjeti se 
prevari. Sazove naime u Križevce sabor slovinske 
vlastele, pa da se razpravlja o stvarih kraljevstva. Ali 
Stjepan Lacković ni njegovi prijatelji ne htjedoše ni blizu. 
Ta oni nisu priznavali Sigismunda za svoga vladara, 
pa kako da dodju na njegov sabor! A što ih čeka, 
ako bi onamo došli? No Sigismund ne budi lien, već 
prosliedi dozivati svoje najljuće protivnike. Neka slo- 
bodno dodju sa svojimi četami, pa će vidjeti, da im se 

ne će ništa na žao učiniti. A da i sam Stjepan Lacković 
đodje, izđade mu kralj slobodni list i zavjeri mu se 
svojom kraljevskom rieči, da mu se ne će ništa zgoditi. 

Povjerovao lakovjerni Stjepan Lacković, a za njim 
se poveli i prijatelji njegovi, pa redom dolazili sa svojimi 
četami u Križevce Zadnjih dana veljače započe sabor, 
na kojem je bilo više Sigismundovih ljudi, nego prija- 
telja Lackovićevih. Izprva teklo sve liepo ; na jedan put 
uhvatili se kraljevi i Lackovićevi ljudi u koštac. Kako je 
Lacković ostavio svoje čete izvan grada, postajahu kra- 
ljevi pristaše sve smjeliji i drzkiji. Počeli spočitavati 
Lackoviću, da je izdajica, jer da je Turke dovabio u 
svoju domovinu; a on njima opet govorio, da su izda- 
jice, jer da Sigismundu pomažu satirati pravice kraljev- 
stva hrvatskoga. Na posljedku došlo je i do šaka. Kra- 
ljevi ljudi — a medju njima bijaše i Magjara — po- 
tegoše mačeve, navališe na Stjepana Lackovića i sinovca 
mu Andrija, pa ih pred očima kralja Sigismunda po- 
gubiše. Tako se svrši krvavi sabor u Krize vcih. 

Zgodilo se to 27. veljače 1397. Pristaše Lackovi- 
ćevi, što su bili u saboru, umakoše poslije toga sramo- 
tnoga pokolja iz utvrdjenga grada, te razglasiše tužnu 
smrt svoga vodje biedeći Sigismunda, da je pogazio za- 
danu vjeru i svoje slobodno pismo. Kad to začuše čete 
Stjepana Lackovića, koje su bile utaborene pred gradom, 
planuše gnjevom, pa će jurišati na Križevce. No Si- 
gismundovi ljudi baciše truplo umorenoga Lackovića s 
visoke kule u gradske obkope, pa začeše dovikivati 
jurišajućlm četam: „Manite se, biednici, šta u ludo gi- 
nete ; ta ridite, da se je s dušom rastavio onaj, za koga 
bi morali da pograbite oružje." Sada obuze silan strah 
Lackovićeve čete, pa mjesto da dalje jurišaju, okrenuše 
ledja, te se razbjegoše kucam svojim. 

Prieka. smrt Stjepana Lackovića silno uzruja go- 

epodu i vlastelu u zemlji slovinskoj Sigismundo, da bar 
ponešto razdražene duhove smiri, požuri se te iznova 
potvrdi stare pravice kraljevstva hrvatskoga. Imenuje 
takodjer svojimi povjerenici zagrebačkoga biskupa Ivana 
i krbavskoga kneza Butka za Hrvatsku i Dalmaciju, a 
bana slovinskoga Đimitriju Bubeka za Slavoniju, ne bi 
li njima pošlo za rukom, da uvedu mir i red u tih 
zemljah. Ali sve to bješe zaludo. Na posljedku uvidi 
Sigismund, da mu je što prije seliti u Ugarsku Ostavi 
Križevce i udari sa svojimi četami prema Dravi. Prola- 
zeći Podravinom na jednom obori se na njega Stjepan 
Prodanić od Predavca, da osveti smrt svoga druga 
Lackovića, kako no osvetiše Horvati kod Djakova smrt 
Karla Dračkoga. Ali Stjepan Prodanić bijaše loše sreće. 
Čete njegove moradoše uzmaci, a on sam zatvori se u 
svoj grad Sušicu (danas Gjurgjevac), odbijajući hrabro 
navale Sigismundovih četa. Kad se uvjeri, da ne može 
građa svoga održati, on potajno umakne iz Sušice i 
ostavi svoju težko izkušanu domovinu. Po svojoj prilici 
da je pobjego u Bosnu, da tamošnjega kralja Stjepana 
Ostoju i moćne vojvode bosanske pozove u pomoć na 
obranu svoje djedovine i domovine. 

28. Hrvoje Vukčić Hrvatinić. 

(1391-1416). 

Poslije krvavoga sabora u Križevcih i poslije biega 
Stjepana Prodanića možda se je kralj Sigismund nadao, 
da će ipak jednom prestati smutnje u kraljevstvu hr- 
vatskom, i da će sada moći mirno vladati prostranom 
državom svojom. Ali miru ne bijaše ni traga. Kad su 
kosti prvih ustaša hrvatskih davno već strunule, stane 
na čelo hrvatskoga pokreta bosanski vojvoda Hrvoje, 
koji je sada sve do smrti svoje treso kraljevstvom hr- 
vatskim i bosanskim. 

Hrvoje Vukčić Hrvatinić bijaše vojvoda „đoinjih 
krajeva bosanskih" , to jest onih priedjela današnje 
Bosne , koji se ^teru uz medju hrvatsku- dalmatinsku, 
te su nekad pripadali hrvatskomu kraljevstvu. U njegovoj 
vlasti bila je sva zemlja medju Vrbasom i Unom. Oii 
je stolovao sad u Jajcu, sad u Livnu, sad opet u Ko- 
toru na Vrbanji. Već njegov djed, knez Hrvatin, bio je 
za hrvatskoga bana Pavla Šubića gospodar dolnjih kra- 
jeva (1299); po svoj prilici, da ga je sam Pavao Šubić 
kao gospodar Bosne tamo namjestio, pošto mu je bio u 
rodu. Kneza Hrvatina nasliedi sin Vukac Hrvatinić ;'a 
taj namre dolnje kraje bosanske svojim sinovom : Vuku, 
Hrvoju, Vojsavu i Dragiši, koji su se po oteu zvali 
Vuk6ići, a po djedu Hrvatinići. 

Od četvero braće najviše se proslavi baš vojvoda 
Hrvoje. Pričaju, da je bio srca junačkoga i odvažna 
duha; a neki još tvrde, da je imao veliku glavu i jako 
hrapavo grlo. Još za mlada oženio se Hrvoje Jelenom, 
sestrom hrvatskoga kneza Ivana Nelipića od roda Sva- 
čića, a gospodara župe Cetine, grada Omiša i mnogih 
drugih mjesta u kraljevstvu hrvatskom. Kao šurjak 
uglednoga kneza iz staroslavne porodice hrvatske i naj- 
bliži susjed hrvatske zemlje već se je u prvi mah Hr- 
voje uhvatio u kolo hrvatskih ustaša; ali tek poslije 
smrti kralja Stjepana Tvrtka stao se je češće izticati. 
Kralj Ladislav Napuljac imenova g. 1391. njega i brata 
mu Vuka svojim namjeatnikom u Hrvatskoj i Dalma- 
ciji, pa je Hrvoje zaista vladao ne „kao namjestnik, 
nego kao da bi bio upravo sam kralj." Kad se je kralj 
bosanski Dabiša kasnije pogadjao u Djakovu s kraljem 
Sigismundom, zahtievao je Sigismund, da učinjenu po- 
godbu pismom utvrdi i Hrvoje u svoje ime, jer se inače 
nije nadao, da bi ju mogo Dabiša održati. I zaista bi- 
jaše Hrvoje moćniji i od kralja Dabiše i od njegove 
udove Jelene^ a kasnije namještaše iski^^^^ wvkt^\\^^^ 

bosanske, ko da su njegovi kletvenici (vasali) i sluge. 
I hrvatska vlastela i knezovi, a poimence vođje pokreta 
utjecahu se njemu i tražijahu u njegovu vojvodstvu 
zaklona, kad bi ih pritisla sila kralja Sigismunda. A 
kad su redom izginuli pod krvničkim mačem zatočnici 
hrvatske slobode, onda se zadnji diže vojvoda Hrvoje, 
pa razvije zastavu Ladislava Napuljca proti kralju Si- 
gismundu. 

Čim je Hrvoje, „veliki vojvoda bosanski i glavni 
namjestnik kralja Ladislava i kralja Ostoje," ustao na 
oružje, sa svih strana pohrliše k njemu nezadovoljnici 
hrvatski. Sigismund nadje se u velikoj nevolji, jer mu 
je zaprietila ozbiljna pogibija, da u jedan tren sve iz- 
gubije, što je tolikim krvoprolićem jedva polučio. Zato se 
rieši, da će sve pokušati, samo da šatre moćnoga voj- 
vodu bosanskoga. Založi nekoje gradove Ivanu Franko- 
panu, pa s dobivenim blagom pohiti u slovinsku zemlju, 
da kupi vojsku i da ju sam vodi na Hrvoju. Sad je 
stajao u Đjakovu sad u Grorjanu, sad opet u Iloku, 
hrabreći svoje ljude i sakupljajući ih pod svoju zastavu. 
Početkom lipnja 1398. desio se u Požegi, pa je odavle 
zvao i dalmatinske gradove u pomoć. „Pošto smo mi — 
ovako je poručivao Trogiru i drugim gradovom — već 
podigli Božjom pomoću obćenitu vojnu u našoj kralje- 
vini, te odlučili velikom silom za kratko vrieme ući u 
kraljevinu Bosnu, da Hrvoja oružanom rukom odvratimo 
od drzovita izvedenja opake mu namjere i njegovu oho- 
lost kosom strogosti posječemo; pa pošto za izvedenje 
ove naše spasonosne nakane, kako su klanci i tvrdjave 
kraljevine Bosne jake, našoj visosti treba množina strie- 
laca: to vašu vjernost molimo i strogo vam nalažemo, 
da odmah pročitavši ovo pismo, svoje strielce, koliko 
više i koliko boljih imate, našoj visosti prema Đubici 
ođpremite." đ 

Nekoliko tjedana iza toga već je Sigismund iz Du- 
bice ulazio u Bosnu. Pošao dolinom Vrbasa, da dopre 
do Hrvojevih gradova Kotora, Zvečaja i Jajca. Ali mu 
se nije sreća nasmijala. Jedva prodre do Vrbovačkoga 
grada (Banjaluke), kad mu se svom silom opre Hrvoje, 
te ga potisnu preko Save. Za uzmičućim kraljem poteko 
slavodobitni Hrvoje, pa dok se je Sigismund vraćao u 
Ugarsku, osvoji on čitavu županiju Dubičku, koju je 
zalud branio njezin župan, prior vranski Mirko Bubek. 

Nedaća Sigismundova ozlojedi čak i prijatelje nje- 
gove u Ugarskoj, pa tako s§ domala digoše na nj i 
gospoda ugarska. Stadoše mu spočitavati, da se malo 
brine za blagostanje kraljevine, nego više za se i ro- 
djake svoje, da prezire domaće plemstvo a da štiti strance 
i pridošlice, kojim dieli milosti i posjede, pače i krun- 
ska dobra. S toga se uzrujala čitava Ugarska. Da bi 
bar ponešto razigrane duhove primirio skupi Sigismund 
28. travnja 1401 na kraljevskom dvoru u Budimu dr- 
žavno vieće. Ali u zao čas. Nezadovoljni velikaši digoše 
se na njega, pa da će ga na svoje sablje raznieti. Ban 
Nikola Gorjanski obrani doduše svoga kralja, ali ne 
mogaše zapriečiti, da ga ogorčena gospoda ne liše slo- 
bode Proglasiše ga svojim sužnjem, pa ga zatvoriše 
najprvo u tvrdi Višegrad, a zatim u Šikloš, gdje ga je 
morao čuvati ban Nikola Gorjanski. Stranci pako, koji 
se bjehu skupili na dvoru, biše izagnani iz kraljevstva. 

Dok je Sigismund sužnjevao u Ugarskoj, vojvoda 
Hrvoje i kralj Stjepan Ostoja pregnuše da privedu či- 
tavu Hrvatsku i Dalmaciju na svoju stranu i unište vlast 
Sigismundovu na iztočnoj obali jadranskoga mora. U to 
ime izaslaše svoje ljude u Zadar, neka pozovu gradsko 
vieće, da priznaju Ladislava za svoga kralja i pošalju 
jDreda nj svoje poslanike. Hrvoje se zaklinjaše gradja- 
nom svojom „\iteŽkom vjerom", da će ih on kao „ob- 

ćeniti namjestnik kralja Lađislava i kralja Ostoje^ bra- 
niti od svib i svakoga, samo „ako podignu stieg pre- 
jasnoga kralja Lađislava, te prisegnu na sveti krst i 
svete moći, da će vjerni ostati njemu i da ne će do smrti 
pogaziti stiega njegova.^ Zadrani se odazvaše pozivu 
Hrvojevu, a na to pobrli sam kralj bosanski Ostoja u 
hrvatski Knin, da zajedno sa Zadrani i Hrvojem udesi, 
kako će dalje raditi za svoga odabranika. 

U to se Sigismund sretno oslobodi sužanjstva, pa 
podje umah zatim na jug, da vrati Hrvate pod svoje 
žezlo. Na saboru u Pagu 27. listopada 1401 proglasi, 
da prašta svima, koji su se od njega odmetnuli, samo 
neka vrate kraljevska dobra, što su ih za njegove ro- 
bije ugrabili. Ali malo tko odazove se pozivu njegovu. 
Vojvoda Hrvoje dapače sa svojim surom Ivanom Nele- 
pićem nastojaše, da još vjerne gradove Dalmatinske od- 
vrati od Sigismunda. U svibnju 1402 stigoše poslanici 
gradova Trogira i Šibenika u Sinj, stolicu cetinskoga 
kneza Ivana Nelipića, pa se tamo pokloniše gostu nje- 
govu Hrvoju, koji im u ime kralja L*adislava potvrdi 
stare pravice i sloboštine. 

Znameniti gradovi dalmatinski : Zadar, Trogir i 
Šibenik, a uz njih ponajglavniji gradovi hrvatski : Knin, 
Sinj, Klis i Omiš bili su u vlasti vojvode Hrvoja. Sad 
je svanuo zgodan čas da Ladislav sam dodje u Hrvat- 
sku i da stupi na priestolje nesretnoga otca svoga Karla 
Dračkoga. I zbilja se on rieši, da podje tragom otče- 
vim. No da ne bi stradao poput otca svoga, najprvo će 
poslati svoga pouzdanika, koji će mu utrti put i osigu- 
rati vladanje. Imenuje zato 17. lipnja 1402 vojvodu, 
svoga brodovlja Alojzija Aldemarisca svojim namjestni- 
kom u Hrvatskoj i Dalmaciji, te mu naloži, da umah 
odplovi u te kraljevine. Vjerni sluga posluša svoga go- 
spodara, te pet galija i jednim brigantinom osvane mje- 

seca srpnja pred gradom Zadrom. Vieće grada ustru- 
čavaše se u prvi čas, da ga prime, dok ne stigne pri- 
vola od vojvode Hrvoja ; ali se do malo ipak predomisli, 
te mu dozvoli ulaz u grad. Kroz vrata sv. Krševana 
unidje na to Aldemarisco u grad i razvi zastavu svoga 
kralja; iza toga udjoše i brodovi napuljski u luku za- 
darsku. Za primjerom Zadrana povedoše se i drugi gra- 
dovi dalmatinski, te iztakoše stieg napuljskoga kralja. 
Samo hrvatski gradovi Skradin i Vrana uzkratiše po- 
kornost novomu namjestniku Ladislavljevu. Ali sad pri- 
teče vojvoda Hrvoje u pomoć Aldemariscu, pa se na 
posljedku i ti gradovi pokloniše novome kralju. Iza gra- 
dova dalmatinskih i hrvatskih prigrliše Ladislava i go- 
spoda hrvatska i slavonska : prior vranski Mirko Bubek, 
nedavno još Sigismundovac, Nikola Frankapan, knez 
senjki i modruški, Nikola Horvat, sin nesretnoga bana 
Ivana, braća Ivan, Nikola i Antun od Brezovice, Dimi- 
tar i Gjuro vlastela iz Medjuriečja, Ladislav i Žiga od 
Opatinea, Stjepan i Nikola od Rovišća u križevačkoj 
županiji, Stjepan Ivanović i Gjuro Mihaljević, vlastela 
završka u požežkoj županiji. Žiga Aleksandrović od Na- 
šica i Podgorača u vukovskoj županiji, i mnogi drugi. 
Sigismundu ostadoše vjerni u čitavom kraljevstvu hr- 
vatskom jedino porodice Gorjanskih i grofova Celjskih, 
a to najviše s toga, što su od nedavna bile u rodu 
8 kraljem. 

Osvanu tako godina 1403. Sigismund šalje svoga 
bana Pavla Bešenja s vojskom na Hrvate, da ih opet 
vrati pod njegovo žezlo. Ali ban Pavao bješe loše sreće; 
razbio ga i zarobio Mirko Bubek, pa ga sužnja darovao 
vojvodi Hrvoju, koji ga opet kroz Aldemarisca poslao u 
Napulj. Ni druga vojska pod banom mačvanskim Iva- 
nom Morovićem ne prodje bolje. I ona bi razbita, a na 
to se rsLzširi irvatski pokret i preko Drave, gdje se u 

Ugarskoj takodjer mnogi knezovi, biskupi vlastela po- 
češe dizati u korist hrvatskoga odabranika Ladislava. 
I Hrvati i Ugri poželješe, da se Ladislav što prije dade 
na put preko mora, pa da se jednom ovjenča za kralja 
i uzme vladati kraljevstvom i hrvatskim i ugarskim. 
Tek sada rieši se plahi i oprezni Ladis^v, da izpuni 
davnu želju svojih prijatelja. 

Bješe to mjeseca srpnja 1403. Sa svih strana hrvat- 
skoga kraljevstva silazila su gospoda hrvatska k moru, da 
tamo u gradu Zadru dočekaju i pozdrave novoga kralja La- 
dislava, koji će za koji dan stupiti na hrvatsko tlo. Iz- 
medj sve plemenite gospode iz ticao se tom prigodom 
najviše silni vojvoda Hrvoje. On bješe samo par dana 
prije dolazka kraljeva prispio u Zadar sa sjajnom pra- 
tnjom knezova bosanskih i hrvatskih. Poslanici vanjskih 
država, koji dodjoše da pozdrave kralja Ladislava, ja- 
više umah kucam svojim: „Vidjesmo u glavu Hrvoja, 
junaka, silnoga kneza, koji je kralju napuljskomu to 
kraljevstvo pridobio; a uz njega su knezovi i velikaši 
iz Bosne i Hrvatske, sve sami prekrasni ljudi, da ih 
je milina gledati.^' Nadali se da će u Zadar doći i bo- 
sanski kralj Stjepan Ostoja; spremili sve za njegov 
doček, ali njega ne bješe, jer je valjda već tada snovao 
nevjeri. 

Osim hrvatskih i bosanskih velikaša skupili se u 
Zadru i mnogi poslanici stranih država i vladara. Po- 
slanici vojvode austrijskoga imali su takodjer stići onamo. 
Oni nose ponude prijateljstva novome kralju, pa ištu 
njegovu sestru za ženu svomu vojvodi. Bili su oni već 
u Napulju kod kralja i molili ruku njegove sestre za 
svoga gospodara, ali im je kralj prošnju odbio, čim je 
vojvodu ljuto ucvilio. Sad je Ladislav dobro promislio, 
kako bi mu težko bilo, da mu bude vojvoda neprijatelj. 
Zemlje vojvodine pritiskivale bi sa zapada nje'govu dr- 

žavu Ugarsku i Hrvatska. Kao rodjak bio bi mu glavni 
prijatelj, a zemlje njegove štit sa zapada kraljevstvu 
ugarskomu i hrvatskomu. Ladislav odluči sestru dati 
vojvodi i povede ju sa sobom. 

Prije dolazka kraljeva prispije glasnik od gospode 
ugarske, da dolaze u velikom broju najznamenitiji ljudi 
obiju kraljevina. Ladislav javi Mletčanom, da će se vjen- 
čati za kralja hrvatskoga i ugarskoga, pa se nada, da 
će biti dobri prijatelji. Mlelačka mu obćina prijateljski 
odgovori, da nema veće sreće, nego što može pozdra- 
viti na obalah hrvatskih kralja Ladislava. Uza to opremi 
takodjer sjajni brod, koji će povesti poslanike kralju u 
Zadar. Na obćinske troškove obukoše se ti poslanici u 
najsjajnije haljine, uzeše sa sobom veliku pratnju, da 
bude sve prema moći i dostojanstvu kraljice jadran- 
skoga mora I Firencija posla svoga zastupnika. Ali sve 
prijatelje i saveznike Ladislavljeve nadkrili papa Boni- 
facije IX.; koji mu je još od mladih godina bio i otac i 
majka. Kad je ono poslije silovite smrti otca svoga kao 
dječarac od deset godina čamio u Goeti u smrtnom strahu 
od silnih neprijatelja svojih zajedno s tužnom majkom 
svojom, proklet još po otcu od pape rimskoga i ostavljen 
od čitavoga sv.eta, ustade za njega i njegovo pravo novi 
papa, rodjeni Napuljac Bonifacije IX., skine s njega pa- 
pinsko prokletstvo, dade mu svoj blagoslov, nadje mu 
prijatelja i učini ga kraljem napuljskim. Sada ga isti 
papa svojim blagoslovom odprati u Hrvatsku i Ugarsku. 
Kardinala sv. Lovre, po imenu Angela Acciaiola dade 
mu za svoga poslanika (legata). Angelo bio je skrbnik 
kraljev za onih jadnih i čemernih prvih godina kralje- 
vanja njegova, on mu je bio i glavni vojskovodja, on 
ga je i za kralja napuljskoga okrunio. Tako vjernu i 
odanu čovjeku dade papa sada za Hrvatsku, Ugarsku, 
Češku, Poljsku i susjedne zemlje svu vlast, koju rimski 

papa imađe u ovih zemljab. Pisma papina daju blago- 
slov svim, koji pristanu uz Ladislava, a proklinju sve 
one, koji mu se uzprotive. A da bude Angelo i dostojno 
zastupao svoga gospodara, dade mu papa u pratnju je- 
dnoga nadbiskupa i četiri biskupa. Tako liepo odpravi 
iz Italije Bonifacije IX štićenika svoga Ladislava. 

S velikim brodovljem krenuo je kralj Ladislav put 
jadranskoga mora. Dvanaest brodova krstarilo je već 
nekoliko tjedana izmedj otoka hrvatskih i dalmatinskih, 
te su samo kralju prijateljski brodovi smjeli ploviti u 
to vrieme uz obale hrvatske. Napokon ukaza se 19. 
srpnja izmedj zadarskih otoka brodovlje, koje je dono- 
silo kralja, papinskoga poslanika, sestru kraljevu IvanU; 
i mnoge odlične knezove i vitezove južne Italije. Nei- 
zmjerna množina naroda sa svih strana Hrvatske i Dal- 
macije navrvila na obale luke zadarske. Izmedj brodova 
primakne se prvi kraljevski brod k obali i kralj prvi 
stupi na kopno uz neizmjernu radost svega skupljenoga 
naroda. Taj prvi korak na zemlju hrvatsku posveti kralj 
time, što je dva odlična Zadranina učinio svojimi vite- 
zovi, a onda uz pratnju gospode i naroda krenu u prvo- 
stolnu crkvu na zahvalnu službu Božju. Dva puna dana 
donašahu redom velikaši i gradovi kralju svoje darove 
i poklone. Dodje medjutim glasnik te javi, da dolaze 
velikaši ugarski i hrvatski, poimence palatin Detrik 
Bubek, ostrogonski nadbiskup Ivan Eanižaj, kalučki nad- 
biskup Ivan i drugi. Svi knezovi od pratnje kraljeve, 
svi biskupi uz papinskoga poslanika i sav narod krene 
im iz Zadra u susret. Sam kralj dočeka ih na konju na 
vratima grada Zadra. Kad se velmože približiše gradu 
i spaziše kralja, sjašiše konje i pješke dođjoše do 
kralja, te pristojnim poklonom pozdraviše, a onda pra- 
ćen od velikaša Italije, Ugarske, Hrvatske i Bosne 
kralj na konju slavno uljeze u Zadar. 

Sjutrađan sabere kralj oko sebe svu gospodu, a nad- 
biskup ostrogonski Ivan pozdravi kralja u ime pri- 
sutnih i neprisutnih velikaša njegova kraljevstva. „Šta 
je do Drave kraljevstva hrvatskoga, to priznaje samo 
tebe za kralja, a i tamo preko Drave, čim se vojska 
tvoja pokaže, uzmaknut će neprijatelji tvoji. Mnogi su 
dvojili, hoćeš li doći, a ti će se pokoriti, čim te samo 
vide." Ugarski velikaši navališe dokazivati kralju, neka 
samo predje u Ugarsku, tamo da je žezlo, tamo kruna 
sv. Stjepana. Ladislav plah i obziran, jer mu je i otca 
priznavala Hrvatska, ali ga ubila Ugarska, ne htjede u 
Ugarsku poći, već zahtievaše, da ga okrune u Zadru. 
Papinski poslanik primi i sljubi obadvije stranke, daše 
kralj za sada okruni i zavjeri za one zemlje, koje ga 
priznavaju. 

Malo dana zatim, 5. kolovoza 1403, obavljalo se u 
Zadru u prvostolnoj crkvi svečano krunisanje kralja La- 
dislava. Vjenčao ga je i pomazao ostrogonski nadbiskup 
Ivan Kanižaj, i to po svoj prilici krunom hrvatskom, 
kojom su se nekad krunili hrvatski kralji Petar Krie- 
simir, Dimitrija Zvonimir i Koloman. Poslije vjenčanja 
predana bi krunjenomu kralju čitava Dalmacija i Hr- 
vatska; a on se zavjeri, da će štititi i braniti sva prava 
kraljevstva hrvatskoga. Umah zatim pošalje novi kralj 
kneza tricarijskoga u Ugarsku za svoga namjestnika, ne 
bi li mu utro put i u Ugarsku; a sestru svoju odpravi 
s velikom i sjajnom pratnjom u Austriju, da bude vjerna 
druga vojvodi Habsburgovcu. 

Još nije slavlje u Zadru utihnulo, kad se diže kralj 
Sigismund, da obori takmaca svoga Oko Sigismunda 
okupiše se grofovi celjski, moćni Gorjanski i Morovići, 
pa će iznova započeti krvavi bojevi na jugu Drave. Već 
prvi uspjesi bana mačvanskoga Ivana Morovića prepla- 
-^iife Jcralja Ladishva, Još iste godine 1403., negdje u 

listopadu^ pošto je samo tri mjeseca proboravio u Hr- 
vatskoj, ostavi Lađislav Zadar i vrati se u svoju domo- 
vinu italsku. Na polazku svome ostavi vojvodi Hrvoju, 
koga bješe imenovao hercegom splitskim, da brani kra- 
ljevstvo hrvatsko, i da njim upravlja, kako znade i umije. 

Kroz čitavih pet godina stajao je sada Hrvoje Vukčić 
na braniku hrvatskoga kraljevstva. On je u to doba 
upravljao Hrvatskom i Dalmacijom gotovo samostalno 
poput kralja, ali je uza to i neumorno odbijao navale 
Sigismundovih vojvoda. Sad se je borio u Bosni kod 
Srebrenika, sad kod Bihaća; sad je opet dolazio u hr- 
vatsko primorje, da ga utvrdi u vjeri prema kralju La- 
dislavu. Najviše ga je zaboljelo, kad je na jednom kralj 
bosanski Stjepan Ostoja, upućen od mačvanskoga bana 
Ivana Morovića, krenuo vjerom, pa se proglasio slugom 
i kletvenikom kralja Sigismunda. Hrvoje planuo od go- 
lema jada, a s njim se uhvatila u kolo i druga bosanska 
vlastela, poimence vojvode Sandalj Hranić i Pavao Radi- 
nović, pa digli hajku na neharnoga Ostoju. Gospoda bo- 
sanska sastala se u zbor, zbacili s priestolja nevriednoga 
Ostoju, te uzvisili Tvrtka H. Tvrtkovića, sina slavnoga 
kralja Stjepana Tvrtka I. Novi kralj odkazao posluh 
Sigismundu i pridružio se Hrvoju, pa da zajedno obrane 
samostalnost kraljevine Bosne i kraljevstva hrvatskoga. 

Sigismundu na posljedku dodijale vječne smutnje 
na jugu države njegove. Već dvadeset i pet godina vo- 
dilo se krvavo kolo u kraljevstvu hrvatskom i bosan- 
skom, poginule stotine i tisuće junaka, ali neprestance 
ko iz zemlje nicali novi osvetnici. Godine 1408 smisli 
Sigismund osnovu, kako će jednim mahom satrti sve 
svoje protivnike. Sabere veliku vojsku od 60.000 mo- 
maka; osim toga zatraži pomoć u Poljaka, pa i u sa- 
moga pape Gregorija XII., ljuta dušmanina napuljskoga 
dvora i kralja Lsdislava. Sa svih strana stizale čete Si- 

gismunđu, pošto bješe proglasio, đa vodi sveti rat na 
krivovjerce bosanske. Već u kolovozu primicaše se Si- 
gismund s ogromnom vojskom Slavoniji i medjam kra- 
ljevstva bosanskoga. Prešavši Savu provali u Bosnu, po- 
imence u banovinu Usoru, pa se srete s vojskom bosan- 
skom, koju je vodio sam kralj Stjepan Tvrtko II. Tvrt- 
ković. Bitaka bijaše više; grad za gradom morade Si- 
gismund oduzimati oružanom silom, jer se Bošnjaci 
krepko odupirahu. Borba bijaše kod Srebrenika, kod 
grada Braniča, pa i kod drugih tvrdja i gradova. No 
najžešća i odlučna borba bijaše upravo kod grada Do- 
bora, koji su Bošnjaci poslije g. 1394. iz praha i pepela 
podigli, pa ga na novo utvrdili. No i taj put snadje ih 
odlučan poraz kod Dobora, baš kako ono pred četeniaest 
godina. Sigismund razbije voj ku bosansku i zauze grad 
Dobor, zarobivši uza to samoga kralja Tvrtka II. i silu 
bosanske vlastele. Goreći od osvete opoganiše se okrutnim 
činom. Da bi se naime Bosni osvetio, što je toliko po- 
magala hrvatske ustaše, dade svoj zarobljenoj vlasteli, 
a bijaše ih sto dvadeset i šest, glave odrubiti i trupla 
im s visoke hridi gradine doborske u rieku Bosnu po- 
bacati. Zarobljenoga pako kralja Tvrtka II. povede sa 
sobom na robiju u Budim 

Vojvode Hrvoja ne bijaše kod Dobora, on je valjda 
stajao s vojskom svojom negdje u Hrvatskoj. Kad mu 
stigoše glasi o tužnom pokolju kod Dobora, u prvi mah 
ostade zdvojan ne znajući, šta da radi. No još se više 
prepade kralj Ladislav, koji je iz dalekoga Napulja 
mirno gledao, kako se za njega preko mora krv pro- 
lieva. On se bolan uvjeri, da je porazom kod Dobora 
odzvonilo gospodstvu njegovu u Hrvatskoj i Dalmaciji, i 
da je ostao krunjenim kraljem bez kraljevstva. No još 
uviek bijaše Zadar s drugimi nekimi gradovi i otoci 
u vlasti njegovoj. Da i to ne dopane šaka Sigismundovih, 

ponudi on taj ostatak svoga vladanja lukavim Mletča- 
nom, najvećim dušmanom kraljevstva hrvatskoga. U 
svibnju 1409 podjoše njegovi poslanici u Mletke, a on 
ih ovlasti, da mogu obćini mletačkoj „prodati grad i 
tvrdjavu Zadar s Vranom i Novigradom, zatim otok 
Pag i svu Dalmaciju za cienu od 100.000 dukata, od 
kojih će obćina platiti 40.000 za četrdeset dana, čim po- 
sjedne Zadar, Vranu, Novigrad i Pag; a ostalih 60.000 
dukata u dvie godine**. Već 4. srpnja prihvati mletačka 
obćina ponudu Ladislavljevu, a 25. srpnja 1409 vijala 
se je mletačka zastava sa slikom sv. Marka na zidinah 
grada Zadra. 

Poraz kod Dobora, a još više izdaja kralja Ladi- 
slava, koji je kraljevstvo svoje sramotno prodao za 100 000 
zlatnika, zadadoše smrtni udarac hrvatskomu pokretu 
Što nije spalo pod Mletke, sve se na jagmu pokori kralju 
Sigismundu, pa i sam Hrvoje Vukčić pohiti u Budim, 
da se pokloni slavobitniku. Sigismund ga obasu častmi, 
darovi, i posjedi, pače mu i okiti grudi tek osnovanim 
redom zmajevim. 

Ali Hrvoje ne mogaše dugo da miruje. Cim se odaleči 
s kraljevskoga dvora, silna gospoda ugarska i hrvatska 
gotovo se urotiše, da ponize slavnog nekad namjestnika 
bosanskoga. Osobito zamrznuše na nj Ivan Gorjanski, 
Ivan Morović i Pavao Čupor. Čupor se dapače narugao 
i pred samim kraljem velikoj glavi Hrvojevoj, začevši 
oponašati volovski glas, da bi tako pokazao, da je u 
Hrvoje volovska glava. Tim neprijateljem Hrvojevim 
pridružiše se kasnije i neki bosanski velikaši, poimence 
vojvoda Sandalj Hranić. Opadnuše ga pred kraljem i 
kraljicom, da je nevjernik, da šuruje potajno s Turci, i 
da će ih izdati prvom prigodom Kad se je g. 1413 
kralj Sigismundo desio u Furlanskoj, spremajući se odanle 
kroz mletačku zemlju na krunisaivi^ u ^m.^ \Ott>^čs. "^"^kSN.- « 



